ועדת הכלכלה, כנסת 20, פרוטוקול מספר 352, 2016-11-17 11:30

איתן כבל: אני מתכבד לפתוח את ישיבת ועדת הכלכלה.

איתן כבל: אנחנו מתחילים את הדיון בפרק התקשורת בחוק ההסדרים.

איתן כבל: יש בפנינו גם נושאים נוספים, לא רק תקשורת.

איתן כבל: יהיו דיונים רבים אז אל תתפלאו אם תקבלו זימונים גם לימי שני בלילה, שלישי בלילה, רביעי בלילה, חמישי בלילה, חמישי במשך כל היום.

איתן כבל: אנא קחו זאת לתשומת לבכם.

איתן כבל: העבודה תהיה מאוד-מאוד אינטנסיבית.

איתן כבל: יש לנו לוח זמנים צפוף מאוד כי אנחנו חייבים להניח את עבודתנו בפני הכנסת, כך זה כאשר מדובר בחוק ההסדרים.

איתן כבל: מונחים בפנינו נושאים מאוד-מאוד לא פשוטים, נושאים מורכבים מאוד.

איתן כבל: בכוונתי ובכוונת חבריי להוציא את התוצאה הטובה ביותר, כאשר לנגד עינינו עומדת נקודה אחת: טובת הצרכנים, טובת האזרחים.

איתן כבל: כבר שמתי פה טישו, הוא יונח כאן בכל הדיונים.

איתן כבל: כל אחד מן הגופים שיהיה לו קשה, שיתקשה מאוד כתוצאה מן החקיקה החדשה יוכל תמיד להיות מוזמן לקחת מכאן טישו.

איתן כבל: תמיד תזכרו לפני שאתם מדברים להסתכל על הטישו.

איתן כבל: אני אומר את זה כאן בפתיחת הדברים.

איתן כבל: עוד דבר, אני מזכיר כמה נקודות.

איתן כבל: כל מי שמדבר – אך ורק באישור שלי.

איתן כבל: רובכם מכירים את החדר שלנו ואת כללי המשחק בדיון.

איתן כבל: אם יש לנו עניין שהדיון יהיה רציני ומקצועי אז אנא תהיו מתומצתים, כמה שפחות מורשת קרב, כמה שפחות סיפורים.

איתן כבל: כל אחד ייגע בעניין שלו עצמו שלשמו התכנסנו כאן.

איתן כבל: נכון שגם החקיקה יודעת להתכתב עם נושאים אחרים ולא רק עם הדברים המונחים כאן לפנינו אז אנא תשתדלו מאוד-מאוד לגעת בעניין שלשמו התכנסנו מכיוון שממילא נגיע לנושאים האחרים.

איתן כבל: אני יודע שמדובר בנושאים טעונים, נושאים שיש בהם קרבות לא פשוטים.

איתן כבל: את חלקם לא נראה כי הם מתחת לשולחן, אבל כל מי שיש לו אמוציות שיידע: לא כאן.

איתן כבל: לא אהסס בשום פנים ואופן להוציא אנשים.

איתן כבל: ודבר אחרון, כל עניין שנוכל לסכם מחוץ למסגרת כן ייטב.

איתן כבל: בוקר טוב דוד ביטן.

איתן כבל: אם הוא פה זה אומר שאין לנו עוד סיפור בזמן הקרוב.

דוד ביטן: איזה סיפור?

איתן כבל: אני לא יודע, אי אפשר לדעת אתך כבר.

דוד ביטן: אולי הסיפור הוא פה.

איתן כבל: בקיצור, ככל שהגורמים בעלי העניין ידעו לשוחח בינם ובין עצמם גם מחוץ לחדר הזה ויביאו לנו חברי הכנסת רק את הנקודות שנידרש להכריע בהן, זה יהיה הרבה יותר טוב ועדיף לנו שהדברים ייעשו בצורה הזו.

איתן כבל: רק לפתוח את הנושא שלשמו התכנסנו פה היום, אנחנו מדברים על פרק ח' (תקשורת) מתוך הצעת חוק התוכנית הכלכלית (תיקוני חקיקה ליישום המדיניות הכלכלית לשנות התקציב 2017 ו-2018), התשע"ז-2016, סעיפים 18-27 ו-28(2)-(5) בעניין הפרטת מערך הפצת השידורים הקרקעי בטכנולוגיה ספרתית (עידן ), מתן רישיון שידורים לגורם המפעיל והפצת השידורים גם באינטרנט.

איתן כבל: ברשותכם, זה הדיון, זה הנושא.

איתן כבל: אנא תתמקדו אך ורק בעניין הזה.

איתן כבל: היום יהיה דיון עקרוני בו תינתן, כך אני מקווה, לכמה שיותר מן האורחים שלנו לומר את הדברים.

איתן כבל: יוצגו הדברים על-ידי משרד האוצר, ומשרד התקשורת אם יידרש וירצה יוסיף.

איתן כבל: בשעה 13:15 תהיה הפסקה של חצי שעה ונחזור לכאן בדיוק ב-13:45 כדי להמשיך את הדיון.

איתן כבל: הדיון היום יימשך עד שעה 15:30.

איתן כבל: נא תשומת לבכם לעניין הזה.

איתן כבל: תודה רבה.

איתן כבל: בבקשה, חבר הכנסת עיסאווי פריג'.

עיסאווי פריג': שלום לכולם.

עיסאווי פריג': אדוני היושב-ראש, אדבר בקצרה.

עיסאווי פריג': כאשר אנחנו מתחילים עכשיו את הדיון בחוק ההסדרים, בפרק התקשורת, אני כחבר כנסת לא בא מענף התקשורת.

עיסאווי פריג': בימים האחרונים עיינתי בהצעת החוק וניסיתי לקרוא וללמוד, וזה לא דבר פשוט.

עיסאווי פריג': לשם כך אני פונה לכל המעורבים, אם זה בעלי עניין, אם זה לוביסטים, לכל מי שנמצא כאן.

עיסאווי פריג': אני מדבר בשם עצמי.

עיסאווי פריג': כושר ההבנה וההתמצאות בנושא עבורנו הוא לא באותה רמה שיש לכם.

עיסאווי פריג': אני פונה ליושב-ראש, בכדי שנוכל לתרום לדיון ולקבל החלטות נכונות שיתאימו למעמד שאנחנו נמצאים בו אני מציע, ראשית, לתת לנו מסגרת כללית, מה הרפורמה באה לעשות, לפני ואחרי, בכדי להתמקד בסוגיות שאנחנו צריכים להכריע בהן.

איתן כבל: עיסאווי פריג', אתה כבר ותיק פה ויודע שכך אנחנו נוהגים.

איתן כבל: הדיון היום הוא בדיוק לעניין הזה, שבו מציעי ההצעה, משרד האוצר ומשרד התקשורת, יציגו בפנינו את המצב היום ואת ההצעה המונחת כאן לפנינו ואיך היא אמורה לשרת את הציבור, איך השינוי הזה אמור לשרת את הציבור.

איתן כבל: זה הסיפור.

איתן כבל: לאחר מכן תהיה התייחסות, כפי שביקשתי, של כל גורם שרואה את עצמו נפגע כתוצאה מן השינוי הזה או שחושב שהמהלך הזה חשוב, נדרש ומקדם.

איתן כבל: מי יתחיל?

איתן כבל: אני מזכיר, אני מבקש לציין כל הזמן שם ותפקיד לפרוטוקול, בבקשה.

<שירה גרינברג: אני סגנית הממונה על התקציבים במשרד האוצר.

<שירה גרינברג: כפי שאמר כבוד היושב-ראש, הנושא כעת הוא פרק התקשורת בחוק ההסדרים, אשר עוסק בשני מוקדים שאינם תחרותיים: הטלוויזיה הרב-ערוצית והתשתיות הפסיביות, שעליהן נרחיב גם בישיבות הבאות.

<שירה גרינברג: הנושא הראשון על סדר היום הוא "עידן פלוס".

<שירה גרינברג: נתאר קצת את נושא מגזר הטלוויזיה.

<שירה גרינברג: היום קיים דואופול במגזר הטלוויזיה.

<שירה גרינברג: יש שתי חברות שמחזיקות בערך ב-94% מנתח השוק ויש חברה נוספת שפועלת מזה כשנתיים וגייסה בסביבות 100,000 לקוחות.

<שירה גרינברג: כשפועל דואופול בשוק זה מתבטא במספר דברים.

<שירה גרינברג: ראשית, כמובן יש מרווחים במחירים – ראינו את זה גם בחברה הנכנסת – שניתן לשפר גם את המחירים עבור הצרכן.

<שירה גרינברג: דבר נוסף הוא השירות ללקוחות – כאשר יש תחרות רבה בשוק התחרות גורמת לשירות ללקוח שהוא הרבה יותר טוב ומשופר.

<שירה גרינברג: דבר שלישי הוא מגוון של שידורים ותכנים וזה כמובן יהיה תוצר של תחרות.

<שירה גרינברג: לכן הצעדים שאנחנו מעוניינים לקדם ומביאים בפניכם נוגעים למספר דברים.

<שירה גרינברג: דבר אחד הוא הוספת שחקנים לשוק.

<שירה גרינברג: נדון בנושא "עידן פלוס", שזה דרך להוספת שחקנים בשוק, ונדון בהסרת חסמי כניסה ומעבר.

<שירה גרינברג: דבר אחד זה הפצת השידורים בערוצים הפתוחים באינטרנט, שיאפשר גם לשחקנים חדשים להיכנס במודל ה-OTT.

<שירה גרינברג: נרחיב לגבי זה בישיבות הבאות כשנדון ספציפית על הנושא הזה.

<שירה גרינברג: דבר נוסף הוא חובת מכירה של ערוצי ותכני ספורט, שגם זה מהווה חסם לתחרות בשוק הטלוויזיה.

<שירה גרינברג: נתחיל בפגישה הנוכחית "לצלול" לנושא "עידן פלוס".

<שירה גרינברג: אתן לרכז תחום התקשורת שלנו, אסף וסרצוג, להציג לפרטי פרטים את הרפורמה, כפי שביקשו חברי הכנסת.

<שירה גרינברג: אנחנו כאן כדי לענות על כל שאלה.

<שירה גרינברג: אם מי מכם רוצה להיפגש אתנו, לשבת אתנו, ללמוד יותר לעומק, בשמחה נעשה את זה.

עליזה לביא: יש לי שאלה לסדר.

עליזה לביא: היא נציגת משרד האוצר.

עליזה לביא: משרד התקשורת פה?

איתן כבל: כן.

איתן כבל: מנכ"ל משרד התקשורת היה אמור להיות כאן אך הוא נקרא למשרד ראש הממשלה.

עליזה לביא: בדרך כלל הוא לא מגיע לפה.

איתן כבל: גברתי, אני נמצא פה יותר ממך, בדרך כלל הוא פה.

איתן כבל: הוא ישתתף כאן בדיונים.

איתן כבל: כעת נמצאת כאן דנה נויפלד.

איתן כבל: יש גם מישהו שמבין באמת בנושאים האלה.

עיסאווי פריג': אני רוצה לשאול שאלה כדי לחדד את ההבנה.

עיסאווי פריג': בדברים שהוצגו במקרו, באופן כללי, כאשר היא אומרת שהדואופול מחזיק ב-94%, אפשר להגיד בשמות איך השוק בנוי?

עיסאווי פריג': אני מבקש להבין את העניין.

איתן כבל: אתה צודק.

איתן כבל: אסף וסרצוג, יש כאן שלוש נקודות מרכזיות.

איתן כבל: אני מודה, לי זה פשוט יותר, אני מכיר את זה מתחילת הדרך, אבל יש כאן אנשים שלא מכירים את העניין הזה.

איתן כבל: אני מבקש שזה יוצג בשלושה היבטים: ראשית, איך התחרות משפרת לנו את המחיר, זה דיון שלם סביב הקריסה של האזרחים סביב הנושא הזה; שנית, תכנים בכל אחד מן הדברים האלה; ודבר שלישי, השירות.

איתן כבל: יש כאן שלושה מרכיבים, אני מניח שאולי יש גם מעבר, אבל בסופו של דבר מנקודת המבט של הצרכן יש כאן שלושה מרכיבים מרכזיים שבגינם אתם מבקשים לשנות את עולם המחיר, עולם התוכן ועולם השירות.

איתן כבל: אני מניח שאסף וסרצוג יציג.

איתן כבל: אם הדברים יהיו לא ברורים- - -

עיסאווי פריג': מבנה התקשורת שמית.

עיסאווי פריג': היא דיברה על דואופול.

עיסאווי פריג': מי החברות?

עיסאווי פריג': אנחנו רוצים להבין את המערך שאנחנו חיים בו.

איתן כבל: הוא מבקש, כפי שאצלנו נהוג לומר, את סיפור הדרך של הצעת החוק, מה המצב היום ומה הצעת החוק מבקשת לשנות.

איתן כבל: בבקשה.

<אסף וסרצוג: אני רכז תקשורת באגף התקציבים.

<אסף וסרצוג: קודם כול, חשוב להגיד שגם ביום שני נבוא עם מצגת מסודרת.

איתן כבל: שתוצג על-ידי ראש אגף התקציבים.

<אסף וסרצוג: הוא יסביר את מצב השוק, למה התחלנו את העניין הזה ומה אנחנו מציעים לעשות פה בצורה מפורטת יותר.

<אסף וסרצוג: לגבי הדברים ששירה גרינברג אמרה קודם, בחרנו להתמקד בחוק ההסדרים הזה בשני מגזרי פעילות בשוק התקשורת שהם כרגע לא תחרותיים, או שרמת התחרות בהם אינה מספקת.

<אסף וסרצוג: אנחנו מדברים על שוק הטלוויזיה הרב-ערוצית ועל שוק התשתיות.

<אסף וסרצוג: בעולם שיש בו תחרות – ואם ניקח את שוק הסלולר כדוגמה – ברגע שאין תחרות אז התמריץ של החברות לבצע השקעות לא באמת קיים מכיוון שהן לא מתחרות על לבו של הצרכן בפן של ההשקעות; התמריץ להוריד מחירים גם כן לא קיים; לשוק קל יותר להגיע למצב של שיווי משקל מתואם ברמה של מחיר וגם ברמת המוצרים.

<אסף וסרצוג: מעבר לזה אין גם תחרות על מגוון של מוצרים, כלומר לא מתפתחים מוצרים שונים.

<אסף וסרצוג: נוצרת סטגנציה מסוימת של: זה המוצר הקיים בשוק, עם קצת שינויים לכאן או לכאן, עם איזו רמת מחירים קבועה יחסית, שוב, עם שינויים לכאן או לכאן.

<אסף וסרצוג: כדי לפרוץ את הדבר הזה אנחנו צריכים למצוא מה הכשלים.

<אסף וסרצוג: כפי ששירה גרינברג תיארה, יש חסמי כניסה שמונעים כניסה של שחקנים חדשים לשוק, ועוד מעט נרחיב על זה יותר, השקעות גבוהות שנדרשות, חסמים פיזיים או טכנולוגיים שמונעים משחקנים חדשים להיכנס, או חסמים תוכניים, לצורך העניין: הפצת השידורים על האינטרנט, שגם עליה נרחיב יותר בהמשך.

<אסף וסרצוג: אם הרפורמה לא תהיה אז שחקנים חדשים שרוצים לספק טלוויזיה רב-ערוצית לציבור הצרכנים בישראל לא יוכלו להיכנס מכיוון שהם לא יוכלו להציע את הערוצים האלה ובלי הערוצים האלה הם כנראה יהיו מוצר יותר נכה או מוצר יותר נחות ביחס למוצרים הקיימים היום בשוק.

<אסף וסרצוג: לכן בחרנו להתמקד בשלושה נדבכים עיקריים.

<אסף וסרצוג: הנושא הראשון הוא "עידן פלוס", שתיכף ארחיב עליו ביתר פירוט; הנושא השני הוא הסרת חסמי כניסה ומעבר, שזה הפצת השידורים על האינטרנט וחובת המכירה של ערוצי ספורט ותכני ספורט, שגם עליה נרחיב יותר בהמשך; ועולם התשתיות, שגם בו אנחנו מציעים שורה של צעדים שמטרתם להביא להגברת התחרות כדי להכניס שחקנים חדשים.

<אסף וסרצוג: זה בנוגע לשאלת

<אסף וסרצוג: כם למה התחרות חשובה, בשביל לעודד את כל הדברים האלה, שבסופו של דבר אמורים להיטיב עם הצרכנים ועם המשק, גם ברמת ההשקעות וגם ברמת איכות המוצרים והמחיר שבסוף הצרכן רואה.

<אסף וסרצוג: בואו נתמקד במה שאנחנו מציעים לגבי "עידן פלוס".

<אסף וסרצוג: היום חוק "עידן פלוס" קובע שיהיה גורם מפעיל, שיכול להיות גורם פרטי או ציבורי, זה קיים היום לפי החוק.

<אסף וסרצוג: היום מפעילה את זה הרשות השנייה.

<אסף וסרצוג: המטרה היא להביא את הערוצים שכתובים בחוק, נקרא להם בשם קוד "הערוצים הפתוחים", שכיום הם ערוצים 2, 10, 1, 33, 23 והכנסת.

דוד ביטן: ערוץ 20 הוא לא ערוץ פתוח?

<אסף וסרצוג: לא.

<אסף וסרצוג: זה יכול להיות גם הערוצים הייעודיים, אם הם יבקשו: ערוצים 20, 9, 24.

<אסף וסרצוג: הערוצים הראשונים שמניתי חייבים להיות מופצים על המערך והשאר לפי בקשה שלהם.

עיסאווי פריג': היום מי משדר דרך "עידן פלוס"?

<אסף וסרצוג: היום הרשות השנייה היא הגורם שאחראי להפצת ששת הערוצים הפתוחים והערוצים האלה צריכים להגיע בחינם לציבור.

<אסף וסרצוג: גם היום לפי החוק יכולים לעלות ערוצים נושאיים, מעבר לערוצים שהרגע מנינו, שהמטרה שלהם להעשיר את מערך "עידן פלוס" על מנת שהוא יהיה יותר אטרקטיבי לצרכנים.

<אסף וסרצוג: זה יכול להיות ערוצי ספורט, ילדים, טבע, תרבות, סדרות וכן הלאה.

עיסאווי פריג': יש אפשרות טכנולוגית להעלות אותם?

<אסף וסרצוג: יש אפשרות טכנולוגית, יש מקום, יש אפשרות להפיץ את זה.

<אסף וסרצוג: בשביל שזה יקרה היו צריכים לצאת מכרזים.

<אסף וסרצוג: זה לא יצא מסיבות שונות.

<אסף וסרצוג: זה לא כל-כך רלוונטי.

<מיכל גרוס: מאוד רלוונטי, מאוד.

עיסאווי פריג': למה זה לא רלוונטי?

עיסאווי פריג': למה לא עלו ערוצים נוספים?

עיסאווי פריג': חשוב לדעת למה.

איתן כבל: אתן לכם להתייחס לדברים, כל אחד בתורו.

<אסף וסרצוג: בכל מקרה, היו אמורים להיות מופצים עוד ערוצים נושאיים, שיכלו להיות ממומנים או מדמי מנוי או מפרסומות.

<אסף וסרצוג: זה המצב הקיים היום.

עיסאווי פריג': אולי תאמר לנו מה מצב ההכנסות וההוצאות של "עידן פלוס".

עיסאווי פריג': הבנתי שהם בגירעון.

עיסאווי פריג': מה מקור ההכנסות?

<אסף וסרצוג: "עידן פלוס" עובד כמו משק סגור.

<אסף וסרצוג: ששת הערוצים משלמים דמי הפצה, סדר גודל של כ-25 מיליון שקלים בשנה.

<אסף וסרצוג: בעבור הסכום הזה המערך מפיץ את עצמו ומגיע לציבור.

עיסאווי פריג': הוא לא בגירעון?

<אסף וסרצוג: לא.

<אסף וסרצוג: יושבים פה אנשי הרשות השנייה והם יוכלו להגיד.

עיסאווי פריג': אם הוא לא בגירעון אז מה המטרה?

איתן כבל: עניין "עידן פלוס" לא נוגע לשאלה של גירעון או לא גירעון.

איתן כבל: זאת שאלה נכונה תמיד.

איתן כבל: העניין הוא לייצר תחרות מול הכבלים ומול הלוויין.

איתן כבל: השאלה העומדת לפתחנו היא האם הכלי שנניח פה באמת יהווה תחרות לכבלים וללוויין וייתן שירות טוב יותר, נכון יותר, נגיש יותר.

איתן כבל: קודם כול, החלום הגדול של רובנו היה מלכתחילה – ודיברתי על זה עוד בהתחלה כשהנושא הונח לפתחנו לפני שנים – שכל אחד יוכל לבחור את הערוצים שהוא רוצה לרכוש לעצמו.

איתן כבל: אנחנו מכירים את הדיון הזה מזה שנים.

איתן כבל: היום כל אחד מאתנו, מי בכבלים ומי בלוויין, יש לו כ-7,000 ערוצים, כולל חבילת הבסיס.

עיסאווי פריג': מי מנע מ"עידן פלוס" להיות מחולל תחרות מול הלוויין והכבלים?

איתן כבל: היום החוק לא מאפשר לו לעשות את זה.

איתן כבל: לכן אנחנו פה, כדי לתת לו את הכלים.

דוד ביטן: אני רוכש את ערוץ "אל ג'זירה" בלית ברירה, למרות שאני לא רוצה אותו.

עליזה לביא: הייתי מוסיפה את המילה "שוויונית", תחרות שוויונית.

עליזה לביא: בל נשכח שיש חובות שמוטלות על חלק מן השחקנים.

עליזה לביא: לכן שאלתי איפה משרד התקשורת.

עליזה לביא: כאשר פותחים – שאותן חובות יחולו בכל המערכות.

איתן כבל: זה תמיד מתקיים בכל תחרות, רק צריך לזכור, אף אחד לא נולד בגובה 1.80 מטר.

איתן כבל: דהיינו, כל אחד מתחיל נמוך ומתפתח לאט.

איתן כבל: אם אנחנו רוצים לתת למישהו להתפתח- - -

דוד ביטן: גם אם נרצה לא נגיע ל-1.80 מטר...

איתן כבל: יש חסמים בשלב מסוים, אתה צודק.

איתן כבל: אפשר תמיד גם להתפתח לרוחב...

דוד ביטן: בזה אין בעיה בכלל.

דוד ביטן: בואו נראה מי יגיע אליי...

<אסף וסרצוג: זה המצב הקיים היום.

<אסף וסרצוג: מבחינת הסטטוס של המערך, הוא עובד ומתפקד.

<אסף וסרצוג: הוא מגיע לסדר גודל של 160,000 בתי-אב.

<אסף וסרצוג: יש בעיות קליטה באזורים מסוימים בשל סיבות שונות.

<אסף וסרצוג: יושב פה גם ניסים טל שבטח יוכל להרחיב ולהסביר.

<אסף וסרצוג: חלילה אין כאן ביקורת, אנחנו לא באים להביע ביקורת על התנהלות או משהו כזה או אחר.

<אסף וסרצוג: ניסים טל הוא המהנדס הראשי של הרשות השנייה, הוא בוודאי יוכל להרחיב, אם תרצו.

עיסאווי פריג': באילו אזורים אין קליטה טובה?

<אסף וסרצוג: יש פה לא מעט לקוחות.

<אסף וסרצוג: אני מניח שהם יוכלו להגיד לך את האזורים.

<מיכל גרוס: מעל 90% קליטה זה כנראה קליטה לא מספיק טובה, למרות שאנחנו מחויבים רק ל-80%.

<מיכל גרוס: עוד נתון שיהיה מונח.

<אסף וסרצוג: בנוסף, למערך לאורך הזמן לא נוספו ערוצים נושאיים.

<אסף וסרצוג: המסקנה, וזה גם מה שהממשלה אישרה, לנסות לשנות קונספט לגבי האופן שהמערך הזה עובד.

<אסף וסרצוג: המודל החדש שעל-פיו אנחנו רוצים לשנות את החוק ולעבור להפעיל את המערך דרכו דומה יותר למודל של הכבלים והלוויין היום.

<אסף וסרצוג: זה בעצם אומר את הדבר הבא: אנחנו נוציא את המערך כולו.

<אסף וסרצוג: מתוקף החלטת הממשלה תוקם בזמן הקרוב ועדת מכרזים.

<אסף וסרצוג: המטרה שלה למצוא גורם שיפעיל את זה באופן תחרותי.

<אסף וסרצוג: מצד אחד, הוא יקבל היתר להפיץ את השידורים הפתוחים כפי שקורה היום, כלומר אנחנו שומרים על העיקרון של הפצת השידורים הפתוחים בחינם.

<אסף וסרצוג: חשוב להבהיר, גם היום החוק מאפשר את הפעלת המערך על-ידי גורם פרטי.

<אסף וסרצוג: גם אחרי שינוי החוק הזה הערוצים הפתוחים ימשיכו להיות מופצים בחינם לציבור.

<אסף וסרצוג: בנוסף נעניק לאותו גורם מפעיל רישיון לשידורים, בדומה לרישיון לשידורים של הכבלים והלוויין, שיאפשר לו להעלות ערוצים נוספים מקשת הערוצים, שהמטרה שלהם להעשיר את המערך ולהוסיף עוד שחקן בשוק הטלוויזיה הרב-ערוצית שיכול לתת עוד ערך לציבור הצרכנים ולהציע מוצר שונה במחירים שונים.

עיסאווי פריג': אבל צריך מכרזים בשביל הערוצים האלה.

<אסף וסרצוג: אנחנו משנים את הקונספט של החוק, את זה חשוב להבין.

<אסף וסרצוג: היום הערוצים הנושאיים אמורים לצאת דרך מכרזים שאמורה להוציא מועצת הכבלים והלוויין.

<אסף וסרצוג: אנחנו משנים את החוק.

<אסף וסרצוג: במקום שיהיה מכרז עבור כל ערוץ נושאי, מועצת הכבלים והלוויין תיתן רישיון לשידורים, בדומה לרישיון לשידורים של הכבלים והלוויין שיש היום.

<אסף וסרצוג: במסגרת הרישיון הזה מי שיזכה ברישיון יוכל להעלות ערוצים נוספים.

עיסאווי פריג': ללא הגבלה?

<אסף וסרצוג: כן, כפי שהכבלים והלוויין יכולים, הכול בהתאם לתנאי הרישיון שיהיה לו.

<אסף וסרצוג: יהיה רישיון דומה מאוד.

<אסף וסרצוג: "נצלול" לפרטים בהמשך.

עיסאווי פריג': למה לא נותנים את זה היום לרשות השנייה?

איתן כבל: היא לא יכולה.

איתן כבל: היא גוף מפקח.

עיסאווי פריג': אבל היא מפעילה את "עידן פלוס".

איתן כבל: עכשיו.

איתן כבל: בגלל זה רוצים להוציא את זה.

איתן כבל: היום זה מצומצם מאוד.

<אסף וסרצוג: השאלה חשובה.

<אסף וסרצוג: הרשות השנייה היא גורם רגולטורי והיא מבצעת את הפצת השידורים.

<אסף וסרצוג: אבל אנחנו מדברים על גורם שיהיה גורם משדר, שמעלה תכנים משל עצמו, ולא משנה אם הוא מפיק אותם או רוכש אותם, אבל הוא מעלה תכנים משלו.

<אסף וסרצוג: הוא לא רק מפיץ תכנים שמביאים לו.

<אסף וסרצוג: לכן זה לא יכול להיות גורם רגולטורי.

<אסף וסרצוג: בנוסף, יש פה איזה אלמנט, שבסוף אנחנו רוצים שתהיה תחרות.

<אסף וסרצוג: אין סיבה שהמדינה תפעיל מערך טלוויזיה רב-ערוצית.

<מל פולישוק בלוך: למה לא?

<מל פולישוק בלוך: המדינה אוהבת לנהל, המדינה אוהבת הפרטה.

עיסאווי פריג': מדברים על הפרטת "עידן פלוס", זה בגדול.

עיסאווי פריג': הפרטה.

איתן כבל: כדי שיהפוך להיות כלי שיוכל להתחרות עם הכבלים והלוויין.

עיסאווי פריג': כמה כסף הושקע בהקמת "עידן פלוס" מאז שהתחיל ועד היום?

<אסף וסרצוג: כ-130 מיליון שקל.

עיסאווי פריג': 130 מיליון שקל המדינה השקיעה בהקמת "עידן פלוס"?

<אסף וסרצוג: לצורך העניין, השקעה חד-פעמית.

עליזה לביא: שמשרתת 80% מן הציבור.

<אסף וסרצוג: היא משרתת כ-160,000 בתי-אב.

עליזה לביא: אמרת שאתם מחויבים ל-80%.

<מיכל גרוס: של כיסוי ארצי.

איתן כבל: אנא תציגי את שמך ותפקידך.

איתן כבל: את יכולה לעשות לי איזה פרצוף שאת רוצה, הפרוטוקול גם לא רואה את הפרצוף שעשית וגם לא יודע לקרוא את השם.

עליזה לביא: עדיין.

איתן כבל: יכול להיות שאולי יום אחד זה יקרה אבל לא עכשיו.

<מיכל גרוס: אני יושבת-ראש ועד העובדים של הרשות השנייה.

<מיכל גרוס: אנחנו מחויבים ל-80% כיסוי.

<מיכל גרוס: היום על-פי הבדיקות שלנו יש כבר 90% כיסוי כך שכל הטענות על כישלון של המערך ובעיות קליטה של המערך, צריך לשאול שאלה, אולי רטורית, למה מופצות טענות כאלה.

<מיכל גרוס: זה הנתון.

איתן כבל: אני לא פותח עדיין.

איתן כבל: כל אחד יביע את עמדתו.

עליזה לביא: למה אתם מחויבים רק ל-80% קליטה?

איתן כבל: זה החוק.

<מיכל גרוס: צריך להיות משהו הגיוני.

<מיכל גרוס: אנחנו מדברים על קליטה ביתית בסופו של דבר ולא על אנטנות.

איתן כבל: זה בדיוק מה שאני לא רוצה עכשיו.

<מיכל גרוס: אשיב אחר-כך.

איתן כבל: חברי הכנסת, על כל דבר פה אפשר לשאול.

איתן כבל: זה פשוט מוציא אותנו מן הסדר.

איתן כבל: אנא תסיים את הדברים שלך.

<אסף וסרצוג: בזה אני מסיים.

<אסף וסרצוג: יש עוד סוגיות, כמו הפצת השידורים.

איתן כבל: קודם כול נתמקד בליבה של הנושא.

<אסף וסרצוג: לצורך "עידן פלוס" זה המצב הקיים וזה השינוי המוצע.

עיסאווי פריג': מה עתיד ה-130 מיליון שקל?

איתן כבל: זה חלק מן המכרז.

דוד ביטן: חוץ מעניין השירות זה הולך להוריד את המחיר?

<אסף וסרצוג: אנחנו מקווים.

<אסף וסרצוג: ברגע שיש יותר תחרות אז יש סיבה על מה להתחרות.

<אסף וסרצוג: כאשר אתה בא להתחרות אתה יכול להתחרות על איכות המוצר, אתה יכול להתחרות על מחיר, אתה יכול להתחרות על שירות.

<אסף וסרצוג: בשביל זה אנחנו רוצים תחרות.

<אסף וסרצוג: ככל שיהיו יותר שחקנים- - -

דוד ביטן: אבל אמרתם שזה הולך להוריד את המחיר.

דוד ביטן: קראתי מה נכתב בעיתונות.

דוד ביטן: מה הבסיס לעניין?

<אסף וסרצוג: מכיוון שהערוצים הפתוחים בכל מקרה- - -

דוד ביטן: אתה לא בטוח בזה?

<אסף וסרצוג: אנחנו די בטוחים שזה יוריד את המחיר.

<שירה גרינברג: כפי שאמרנו, היה דואופול ואז נכנסה חברה חדשה.

<שירה גרינברג: לא ציינתי שמות של חברות כי לא רציתי לעשות פרסומת לחברה כזו או אחרת, אולם החברה החדשה שנכנסה הורידה את המחיר בשוק.

דוד ביטן: בהתחלה כולם מורידים מחיר.

דוד ביטן: השאלה מה קורה אחרי מספר חודשים.

<שירה גרינברג: היא פועלת כבר שנתיים והיא הורידה את המחיר.

<שירה גרינברג: אנחנו סבורים, כפי שגם מתנהל שוק הסלולר וכפי שמתנהלים שווקים תחרותיים אחרים, שכאשר יש יותר שחקנים המחירים יורדים.

עיסאווי פריג': אני מבין ש-160,000 בתי-אב משתמשים ב"עידן פלוס".

עיסאווי פריג': איך מחולקים שאר תושבי המדינה בין הלוויין והכבלים?

<מיכל גרוס: 400,000.

עיסאווי פריג': אל תבלבלו אותנו.

עיסאווי פריג': זה 160,000 או 400,000?

איתן כבל: יש לי שאלה פשוטה, מי נמצא פה מן המועצה לשידורי כבלים ולשידורי לוויין שיוכל לענות כמה מחוברים לכבלים וכמה מחוברים ללוויין?

איתן כבל: זו השאלה הכי פשוטה.

<רון אילון: אני מנכ"ל "יס".

<רון אילון: יש 616,000 לקוחות ל"יס" ו-820,000 לקוחות ל"הוט", 100,000 לקוחות ל"סלקום", 60,000 לקוחות ל"קרטינה טי-וי", עוד 60,000 לקוחות ל"מקסימום" ומפעילים אחרים למגזר הרוסי.

<רון אילון: בסך הכול אנחנו מעריכים את שוק הטלוויזיה הרב-ערוצית ב-1.55 מיליון בתי-אב מתוך 2.2 מיליון בתי-אב במדינת ישראל, קרי שיעור חדירה ברב-ערוצי בסך הכול של 67%.

<רון אילון: לא 93%.

עיסאווי פריג': מה עם 700,000 האחרים?

עיסאווי פריג': איפה הם?

<רון אילון: האוכלוסייה שאיננה ברב-ערוצי היא בעיקרה או בני מיעוטים, שקולטים שידורים מלוויינים מרובים.

עיסאווי פריג': כמה מתוך ה-700,000?

<רון אילון: אני לא זוכר אבל מאות אלפים; יהודים אורתודוקסים שלא רואים טלוויזיה בכלל; לקוחות של "עידן פלוס" בלבד, אנחנו מעריכים את זה ב-160,000; וצרכנים פירטיים שמורידים באינטרנט.

עיסאווי פריג': אתה מבין את הנתונים?

עיסאווי פריג': עכשיו חידדנו.

איתן כבל: אני מבין את הכול.

איתן כבל: הבנתי את זה גם קודם.

איתן כבל: אני רוצה להבהיר.

איתן כבל: לא צריך אפילו לסיים שנה א' במבוא לכלכלה כדי להבין שאם יש גוף שהוא לבד, לא צריך להיות פה לא קומוניסט ולא קפיטליסט כדי להבין את התהליכים האלה.

איתן כבל: המבחן הגדול הוא האם באמת תתחולל תחרות, האם נצליח לחולל את התחרות.

איתן כבל: זה המבחן.

איתן כבל: לכן פה צריך לשים את הדברים כפי שהם, לראות באמת האם יש כאן תהליכים מחוללי תחרות או לא.

איתן כבל: חשוב שהדברים הללו יונחו כאן בפנינו.

איתן כבל: נכון להיום כבלים ולוויין – קשה איתם.

איתן כבל: אני אומר את זה בעדינות.

איתן כבל: את עמדתי אביע בהמשך.

איתן כבל: סיימנו את החלק הזה.

איתן כבל: אני מציע לחברי הכנסת שנשמע התייחסויות של הגורמים השונים בעלי העניין.

איתן כבל: אני מבקש שכל אחד יציג את הדברים שנוגעים לו עצמו.

איתן כבל: גם בתוך הכבלים, הלוויין ו"עידן פלוס" יש יוצרים, יש את תל"י, כל אחד בא עם כאב הבטן שלו.

איתן כבל: יש את הקבוצה מארצות-הברית שהגיעה.

<תמיר אפורי: אציג את זה אחר-כך.

איתן כבל: כל אחד מגיע עם האינטרס שלו.

איתן כבל: כאשר אני מדבר על אינטרס לא בהכרח מדובר בדבר לא נכון אלא עניין שמטריד אותו, מפריע לו, פוגע בו לשיטתו, או אם החוק לא יעבור פוגע בו ומקשה עליו להתקדם.

איתן כבל: מלי פולישוק מייצגת את אקו"ם, אחריה יריב הורוביץ.

איתן כבל: חברים, אם אתם הולכים להתחלק פה לפי סדרות או לפי עונות לא נגיע למשהו.

עליזה לביא: אם אתה פותח את זה, ברשותך, בואו נעשה סדר.

עליזה לביא: יש פה שלושה פרקים.

עליזה לביא: בעצם יש לנו את זה, יש לנו את "בזק" ויש לנו את כל מה שיש באינטרנט.

איתן כבל: אסביר.

איתן כבל: בפרק התקשורת שמונח לפנינו יש שלושה פרקים גדולים, שכמובן בתוכם מתחלקים.

איתן כבל: למשל דיברת על האינטרנט, יש כאן שאלה שנוגעת ל"עידן פלוס" וכל הגופים שייכנסו, האם הם "ישבו" גם על הפלטפורמה של האינטרנט, כן או לא, זה דבר אחד.

איתן כבל: היום אנחנו מתחילים את הפרק הזה.

איתן כבל: יש פרק נוסף, פרק התשתיות.

איתן כבל: לא נדון בו היום.

איתן כבל: הוא עוסק בשאלת "בזק", מחד, עוסק בשאלת "הוט", מאידך, כל החברות שרוצות "להתלבש" או לא "להתלבש" – אני עכשיו לא קובע עמדה ולא פותח את הדיון הזה – על הפלטפורמה של "בזק".

איתן כבל: הנקודה השלישית נוגעת לערוצי הספורט.

איתן כבל: היום ברור לכל מי שעוסק בדיון, אם זה הכבלים, אם זה הלוויין, "עידן פלוס" או כל אחת מן הפלטפורמות האחרות, שבלי שידור ספורט כזה או אחר קשה מאוד לפעול.

איתן כבל: יש כאן הצעה לרפורמה בשוק שידורי הספורט.

איתן כבל: זה נושא לא פחות כבד.

איתן כבל: חברים יקרים, אני לא פותח פה את לוח הזמנים.

<אתי בנדלר: בסדר היום מפורטים בדיוק הפרטים שבהם דנים.

איתן כבל: אני אומר גם לכם ובוודאי גם לחברי הכנסת, אני רוצה להבהיר.

איתן כבל: הבהרתי להנהלת הוועדה את כל הימים עד היום האחרון שאנחנו זקוקים להם לצורך הדיון.

איתן כבל: זה לא אומר שלא יכולים להיות תוך כדי תנועה כל מיני שינויים כאלה או אחרים בלוח הזמנים, אבל ברמת העיקרון יש כבר תיחום ללוח הזמנים.

איתן כבל: יש לנו בעיה גדולה מאוד מכיוון שלצערי הלשכה המשפטית שלנו פועלת גם בוועדות שונות בשל התמחות של היועצים המשפטיים בכל מיני עניינים הנוגעים לוועדות אחרות אז לוח הזמנים שלנו צריך להיות מאוד משוכלל ומסודר.

עליזה לביא: אם אנחנו מתמקדים עכשיו בזה ואתה נותן לאנשים להגיב, ובטח יש פה הרבה אנשים שרוצים להגיב, אני מרגישה שלנו טיפה חסר מידע.

עליזה לביא: למשל השינויים שעליהם מדובר.

עליזה לביא: דיברתי קודם על מחויבויות ואתה דיברת על הגנות.

עליזה לביא: למשל בעניין הפקות מקור.

עליזה לביא: מי נתן לנו את- - -

איתן כבל: אני רוצה לעזור לכם לקבל את מרב המידע.

איתן כבל: מכיוון שאני מכיר היטב את הנושאים אני מודע לצורך שלכם לשאול כל מיני שאלות, אז אנחנו נעשה את זה כך: אנחנו לא נתחיל לעבור דבר-דבר.

עליזה לביא: יש דברים שצריך לעבור עליהם דבר-דבר.

איתן כבל: שירה גרינברג, לא, אי אפשר עכשיו.

איתן כבל: את שלכם אמרתם.

איתן כבל: הם הציגו קודם את עניין הליבה.

עליזה לביא: עוד לא דיברתם על כלום.

<שירה גרינברג: דיברנו בכלליות.

איתן כבל: בתוך התהליך תיכף יתפתח דיון.

איתן כבל: אני רוצה להעשיר אתכם במידע.

איתן כבל: אחרי שהם הציגו את הפלטפורמה הבסיסית, ובתוך הפלטפורמה הבסיסית הזו יש כל מיני סוגי שאלות של כל אחד מן המקום שלו – הם לא יתחילו לייצג את כל האינטרסים המוצגים פה.

איתן כבל: למשל עמית ליאור שמייצג את המפיקים, הבמאים והתסריטאים רוצה להציג זווית אחת בהקשר שאת מעלה, מלי פולישוק תציג מטעם אקו"ם זווית נוספת, אני מניח שנציגי הלוויין ירצו להציג את הזווית שלהם וכך גם אני מניח אנשי "הוט" וכל מיני גורמים שונים שנמצאים כאן.

איתן כבל: אני מציע שלגבי השאלות ששאלתם את עצמכם תתאפקו.

איתן כבל: לא ייווצר מצב שנצא מכאן בלי שידענו תשובות לפחות למה שכל אחד חושב.

איתן כבל: טוב או רע – זה שאלה אחרת.

איתן כבל: בבקשה, ראשונה מלי פולישוק, בקצרה.

איתן כבל: אני מבקש שכל אחד ידבר בקצרה, בלי "יום לימודים ארוך".

איתן כבל: בבקשה, גברתי.

<מל פולישוק בלוך: בקצרה ככל שאוכל.

<מל פולישוק בלוך: אני חייבת הקדמה קצרה שלא התכוונתי להגיד כי היא לא נאמרה על-ידי אנשי משרד האוצר ומשרד התקשורת, שכל הרעיונות הטובים האלה נעשים בפטור מתשלום דמי רישיון לבעלי הזכויות הכלולות בשידורים.

<מל פולישוק בלוך: זאת אומרת, הם יעבירו את התכנים בלי לבקש רשות או רישיון ובלי לשלם עבור זכויות היוצרים, ובגלל זה אנחנו פה.

<מל פולישוק בלוך: אפתח ואומר, אני מייצגת את אקו"ם, אני דירקטורית באקו"ם ויושבת-ראש ועדת החקיקה.

איתן כבל: את אורחת מכובדת פה.

איתן כבל: היא גם הייתה חברת כנסת.

עיסאווי פריג': למה לא משלמים על זכויות יוצרים?

איתן כבל: חברים, היא רוצה להגיד.

איתן כבל: לא מתחילים מן הסוף.

איתן כבל: היא רוצה להתחיל מן ההתחלה.

איתן כבל: בבקשה.

<מל פולישוק בלוך: מכיוון שהזכרת משהו אישי, כאשר הייתי כאן חברת כנסת בוועדת הכלכלה עמדתי בראש ועדה לבדיקת התמלוגים של היוצרים ועסקנו בזה עם כל החבר'ה שנמצאים פה, או אולי עם אלה שהיו לפניהם.

<מל פולישוק בלוך: על כל פנים, אקו"ם מייצגת את היוצרים המוזיקאים, המלחינים, המשוררים, הפזמונאים והסופרים.

<מל פולישוק בלוך: המטרה שלנו לשמור על הזכויות שלהם, לגבות את התמלוגים עבורם ולתת להם את הכסף שמגיע להם כדי שיוכלו להתפרנס מן היצירה, כי כולנו רוצים יצירה ישראלית ובלי פרנסה אין יצירה, מה לעשות, אלה החיים.

<מל פולישוק בלוך: קודם כול תבורכו על כך, אנשי הממשלה, שהצלחתם לאחד כאן את כל הארגונים באותו צד, וזה לא קורה בכל יום, ובאמת ברכה.

<מל פולישוק בלוך: זה אפשרי וזה קרה בגלל שנגעתם בעצב הכי רגיש, דרכתם על היוצר, על היצירה ועל הזכויות שלהם.

<מל פולישוק בלוך: מדברים על קניין פרטי של כל מי שיוצר.

<מל פולישוק בלוך: הוא אמנם יוצר גם בשביל הנשמה אבל אם הוא לא יתפרנס מזה אז הוא לא יוכל ליצור.

<מל פולישוק בלוך: על-פי החוק הישראלי מי שמשתמש בקניין פרטי של מישהו, בקניין זכויות יוצרים, בין אם הוא קניין ממשי או רוחני, צריך לשלם עבור זה אם הוא הולך להתעשר מזה או להתפרנס מזה.

<מל פולישוק בלוך: זה החוק במדינת ישראל.

<מל פולישוק בלוך: תחרות זה נפלא.

<מל פולישוק בלוך: אתם יכולים לדבר הרבה על תחרות וכולנו רוצים תחרות ואף אחד מאתנו לא רוצה לשלם הרבה וכולם רוצים שהמחירים ירדו, אז תחרות זה טוב, אבל אם היא באה על חשבון היוצרים והיצירה זה רע, וזה מה שקורה על-פי הצעת החוק הזאת.

<מל פולישוק בלוך: הממשלה הוכיחה השבוע שבעצם מדברים כאן על חוק הסדרה מסוג נוסף, שזה בעצם ביטול זכויות קניין פרטי בשם מדיניות.

<מל פולישוק בלוך: המדיניות היא תחרות אבל השימוש כדי להשיג את התחרות הזאת הוא על-ידי ניצול זכויות של אנשים פרטיים, ובמקרה הזה מי שאנחנו מייצגים זה היוצרים, בעיקר היוצרים במוזיקה.

דוד ביטן: כלומר, יוכלו להוריד יצירות בלי לשלם אגורה?

<מל פולישוק בלוך: כן, וזה חמור ביותר.

<מל פולישוק בלוך: יצירה זה כמו חלק מן הזכויות שלך, בין אם יש לך בית ובין אם יש לך שיר.

דוד ביטן: אז הם עושים רפורמה על חשבונכם?

<מל פולישוק בלוך: בדיוק, על הגב של היוצרים.

<מל פולישוק בלוך: תבינו, יוצרים הם לא עשירי העולם.

<מל פולישוק בלוך: יש לנו תאגידים שהולכים להיכנס, אתם לא רציתם להגיד אבל אני יכולה להזכיר את "סלקום", "פרטנר" ואחרים, שמתפרנסים לא רע במדינת ישראל, לעומת יוצרים בתחום המוזיקה שבקושי מוציאים את פת לחמם.

<מל פולישוק בלוך: אז על מי אתם עושים את התחרות?

<מל פולישוק בלוך: על היוצר המוזיקאי שיושב בחדר שלו ורוצה ליצור כאן תרבות?

<מל פולישוק בלוך: על זה אתם עושים את העבודה?

<מל פולישוק בלוך: האבסורד הכי גדול, לא נגעת בזה עכשיו, אבל באותה הצעת חוק נושא הספורט זוכה לטיפול אחר.

<מל פולישוק בלוך: גם צריך רישיון, גם צריך לשלם עבור השידור.

<מל פולישוק בלוך: למה?

<מל פולישוק בלוך: מה?

<מל פולישוק בלוך: מה ההבדל?

דוד ביטן: יש הבדל גדול.

איתן כבל: מלי פולישוק, עד עכשיו התקדמת יפה.

איתן כבל: אל תקלקלי לעצמך.

<מל פולישוק בלוך: נגעתי במשהו רגיש.

איתן כבל: לא בגלל זה.

דוד ביטן: עולה מיליונים לרכוש זכויות לשידור משחקי הליגה ספרדית.

<מל פולישוק בלוך: הכול טוב ויפה, אבל זה בדיוק מה שאתם לא מבינים, המהות היא אותה מהות.

עיסאווי פריג': מורידים ומפיצים תכנים בלי לשלם ובלי כלום?

<מל פולישוק בלוך: היצירה היא כסף גם כן, היא גם רכוש ומי שמייצר צריך לקבל תשלום.

<מל פולישוק בלוך: המשפט האחרון, אתם רוצים לחוקק חוקים – בכיף, אתם רוצים תרבות ישראלית – בכיף.

<מל פולישוק בלוך: תחוקקו חוקים שעוזרים ליוצרים ולא פוגעים בהם.

איתן כבל: אני רוצה להזכיר לכל האורחים הנכבדים, ותיכף ידבר גם עמית ליאור, אורח נכבד בוועדה, שבינתיים ועדת הכלכלה היא המחסום הגדול ביותר עבורכם בשאלות הנוגעות לזכויות שלכם.

<מל פולישוק בלוך: אתה צודק לחלוטין.

<מל פולישוק בלוך: איתן כבל, אנחנו סומכים עליך ועל עליזה לביא ועיסאווי פריג'.

<מל פולישוק בלוך: אני לא יודעת מה עמדתו של דוד ביטן אבל כל שאר החברים שנמצאים פה, אנחנו יודעים כמה אכפת להם מהיוצרים, ולא סתם הם פה.

עליזה לביא: אני מזכירה לך שזה בחוק ההסדרים.

<מל פולישוק בלוך: נכון.

<מל פולישוק בלוך: אני קוראת לזה חוק ההסדרה.

איתן כבל: חברים יקרים, זה לא דיון בדחיסה, זה לא פס שעכשיו דוחסים לתוכו את כל החומר.

איתן כבל: לא תצאו מפה לפני שתשאלו.

איתן כבל: אם אתה ממהר תרשום לך את השאלה, אחרת לא תקבל תשובה כפי שצריך.

<מל פולישוק בלוך: תן לו לשאול.

<מל פולישוק בלוך: פעם אחת אני זוכה לכך שהוא ישאל אותי שאלה.

דוד ביטן: היה פה נתניהו בנושא הגז, כל חברי הכנסת רצו לתקוף אותו אבל היושב-ראש כבל לא נתן לאף אחד, הוא הודיע לכולם שאף אחד לא ישאל.

דוד ביטן: נתניהו יצא בתחושה, בגדול, שהוא ענה לפי ספר הטלפונים.

דוד ביטן: לפעמים תן לשאול.

דוד ביטן: רציתי לשאול, היום איך זה נעשה באינטרנט?

דוד ביטן: הרי היום אפשר באינטרנט להוציא תכנים בלי שום בעיה.

דוד ביטן: כיצד הצעת החוק משנה את המצב המשפטי?

עליזה לביא: בדיוק, זה מה שביקשנו קודם, לדעת מה המצב הקיים מול המצב שייווצר על-פי הצעת החוק.

עליזה לביא: חסר לנו המידע הזה.

<מל פולישוק בלוך: קודם כול, אני מודה לך מאוד שהעלית את זה משום שכבר היום יוצרים סובלים, בעיקר מוזיקאים, מהורדה של שירים.

<יריב הורוביץ: רוב התעבורה היא של וידיאו.

איתן כבל: עד שהגעתם להסכמות והתאחדתם, את מקלקלת.

איתן כבל: ..

<מל פולישוק בלוך: לא רק, סליחה.

<מל פולישוק בלוך: אני חוזרת בי.

<מל פולישוק בלוך: כבר היום יוצרים מכל הסוגים והמינים סובלים מכך שמורידים את היצירות שלהם באינטרנט.

<מל פולישוק בלוך: מה שקורה פה, אתם נותנים לזה הכשר, אתם נותנים לזה חיזוק.

<מל פולישוק בלוך: במקום להילחם בהורדות באינטרנט, דבר שגורם לפגיעה בפרנסה, אתם אפילו מחזקים את ההורדות באינטרנט ויוצרים כאן תקדים מאוד-מאוד מסוכן.

דוד ביטן: לא ענית לי על השאלה.

<מל פולישוק בלוך: היום משלמים עבור הזכויות.

<עמית ליאור: אני יושב-ראש איגוד התסריטאים וחבר באיגודי היוצרים והעובדים בקולנוע ובטלוויזיה.

<עמית ליאור: בשבוע האחרון ניהלתי כמה שיחות עם כל מיני גורמים בממשלה, אנשים בכירים מאוד, ניסיתי לדבר איתם על מה שקורה פה.

<עמית ליאור: אז הם התחילו לדבר על המספרים: המספרים והמספרים והמספרים.

<עמית ליאור: אמרתי להם: אני רוצה לדבר על ערכים ותרבות.

<עמית ליאור: אמרו: אבל אנחנו לא אמונים על ערכים ותרבות, זה לא במחלקה שלנו.

<עמית ליאור: אז ביקשתי לדבר עם אגף הערכים ומסתבר שאין כזה.

<עמית ליאור: כל מה ש"מג'נגלים" פה עכשיו הוא סביב המספרים.

<עמית ליאור: אז אם אתם רוצים לדבר על מספרים אנסה להסביר את זה באופן פשוט.

<עמית ליאור: עיסאווי פריג', אסביר לך מה קורה.

<עמית ליאור: קודם כול, כל השינוי שקורה כאן בתקשורת יושב על הרגל המרכזית החזקה של תאגיד ציבור, או נקרא לזה שידור ציבורי, מה שאתם רוצים.

<עמית ליאור: אם אין את השידור הציבורי שמוציא את המספרים שלו כפי שצריך אין טעם לדבר פה על כלום כי אין את הרגל החזקה שמחזיקה את כל המהלך הזה שכולם מדברים עליו.

<עמית ליאור: בתוך המספרים האלה, מה קורה?

<עמית ליאור: קודם כול, אנחנו נמצאים במצב שכל שחקן חדש שנכנס לשוק חייב להגיע ל-10% מנתח השוק לפני שהוא משקיע גרוש ביצירה הישראלית.

<עמית ליאור: אין מצב שיסתובבו כל-כך הרבה שחקנים בשוק ומישהו יגיע ל-10%.

<עמית ליאור: אנחנו נגזרת אחוזית מ"הוט" ו"יס".

<עמית ליאור: רק מהכניסה של "סלקום", שלקחה 100,000 מנויים, בחישוב פשוט, יותר מ-22 מיליון שקל ליצירה כבר נעלמו מן השוק.

<יריב הורוביץ: 40 מיליון שקל.

<עמית ליאור: ידידי אומר שיותר מ-40 מיליון שקל והוא יודע טוב ממני.

<עמית ליאור: אם "סלקום" נגסו ב-100,000 מנויים, לפי החישוב שלנו, האחוזון שלנו שאמור היה להיות מושקע ביצירה, כי אנחנו נגזרת אחוזית, יורד.

<עמית ליאור: ידידי אומר ב-40%, אני לא טוב במתמטיקה אז יצא לי חצי.

<עמית ליאור: זה לא משנה, זה 22 מיליון שקל שנעלמו מן העבודה של 5,000 איש.

<עמית ליאור: יריב הורוביץ ירחיב על המספרים.

<עמית ליאור: נוגסים בנו מכל כיוון, הפירטים נוגסים בנו, ועכשיו הרעיון הוא לתת הגנת ינוקא.

<עמית ליאור: מה זה הגנת ינוקא?

<עמית ליאור: מי השחקנים שרוצים להיכנס?

<עמית ליאור: "פרטנר" שנתנו "ביט" של 140,000 שקל לספורט?

<עמית ליאור: זה ינוקא?

<עמית ליאור: זה מי שצריך לינוק ממני?

<עמית ליאור: מה זה הינוקא הזה?

<עמית ליאור: איזה מין ינוקא זה?

<עמית ליאור: כל הגופים שרוצים להיכנס למקום הזה – הפלטפורמה הזאת לא תשלם שום זכויות יוצרים, השחקנים שנכנסים למגרש הזה נכנסים בלי שום מחויבות לתוכן מקורי.

<עמית ליאור: דואופול, טריפופול, מה שאתם רוצים.

<עמית ליאור: כרגע אנחנו מקבלים את הכסף שלנו מ"הוט" ו"יס" אך אתם מציעים הצעה שמשאירה אותנו עם המכנסיים למטה.

<עמית ליאור: משפט אחרון, אנחנו חייבים להתייחס לעניין הזה לא רק כאל מספרים אלא כאל ערכים ותרבות.

<עמית ליאור: אתם לא יכולים להפקיר את היוצרים.

עיסאווי פריג': אבל אמרת שאין אגף ערכים.

<עמית ליאור: נורא נחמד ללכת להלוויה של שייקה אופיר ולהצטלם שם.

<עמית ליאור: האיש הזה חי בחרפת פרנסה ב-10 השנים האחרונות לחייו ורובנו הולכים לעתיד כזה.

<עמית ליאור: תמלוגים והשקעה הם דבר בסיסי כדי לשמור במדינה הזאת תרבות ואמנות.

<עמית ליאור: תודה.

איתן כבל: תודה.

איתן כבל: ברשותכם, אני אומר לכל הדוברים, אני מבקש מכם מאוד לנצל את הבמה שניתנת לכם.

איתן כבל: אני אומר את זה ברצינות.

איתן כבל: תשתדלו כמה שפחות מורשות קרב, כמה שפחות פירוטכניקה, פשוט להניח כאן את הטיעונים.

איתן כבל: אני לא אתן כל הזמן לכל אחד להוציא את אשר על לבו.

איתן כבל: אתם חייבים לומר, להציג איפה ההסכמות, אם יש דברים שאתם לא מסכימים להם להציג איפה אתם לא מסכימים כדי שחברי הכנסת יוכלו לקבל את המידע.

איתן כבל: לא משנה עכשיו אם אני מסכים או לא, זה לא השאלה, אבל כדי שנוכל לקיים כאן דיון שלא יברח לנו מתוך הידיים.

איתן כבל: אני אומר את זה גם לכם, ובוודאי כאשר נתחיל להיכנס לעומק הסעיפים.

איתן כבל: אני אומר לכם, לא אתן יותר להשמיע הרצאות.

איתן כבל: אני מכבד, אני לא אומר שזה לא בא ממקום נכון, אבל זה חשוב כדי שהדיון יהיה ממוקד מאוד, כדי שנבין את המשמעויות.

איתן כבל: אם עכשיו יריב הורוביץ הולך להציג כמה נקודות תקציביות, בסוף אחרי הערכים "אם אין קמח אין תורה".

איתן כבל: אני רוצה לדבר על הקמח עכשיו.

<מל פולישוק בלוך: אתה רוצה שאציג לך מספרים, כמה כסף?

<מל פולישוק בלוך: אין בעיה.

איתן כבל: מלי פולישוק, סיימת את חלקך נכון להיום.

איתן כבל: התכוונתי, כדי שחברי הכנסת יוכלו לקבל את קנה המידה.

איתן כבל: כשאתה מדבר על ערכים, אתה הולך הביתה ונכנס לך ערך אחר.

איתן כבל: כאשר אתה שם דברים שאנשים יודעים ללכת איתם ולהרגיש אותם – זה מה שאני מבקש מכם, מכל מי שידבר, ואני אומר את זה לא ממקום שאני מסכים עם מישהו או מתנגד למישהו אלא כי ניתנת לכם ההזדמנות ואני מבקש שתנצלו אותה.

איתן כבל: לא סיפורים.

עליזה לביא: אני חייבת להבין, וביקשתי את זה קודם.

עליזה לביא: לא הבנתי מה הרציו להקים פלטפורמה רב-ערוצית, מה הרציו של משרד האוצר.

עליזה לביא: הם דיברו רק על מספרים.

עליזה לביא: מה הרציו להקים את הפלטפורמה הזאת כשאין חובה להפקות מקור?

עליזה לביא: אני מבקשת תשובה עניינית של משרד האוצר, של מי שהכין את הצעת החוק הזאת.

עליזה לביא: מה הרציו?

איתן כבל: עוד לפני הטענות אני מציע לנו להקשיב.

עליזה לביא: אבל משרד האוצר לא הציג מספרים.

איתן כבל: אני מנהל את הדיון.

איתן כבל: אני מכבד אותך.

איתן כבל: למה באמצע להתחיל להשיב תשובות?

איתן כבל: קודם כול בחלק הראשון האנשים יציגו את הנושאים, אאפשר למשרד האוצר להשיב ואאפשר לך לשאול את השאלה, אבל קודם כול בואו נקבל את התמונה השלמה.

איתן כבל: את כבר הבנת.

איתן כבל: אני עוד לא הבנתי את הכול.

איתן כבל: בבקשה.

<יריב הורוביץ: בוקר טוב.

<יריב הורוביץ: אני יושב-ראש איגוד הבמאים.

<יריב הורוביץ: אנחנו 540 אנשים שאחראים על מאה אחוז מן היצירה בעברית.

<יריב הורוביץ: מאחורינו עוד 5,000 עובדים, 5,000 בתים שמתפרנסים.

<יריב הורוביץ: עמית ליאור דיבר יפה.

<יריב הורוביץ: אני רק יכול- - -

איתן כבל: תן לי למקד אותך.

איתן כבל: אמור נא לנו, אם החוק עובר ככתבו וכלשונו מה המשמעות כלפיכם?

<יריב הורוביץ: כרגע אנחנו חיים מ-8%.

<יריב הורוביץ: הכנסת הנכבדה חוקקה – 8% מתוך המחזור של "יס" ו"הוט".

<יריב הורוביץ: אותו דבר קיים גם בערוץ 2 ובערוץ 10.

<יריב הורוביץ: 8% מהמחזור של "יס" ו"הוט" חוזרים להפקות מקור בעברית.

<יריב הורוביץ: היינו שמחים שזה יעלה ל-10% בתור מעשר, כפי שצריך להיות.

<קריאה: לפחות ל-12%.

איתן כבל: חבר'ה, יש לכם זמן להיפגש אחרי הישיבה.

<יריב הורוביץ: היינו שמחים שזה יעלה דה פקטו, לא במה שכתוב.

<יריב הורוביץ: מה שקורה פה עכשיו הוא שאנחנו עומדים מול שחיקה.

<יריב הורוביץ: ב-3-4 השנים האחרונות גם "יס" וגם "הוט", בגלל שעוזבים אותם מנויים לפלטפורמות חדשות ורבים לתחום הפירטי, הם משקיעים פחות ופחות בתוכן.

<יריב הורוביץ: מדובר על הרבה פחות אנשים שיכולים להתפרנס.

<יריב הורוביץ: אני יכול להגיד גם באופן אישי, כל מערכת השכר בתוך ההפקות הולכת ויורדת, כלומר גם אנשים עובדים מרוויחים הרבה פחות מאשר פעם.

<יריב הורוביץ: לא נוכל לשתוק מול ה-DTT, מול העניין הזה של "עידן פלוס", ששוב יוציאו כאן פלטפורמה שתוכל לשדר שאין לה שום מחויבות.

<יריב הורוביץ: לא נוכל לעמוד בזה.

<יריב הורוביץ: הם צריכים לפחות "להתיישר" לתוך המחויבות שיש היום ל"יס" ו"הוט", של 8%, וזה צריך להיות 10%.

<יריב הורוביץ: אותו דבר "סלקום", שפשוט לא יאומן החוצפה הזאת.

<יריב הורוביץ: יש שם גוף, שנפגשתי אתו כמה פעמים, שעושה סימנים כאילו הולך להשקיע בהפקות מקור.

<יריב הורוביץ: אתה יושב מולם והם מחייכים.

<יריב הורוביץ: הם לא משקיעים שום דבר ובינתיים לוקחים מנויים.

<יריב הורוביץ: הם מציעים אולי בצורה אטרקטיבית חבילות זולות יותר אבל בעצם הם לא מבצעים הפקות מקור כפי שאמור לקרות פה כך שהמחיר שלהם אני בכלל לא יודע לפי מה הוא משוקלל אבל בעצם הם לא תורמים שום דבר למקום הזה, רק הורסים אותנו עוד יותר.

<יריב הורוביץ: הגורמים האחרים שקורעים אותנו – אני רוצה לדבר פה על העולם לרגע אחד.

<יריב הורוביץ: צריך להבין, בכל העולם יש הפקות מקור, כולל בארצות-הברית.

<יריב הורוביץ: אין מדינה שלא מגינה על התרבות שלה כנגזרת אחוזית מתוך המחזורים של החברות האלה.

<יריב הורוביץ: בצרפת ובספרד הרחיקו והתחילו למסות גם את האינטרנט כדי להעביר אותו על הגנבות.

<יריב הורוביץ: רק לסבר את האוזן, באינטרנט מיליוני כותרים בשנה יורדים, מיליונים, שאנחנו עובדים ולא מקבלים עליהם שום דבר.

<יריב הורוביץ: בעולם המערבי התחילו לכמת את זה, או שאוכפים שם אכיפה נרחבת, מה שאסור בישראל כי אסור להסתכל איפה אנשים גולשים, למרות שמערכת הביטחון משתמשת בזה הרבה.

<יריב הורוביץ: התחילו להסדיר את החוק כך שגם ספקיות האינטרנט ישלמו, כולל "בזק" ו"הוט" שעושות כ-6-7 מיליארד שקל בשנה מתוך ספקיות האינטרנט, 90% מן התוכן שנצרך באינטרנט זה וידיאו גנוב שלנו שלא משלמים עליו גרוש.

<יריב הורוביץ: הגיע הזמן להסדיר גם את זה.

<יריב הורוביץ: צריך להבין, אם לא יהיה פה שינוי גם במיסוי ספקיות האינטרנט אין הגנות ינוקא.

<יריב הורוביץ: אני לא מבין מה זה הגנות ינוקא, כפי שנאמר, אין דבר כזה.

<יריב הורוביץ: ברגע שנכנסים ספקים חדשים ועוברים אליהם אנשים שצופים, עובר כסף, ואנחנו מקבלים כל הזמן ירידה של כסף מצד אחד אבל אין שום דבר שמשלים את זה מן הצד השני, אנחנו נגיע להתפרקות.

עיסאווי פריג': כמה כסף משקיעים?

איתן כבל: אם אסכם את עמדת המפיקים, היוצרים, אקו"ם, ותיכף אתן גם לנציגי תל"י לומר כמה מילים, כדי לסכם את כל החלק הזה, ולאחר מכן אתן התייחסות גם ליועצת המשפטית של הוועדה כדי שתאמר כמה מילים- - -

<אתי בנדלר: אני מציעה שדווקא דנה נויפלד תענה.

איתן כבל: האמירה של כל הגורמים האלה חוזרת על עצמה בתוך המעגלים והוועדה ברוב המכריע של המקרים הייתה המחסום האחרון כדי לתת להם את ההגנה, אם זה ברשות השידור ואם זה בכל הגורמים האחרים.

איתן כבל: הכוונה היא זו, יצירה ישראלית היא נשמת אפה של המדינה – מבלי לדבר עכשיו על עולם הערכים וכן הלאה, את זה אמרת כבר אתה.

איתן כבל: יש נקודת מוצא – יש אנשים שצריכים להתפרנס וזה מקור פרנסתם.

איתן כבל: יש התנגשות, לפחות לשיטת הכלכלה – אני לא אומר עכשיו אם אני תומך בזה או לא – במובן הזה של משרד האוצר מצד אחד, החברות שאנחנו מבקשים לחולל איתן את התחרות מצד שני, שאומרים: סליחה, אם אתה רוצה תחרות תן לנו חוזה מתאים.

איתן כבל: אבל אלה אומרים: הגנת ינוקא או לא הגנת ינוקא, עד שנגיע לגיל בוגר אנחנו נמות.

איתן כבל: בשורה התחתונה, יש עמדות לכאן ולכאן, בל תיטעו.

איתן כבל: מה שאני אומר הוא לא clear cut, אני מציג ברגע זה את העמדה כפי שהוצגה על-ידי הגורמים כאן.

איתן כבל: לאחר מכן אאפשר כמובן לדנה נויפלד ולמשרד האוצר אם ירצה ולגורמים נוספים להתייחס לעניין הזה.

איתן כבל: אני גם לא מציע לכל החברים שלנו להתלהב לפני שתשמעו את כל התמונה ברגע נתון, גם לצד האחד וגם לצד השני.

איתן כבל: יהיה קל יותר להגיב כאשר נראה את התמונה כולה.

עליזה לביא: אני מקשיבה בקשב רב ואני רואה את הפילוח שלך.

עליזה לביא: אנחנו כנציגי ציבור מבינים שזה לא רק עניין של שכר ולא רק עניין של תמלוגים אלא עניין של מדינת ישראל, של הערכים שלה, של השפה שבה היא דוברת, של מה אנחנו רוצים להנחיל ולהעביר.

עליזה לביא: לכן היה חסר לי בדברים שנאמרו על-ידי נציגי משרד האוצר – וביקשתי את זה קודם – להבין מה הרציו בהצגה של הדברים בצורה הזאת.

עליזה לביא: בעצם ההשמטה הזאת – אני מבינה הגנות וינוקא, הכול ברור לי, אני מכירה את זה גם ממקומות אחרים, אבל אני מרגישה בדיון הזה שהמוקד הוא המקום שלנו כחברה ישראלית דוברת עברית, חברה קולטת עלייה, שחלק גדול מאמצעי התקשורת דוברים עברית.

עליזה לביא: אני מזכירה לכולנו שכאשר בן גוריון בא בשקט ורצה להקים את גלי צה"ל, כחלק עיקרי מזה הוא אמר:

עליזה לביא: אני רוצה להקים תחנה שתדבר עברית ותנחיל את השפה העברית לעולים חדשים.

עליזה לביא: יש לנו תקשורת ישראלית שאנחנו רוצים באמצעותה לספר את הסיפור הישראלי על כל מנעד הקשיים שקורה פה כל הזמן.

עליזה לביא: פה בין עניין כלכלי מספרי, שאני בטוחה שכולכם חולקים את אותם ערכים אתנו, וביניכם שמדברים על עניין השכר, זה לא רק בין כסף ובין הקלות.

עליזה לביא: זה באמת המקום של היצירה הישראלית.

עליזה לביא: אדוני, בדיון הזה מי מדבר על זה?

דוד ביטן: עוד לא השתכנעתי לגמרי שהמצב הנתון היום שונה.

דוד ביטן: לא קיבלתי תשובה על זה.

דוד ביטן: אבל גם קניין רוחני חשוב.

דוד ביטן: אי אפשר לזרוק הכול לפח.

דוד ביטן: בעניין הזה יש לי בעיה.

דוד ביטן: אתם לא עושים את זה לקוטג', לא באים ואומרים שהקוטג' בחינם, אבל בקניין רוחני אתם עושים את זה.

עליזה לביא: תזכור מה קרה ל"תנובה" אחרי שהם העלו את מחיר הקוטג'.

דוד ביטן: אני מבקש שלעניין הזה כן יתייחסו כדי שנבין את העניין טוב יותר.

איתן כבל: מה שמפריע לי, מכיוון שאני מכיר כבר את התמונה כולה, מה יקרה?

איתן כבל: הנה, כבר מנכ"ל "יס", בצדק מבחינתו, רוצה להסביר ברגע שנשאלות שאלות.

איתן כבל: אז מה יקרה?

איתן כבל: אנחנו, אלה שאמורים בסוף לקבל החלטה, יסתובב לנו הראש כי כל אחד יסובב אותו בכל רגע לזווית שלו.

איתן כבל: אני לא רוצה שזה יקרה מכיוון שאני מכיר את הרזולוציות למעלה ולמטה, ובחלק מן הדברים יש לי עמדות שאף אחד לא ייפול מהן, הן מוכרות כבר שנים במאבקים שלי אל מול החברות.

איתן כבל: אני מציע לכם, אני אומר עצה חברית, לא רק כיושב-ראש אלא באמת כמי שמכיר את המנעד, תינתן לכולנו הזדמנות להגיב ולהתייחס לכל עניין ועניין.

איתן כבל: הנקודה היא שכל פעם אנחנו מכניסים תגובות שונות.

איתן כבל: ידעתי שברגע שהדברים נאמרו הנציגים של החברות, כמו "יס" ו"הוט", ירצו להגיב, להציג את זה מהזווית של איך הם רואים את העניין.

איתן כבל: הם רואים את זה אחרת לגמרי, חלקם לפחות.

איתן כבל: זה לא אומר שאנחנו מביעים עמדה.

איתן כבל: אם לא נראה את התמונה השלמה בהצגתה אנחנו, אלה שאמורים לקבל את ההחלטות, נחטיא את העניין עצמו.

איתן כבל: דנה נויפלד, אנא תתאפקי.

<דנה נויפלד: רצינו לעזור.

איתן כבל: אל תעזרו.

<אסף וסרצוג: רק לסדר את הדברים כי עלו פה שתי טענות שונות.

<דנה נויפלד: אפשר לנסות בכל זאת?

<דנה נויפלד: ההצעה של ה-DTT מורכבת למעשה משתיים.

<דנה נויפלד: היה פה קצת ערבוב בין שתיהן.

<דנה נויפלד: יש את נושא ההפרטה של המערך, זה המכירה שלו והסדרים שיחולו עליו משהוא יעבור להיות בידי גורם מפעיל פרטי.

<דנה נויפלד: זה סוגיה אחת: מה חל, מה החובות, איך הוא מתנהג, איך הוא פועל, איך מגיעים להחיל עליו חובות רגולטוריות שגם הציבור ייהנה מאותו מערך מופרט.

<דנה נויפלד: זה סוגיה אחת.

<דנה נויפלד: ויש סוגיה שנייה נוספת, שהכוונה לא הייתה לדון בה היום, שמדברת על נושא העברת השידורים על גבי האינטרנט.

<דנה נויפלד: אלה שתי צורות הפצה שונות.

<דנה נויפלד: אותם שידורים שמופצים על גבי "עידן פלוס" יופצו פעם אחת באותו מערך אנטנות כפי שמופץ היום שיופעל בידי מפעיל רגיל באמצעות האנטנות.

איתן כבל: סליחה, אני אומר לחברי הכנסת ולכולם, חברים יקרים, תנו לי.

איתן כבל: קודם כול אני מציע לכל אחד מאתנו לעשות עבודה לפני שהוא בא לפה.

איתן כבל: זה יוצא לא רע.

איתן כבל: דבר שני שאני מציע, אני רוצה להבהיר כאן, אינני מביע את עמדתי, אני רק מניח את הדברים כדי להבהיר את הדילמות שנצטרך להתמודד איתן.

איתן כבל: נכון להיום, כפי שנאמר על-ידי נציגי משרד האוצר ומשרד התקשורת, קיים דואופול.

איתן כבל: יש כבלים ויש לוויין.

איתן כבל: כולנו מכירים, כל אחד בבית שלו מתי שהוא "משלטט" מה הוא אומר בבית אל מול המסך או כשהוא מקבל את החשבון או כשהוא רוצה שירות.

איתן כבל: לא נרחיב פה, זה לא הדיון עכשיו.

איתן כבל: בא משרד האוצר ומנסה לחולל תחרות אל מול שני הגורמים האלה.

איתן כבל: התחרות היא על-ידי הכנסת גורם שלישי.

איתן כבל: הגורם השלישי במקרה הזה הוא "עידן פלוס", שזה כבר פלטפורמה קיימת בחלק מן הבתים.

איתן כבל: היא נולדה בחטא, התנהלותה בחטא.

איתן כבל: אינני רוצה להזכיר את המלחמות שעברו.

איתן כבל: הכוונה הייתה טובה אבל ההתנהלות לאורך השנים לא הייתה חוויה מסחררת, בכך שהעובדה שזה רק 160, ובחלק קולטים ובחלק לא קולטים.

איתן כבל: לא נסביר את הוויה דולורוזה.

איתן כבל: דנה נויפלד, את יודעת את זה, אני לא רוצה לפתוח את הדיון כאן כי זה לא הדיון שלנו נכון להיום.

איתן כבל: בתהליך הזה, שבו אנחנו מבקשים לחולל תחרות, המשמעות, כך לשיטת משרד האוצר, שהמחיר של החיבור לגורם על הפלטפורמה הנוספת יגרום לכך שתהיה הוזלה בחיבור פעמיים, פעם אחת הוזלה בחיבור ופעם שנייה כל אחד יוכל בצורה טובה יותר לבחור תכנים שהוא מעוניין בהם יותר.

<מל פולישוק בלוך: דבר אחד לא ברור.

איתן כבל: איך את יודעת מה לא ברור אם עוד לא אמרתי?

איתן כבל: כאשר אסיים תגידי לי, לא אמנע ממך.

איתן כבל: אני מנסה קודם כול להבהיר.

איתן כבל: ביצירת התחרות הזו משרד האוצר מבצע כמה פעולות.

איתן כבל: הוא אומר שהן פעולות שיובילו לתחרות הזאת.

איתן כבל: בתחרות הזו, למשל, הם אומרים, אחרי שהם הציגו בפניכם את ערוצי הפלטפורמה, ערוץ 10, ערוץ 2 וכן הלאה שעליהם מונחת התשתית המרכזית, יוכלו בדרך כזו או אחרת להכניס ערוצים נוספים.

איתן כבל: בתוך התהליך הזה מי שירכוש את הפלטפורמה הזאת יצטרך גם להרוויח.

איתן כבל: אף אחד פה לא פילנתרופ.

איתן כבל: כדי לייצר את אותו תמריץ שיהיה למי שירצה בכלל להשתתף במכרז, שיגיד שהוא מוכן לקחת את זה על עצמו, אומרים במשרד אוצר – שאף אחד לא יאמר כאילו אני קובע את עמדתי – אנחנו צריכים לבצע פעולות כאלה או אחרות שיגרמו לאנשים בכלל לקנות את המכרז, כדי שישתתפו וייצרו את אותה תחרות.

איתן כבל: בין היתר, הם למשל אומרים כלפי היוצרים, בנסיבות המתקיימות ב-3 שנים ראשונות עד שאותה פלטפורמה תצליח להגיע ל-10% מנתח השוק, כדי שהם יהיו מספיק חזקים- - -

<מיכל רפאלי כדורי: איזה שוק?

איתן כבל: חברים יקרים, אתם כבר נכנסים לרזולוציות.

איתן כבל: אני בסך הכול מנסה להציג את סיפור הדרך של התהליך.

איתן כבל: הם אומרים שבתהליך הזה, ב-3 השנים הראשונות אם יש לנו עניין לגרום לכך שהמערכת תהיה מספיק חזקה צריך שיהיה לה נתח של 10%.

איתן כבל: שואלת מיכל רפאלי כדורי מ"יס": מאיזה שוק?

איתן כבל: האם מה-2.2?

איתן כבל: אני לא נכנס לזה.

עיסאווי פריג': אילו הגנות ינוקא?

עיסאווי פריג': שאני אבין.

הם אומרים: לכן אני אומר לכם, כאשר אני מניח בפניכם את התמונה, חשוב שהתמונה תיראה לפחות בנקודת המוצא שלה שלמה ככל הניתן כי אחר-כך נשאלות כל השאלות הנוספות: השאלה מתוך כמה מנויים, השאלה מה המשמעות של הגנת ינוקא, השאלה מה תהיה החובה של השקעה בהפקות מקור אחרי 3 שנים ודברים מן הסוג הזה.

הם אומרים: דרך אגב, רבותי ממשרד האוצר, אני אומר את זה בפעם האחרונה, אין זה תפקידי לעשות לכם את הציורים.

הם אומרים: אני צריך לדעת כשאתם באים לפה – וזה לא רק אתם, זה כל גורם, אני כל הזמן מדבר אתכם, אתם כבר ותיקים פה, בחלק גדול מן המקרים, אם זה משרד אוצר או גורמים שמגיעים לכאן ומשוחחים עם עצמם, במובן הזה שהם מציגים כאילו כל מי ששומע כל היום עוסק רק בנושא הזה.

עליזה לביא: אדוני, הכנו שיעורי בית.

איתן כבל: זה מעבר.

איתן כבל: כל מי שמציג, אני מציע לכם, אל תבזבזו את זה, תדעו מה אתם רוצים לומר.

איתן כבל: אני אומר גם לכם, מה שהצגתי כאן היה צריך להיות הצגה שלכם עם כמה תרשימים שאומרים: זה נתח השוק, "יס", "הוט" והאחרים.

איתן כבל: צריך שזה יהיה לנו.

איתן כבל: אני לא מציע את זה.

איתן כבל: עוד דבר, אני לא רוצה חוברת של 200 עמודים.

איתן כבל: צריכים להיות 2-3 עמודים שבהם אתם מציגים את הליבה מכל דבר ודבר ואז גם כש"יס" רואה את מה שנאמר מעבר לעניין הזה היא יודעת להתחבר יותר, וכך האחרים.

איתן כבל: ועוד דבר אחרון באמת, כשהמועצה לשידורי כבלים ולשידורי לוויין או מועצת הרשות השנייה לטלוויזיה ולרדיו תשב פה, גם אם לא הגעתם איתם להבנות, אלה גורמים לא פחות ממשלתיים.

איתן כבל: אני מספר לכם את זה.

<קריאה: איזה הבנות?

איתן כבל: אתם מציעים פה את הדברים.

איתן כבל: אני אומר את זה בעיקר לדנה נויפלד שהיא מוטת שליטה מצד משרד התקשורת, לפחות נכון לרגע זה.

איתן כבל: רצוי שזה יהיה מוּטָה יותר גדולה.

איתן כבל: אני אומר את זה מן המקום שאני מציע, ככל שגורמים ממשלתיים או סמי-ממשלתיים או יחידות-סמך מצליחים – מביך אותי שתיכף ידברו פה גורמים שהם- - -

דוד ביטן: קיבלנו החלטה פה אחד אופוזיציה וקואליציה שהבקיאות שלך מצוינת.

איתן כבל: יופי, שניכם הצלחתם ראש בראש להגיע להבנה.

איתן כבל: ניסיתי להבהיר.

איתן כבל: אני מתרגש.

עיסאווי פריג': הגנות ינוקא ל-3 שנים, כשאתה מדבר על 10%, הרי ל"עידן פלוס" יש 160,000 מנויים היום שבאופן טכני עוברים לגורם החדש והם מהווים 10% מה-1.5 מיליון.

עיסאווי פריג': אז התנאי מתקיים.

<רון אילון: הסיבה פשוטה – זה פשוט לא 10%.

עיסאווי פריג': למה?

<רון אילון: מאחזים את עיניך.

איתן כבל: אני מציע לכם, אני אומר את זה בפעם האחרונה, זה לא יעזור כי על כל שאלה שתציג- - -

עליזה לביא: זה לא שאלה.

עליזה לביא: זה נתון בסיסי.

עליזה לביא: היא אומרת 160,000 והוא אומר שהנתון לא נכון.

<מיכל רפאלי כדורי: מדברים מהכנסות, לא ממנויים.

איתן כבל: תנו קודם להבין את הנתונים הבסיסיים.

איתן כבל: גברתי מתל"י, בבקשה.

<אופירה לובניצקי: אני מנכ"לית תל"י, איגוד התמלוגים של הבמאים והתסריטאים.

<אופירה לובניצקי: שלא כמקובל, לא אחזור על מה שאני מסכימה עם אקו"ם אבל אני כן רוצה לומר כמה דברים רלוונטיים שלא עלו עדיין.

<אופירה לובניצקי: דבר ראשון, אני רוצה לעשות הפרדה בין אותו תחליף של "עידן פלוס" לבין אותם מפיצי תוכן, ספקי תוכן, שהם שני דברים נפרדים ושונים.

<אופירה לובניצקי: חשוב להבין, גם לטובת אותם עובדי רשות שמטפלים בזה, אנחנו מבינים שהפצת השידורים באמצעות המחליף של "עידן פלוס", לא זה הסוגיה שאנחנו מדברים עליה מבחינת התמלוגים.

<אופירה לובניצקי: אנחנו מדברים בעיקר על המתחרים שאמורים להיות ספקי תוכן.

<אופירה לובניצקי: בהצעת החוק מוצע שיהיה פטור מלא מתמורה.

<אופירה לובניצקי: אנחנו מתנגדים לזה בכל תוקף, הן בגלל הצדק והן בגלל חוקיות הדבר.

<אופירה לובניצקי: אני עוצרת כאן כי את שאר הדברים כבר אמרו.

<יפעת פרסטלניק: אני יושב-ראש משותף, ביחד עם ענת אסולין, של איגוד המפיקים, מפיקי הקולנוע והטלוויזיה בישראל.

<יפעת פרסטלניק: בעניין הפרטת "עידן פלוס", הפרטת המיזם, שזה יוזמה חברתית ראויה של מדינת ישראל שנוהלה באופן כושל לצערנו, הרעיון להכניס מפעיל רביעי, לשבור את הדואופול של "הוט" ו"יס", המשמעות היא בעצם לעשות חיסול ממוקד של שוק ההפקה העצמאית.

<יפעת פרסטלניק: זה המצב, זה מה שיהיה.

<יפעת פרסטלניק: ניסינו לדבר עם משרד האוצר ולהסביר את עמדתנו בעניין הזה.

<יפעת פרסטלניק: ברגע שייכנס מפעיל רביעי שלא חלה עליו שום מחויבות רגולטורית, כפי שמוצע בחוק ההסדרים, זה אומר שהמחויבויות של "הוט" ו"יס" תרדנה כי אנחנו ניזונים מנתח שוק, מאחוזים מסוימים.

<יפעת פרסטלניק: זה אומר שלא יזרום שום כסף לשוק.

<יפעת פרסטלניק: לא יהיה "פאודה", לא יהיה "זגורי", לא יהיה שום דבר.

<יפעת פרסטלניק: אנחנו יכולים ללכת הביתה ולחפש עבודה אחרת.

<אופירה לובניצקי: אלה סדרות מאוד-מאוד פופולריות שלנו.

<אופירה לובניצקי: חשוב לומר את זה.

<אופירה לובניצקי: אנחנו מייצרים תרבות.

<יפעת פרסטלניק: מיזם "עידן פלוס", שהוא מיזם חברתי ראוי, יוזמה ראויה של המדינה, עלה 270 מיליון שקל.

עיסאווי פריג': הוא אמר 130 מיליון שקל.

<יפעת פרסטלניק: למשרד האוצר יש נתונים אחרים.

<יפעת פרסטלניק: אני בדקתי, אני מצטערת.

<יפעת פרסטלניק: הוא אומר 130 מיליון שקל ואני אומרת 270 מיליון שקל.

<יפעת פרסטלניק: אלה הנתונים שיש לנו.

<יפעת פרסטלניק: אתווכח אתו ואנחנו נדבר.

<אסף אמיר: וכל אלה בממירים.

<יפעת פרסטלניק: אנשים קנו ממירים, שילמו 250 שקל עבור ממיר.

<יפעת פרסטלניק: זה לא בחישובים של משרד האוצר.

<יפעת פרסטלניק: אתם יודעים מה, 230 מיליון שקל בחישוב קל.

<יפעת פרסטלניק: 230 מיליון שקל יינתנו בחינם למפעיל הרביעי כי ברישיון שמשרד האוצר מתכנן להוציא, במכרז שמשרד האוצר מתכוון להוציא הוא לא מתכוון לבקש את הכסף הזה בחזרה כי הוא טוען שזה לא אשמתו של המפעיל הרביעי שייכנס כי המדינה נכשלה.

<יפעת פרסטלניק: תבקשו את ה-230 מיליון שקל.

<יפעת פרסטלניק: בואו נחלק את זה במשך 3-4 שנים לשוק ההפקות, תפתרו את זה כך.

<יפעת פרסטלניק: זה סוג של פתרון.

<אסף אמיר: אני חבר הנהלה באיגוד המפיקים ומפיק עצמאי בישראל.

<אסף אמיר: אני לא רוצה לחזור על דברים שנאמרו.

<אסף אמיר: זה הזמן להגיד דבר כללי.

<אסף אמיר: שוק ההפקה בישראל – אני פה כבר 15 שנים בכל הישיבות, אני חושב שאני זוכר את מה שנעשה פה – אני אומר לכם שאנחנו הולכים מן הפח אל הפחת, באמת.

<אסף אמיר: בשנות התשעים הקימו פה שתי פלטפורמות של השידור המסחרי.

<אסף אמיר: העסק לדעת כולם פרח, הצליח, שגשג, הן מבחינת השפה העברית, התרבות, הצלחות בחוץ לארץ, הכול הצליח, ועכשיו אנחנו נמצאים בשלב שצריך תחרות.

<אסף אמיר: כולם יודעים מה התחרות הזאת אומרת.

<אסף אמיר: היא אומרת בעצם שאנחנו מרסקים את כל הגופים הקיימים.

<אסף אמיר: זה לא רק עניין של "יס" ו"הוט", שאמנם הם דואופול ואין ספק שצריך לטפל בעניין הזה של דואופול, והמחירים גבוהים מאוד, אבל השאלה איך עושים את זה ולאיזה צורך עושים את הדבר הזה.

<אסף אמיר: זה נכון גם לגבי ערוץ 2, אנחנו יודעים הרי שגם את זה הולכים לפצל.

<אסף אמיר: אנחנו מגיעים למצב שאף גוף לא יעמוד כלכלית על רגליו.

איתן כבל: זה דיון אחר.

איתן כבל: זה עניין עקרוני, אתה צודק, אני לא מזלזל.

<אסף אמיר: צריך לשים זום על הדבר הזה.

<אסף אמיר: כמפיק ותיק אני כבר לא רואה את עתידי בתחום הזה כי שוק ההפקה העצמאי מתרסק.

<אסף אמיר: זה לא אומר שבמאים לא יביימו אבל בעצם השוק הזה מתרסק.

<אסף אמיר: "עידן פלוס" – תחשבו על כל האנשים שקנו ממירים ב-250 שקל.

<אסף אמיר: אני קניתי לילדים שלי.

<אופירה לובניצקי: ב-400 שקל.

<אסף אמיר: בזמנו כאשר הבן שלי היה בצבא הוא ביקש ממני ממיר ואז זה עלה 230 שקל.

<ניסים טל: גם סגירת האנלוגיות, זה חסך מאות מיליונים.

<ניסים טל: החזרנו את כל ההשקעה.

<אסף אמיר: מה אנחנו מציעים?

<אסף אמיר: אנחנו פרקטיים, אנחנו מנסים להיות פרקטיים, כל הזמן אנחנו מנסים להיות פרקטיים בכל עניין המכרזים והרישיונות.

<אסף אמיר: לא ניכנס לכל הטעויות שנעשו.

<אסף אמיר: איתן כבל, היית פה וראית את זה, ועכשיו רוצים לפצל את ערוץ 2.

<אסף אמיר: כולם אומרים שהם לא מתקיימים.

<אסף אמיר: לפני חצי שנה ישבו פה אנשים, או לפני שנה וחצי, ואמרו שצריך לתת הקלות לכולם כי הם לא עומדים על הרגליים.

<אסף אמיר: בעניין "עידן פלוס", הרי אנחנו מנסים להיות פרקטיים ואומרים לכם: אתם רוצים לתת את הדבר הזה, אתם רוצים ליצור עוד תחרות?

<אסף אמיר: בסדר, תנו את זה, אבל יש לזה שווי כספי רציני ביותר.

<אסף אמיר: קחו חלק מן הכסף שהוא לא משלם למדינה ותגידו: בסדר, בואו נתחיל, 30-40 מיליון שקל בכל שנה בשנים הראשונות.

<אסף אמיר: קיבלת את הדבר הזה.

<אסף אמיר: אם אתה איש עסקים מצליח – תצליח.

<אסף אמיר: אם לא תצליח אז לא.

איתן כבל: תודה.

איתן כבל: סיימנו את החלק שלכם.

איתן כבל: נעבור ליורם מוקדי, סמנכ"ל תוכן ב"הוט".

איתן כבל: אתן בוודאי גם למנכ"ל "יס" לדבר ונתקדם.

איתן כבל: בבקשה.

<יורם מוקדי: אדוני יושב-ראש הוועדה, תודה רבה על זכות הדיבור.

<יורם מוקדי: דבר חשוב מאוד לעניין הפקות המקור – ואני הייתי בצד האחר של המדינה בשנת 2000 כשהיו רק חברות הכבלים ונכנסה "יס" לתחרות והייתה צריכה לעלות לאוויר.

<יורם מוקדי: לא היה אף גורם באותה תקופה שקיבל חיבוק גדול יותר מאשר חברת "יס" בשנת 2000.

<יורם מוקדי: מהיום הראשון דרשו ממנה הפקות מקור, ולא סתם הפקות מקור, פרט לאחוז מן ההכנסות שלהם קבעו סכום מינימלי מהיום הראשון כי אמרו, וזו הייתה אמירה נחרצת: לא משנה מי נכנס לשוק הזה ולא משנה מה מצבו הכלכלי – הוא יעשה הפקות מקור.

<יורם מוקדי: חברת "יס" במשך שנים לא הרוויחה והייתה צריכה לעשות הפקות מקור.

<יורם מוקדי: וחברות הכבלים בתחילת שנות האלפיים קרסו, לרבות חברת "תבל", ואף אחד, כולל המדינה, כולל הרגולטורים "הרשעים" מאותה תקופה – אני הייתי אז רגולטור- - -

עיסאווי פריג': תן לנו קצת נתונים.

<יורם מוקדי: כש"יס" רק קמה הסכום היה 7.5 מיליון דולר, אם זיכרוני לא מטעה אותי, ו-10 מיליון דולר מייד אחר-כך, סכומים משמעותיים מאוד.

<רון אילון: 7 מיליון דולר ללא מנוי אחד.

<מיכל רפאלי כדורי: ביום הראשון.

<יורם מוקדי: מייד כשקמה בבוקר.

<יורם מוקדי: חברת "תבל" שקרסה לא ויתרו לה על שקל בהפקות המקור, כי הייתה אמירה של המדינה לפיה מי שרוצה להיכנס לשוק הזה יעשה את הפקות המקור.

איתן כבל: מי כמוך יודע כמה המדינה מוותרת וויתרה לגופים אחרים שאתה מכיר מקרוב.

<יורם מוקדי: לא הגופים האלה, אדוני.

איתן כבל: לא אמרתי שבהפקות המקור.

איתן כבל: לא כל אחד בוחר את השדה שלו.

איתן כבל: אני פה כדי לראות את כל הוויתורים, לא רק ויתור אחד.

עיסאווי פריג': מה המצב היום בהשקעות בהפקות המקור ב"יס"?

<יורם מוקדי: אני מדבר רק על "הוט".

<יורם מוקדי: בעשור האחרון השקענו בערך 1.5 מיליארד שקל בהפקות מקור.

<יורם מוקדי: הסכום הזה יורד משנה לשנה כאשר ההכנסות שלנו משידורים יורדות.

<יורם מוקדי: האם ההכנסות שלנו משידורים ירדו בעתיד?

<יורם מוקדי: כנראה שכן.

<יורם מוקדי: מדוע?

<יורם מוקדי: כי אנחנו קמים בבוקר ואנחנו מתחרים לא רק אל מול "יס" ולא רק מול שחקן שנקרא "סלקום".

<יורם מוקדי: אנחנו מתחרים מול דבר נפלא שקרה לאזרחים, שקוראים לו אינטרנט ותוכן שעובר באינטרנט.

<יורם מוקדי: יש שם את "יוטיוב" ואת "נטפליקס" ועוד מעט יהיה "אמזון" ויש שם תוכן פירטי למכביר.

<יורם מוקדי: אני אומר לכם חברי הכנסת, עם זה אני מתמודד בבוקר, זו התחרות שאיתה אני קם בבוקר.

<יורם מוקדי: היום אין יותר חסם, כל שחקן יכול לשדר מה שהוא רוצה ומתי שהוא רוצה דרך האינטרנט.

<יורם מוקדי: היה לי הכבוד להיות חבר בצוות בין-משרדי שהוקם לפני יותר מ-10 שנים לעניין מערך "עידן".

<יורם מוקדי: כהדיוט שאלתי את השאלה למה צריך לשדר באוויר אם עוד מעט יהיו שידורי אינטרנט.

<יורם מוקדי: קיבלתי מייד את התשובה: "זוז ילד, אתה לא מבין כלום, זה לא עובד, שידורים באינטרנט לא עובדים".

<יורם מוקדי: היום בשנת 2016 בואך 2017 אנחנו יכולים להגיד בוודאות שאפשר להעביר שידורים באינטרנט.

<יורם מוקדי: פה תפקידי להגיד לכם, חברי הכנסת- - -

איתן כבל: זה חלק מן הדיון שיתקיים פה.

<יורם מוקדי: נשאלת שאלה האם תדרים באוויר לא צריכים להיות שמורים למטרות נייחות?

<יורם מוקדי: אנחנו יודעים שבעולם שלנו במכשירים האלה דברים אחרים צריכים להיות, ולא לשידורי טלוויזיה בבתים שיכולים לקבל את זה היום בתשתית קווית מצוינת, שרק הולכת וגדלה כי היום המהירות הסטנדרטית היא כבר 100 מגה ובעתיד היא תהיה 1 ג'יגה ואנחנו יודעים לאן הולכים.

איתן כבל: כשתמצא לנו איפה יש 100 מגה תודיע לי.

רועי פולקמן: בחשבונית יש.

<יורם מוקדי: וידיאו עובד ב-5 וב-10 מגה.

<יורם מוקדי: יש חברה שקמה עכשיו, "נטפליקס", ויש עוד חברה שהצהירה שקמה, "פרטנר", שרוצות להעביר שידורים על גבי האינטרנט.

איתן כבל: העולם כבר במקומות אחרים.

איתן כבל: אפילו עם משקפת 20 על 120 אנחנו לא רואים איפה העולם נמצא.

איתן כבל: אפילו הכבל התת ימי.

<יורם מוקדי: רק לשאול את השאלה, האם כאשר שידורי הטלוויזיה שעוברים באינטרנט וחברות מסחריות כמו "נטפליקס" עשו מזה קריירה צריך לוותר על תדרים שהם חיוניים למדינת ישראל.

<יורם מוקדי: אגב, במדינת ישראל חסרים תדרים כי גם מערכת הביטחון צורכת תדרים, ואנחנו נצטרך את התדרים האלה ונשאל למה השקענו עכשיו בהפרטת מערך אוטובוסים כאשר יש רכבת תחתית מהירה.

<יורם מוקדי: זה דבר ראשון.

<יורם מוקדי: דבר שני, אני משתתף כבר 15 שנים בישיבות של ועדת הכלכלה.

<יורם מוקדי: תמיד אמרתי: בואו נאפשר ל"הוט" ו"יס לשדר פרסומות, זה יעזור להוזיל, זה יעזור לקדם דברים, אפשר להוריד את מחירי שידורי הספורט ודברים אחרים.

<יורם מוקדי: תמיד נעניתי בתשובה המשולשת שאומרת: אם אתם תקבלו אפשרות לשדר פרסומות זה יפגע בזכייני ערוץ 2 וערוץ 10, זה יפגע ברדיו האזורי, זה יפגע בעיתונות הכתובה.

דוד ביטן: אנחנו מגנים על התקשורת.

דוד ביטן: אתה מבין?

<יורם מוקדי: פעם אחר פעם הוסבר לי במספרים ובגרפים שאם אני אקבל אפשרות לשדר פרסומות זה ימוטט פה גופים אחרים חשובים מאוד, כמו הרדיו.

עיסאווי פריג': כי השוק מוגבל, מה לעשות.

הזאת ורואה: דבר אחרון ומאוד-מאוד חשוב, נושא הפקות מקור – ואני אומר את זה כמי שנותן את נשמתו יום-יום – הוא לא רק נושא כלכלי של כמה כסף יהיה בהפקות מקור אלא נושא שהצלחנו בו.

הזאת ורואה: ועדת הכלכלה לאורך כל שנות התשעים ושנות האלפיים במיוחד הצליחה פה "לצבוע" משהו, שאנחנו קמים עכשיו וכל הזמן יש תוכן ישראלי באוויר והתוכן הזה עושה חיל.

הזאת ורואה: אם נכנסים שחקנים חדשים הם לא רק מורידים מחירים.

הזאת ורואה: הם מורידים מחירים, זו התחרות, אין מה לעשות, אבל לפחות שיישאו בנטל מן היום הראשון כאחוז מן ההכנסות שלהם כי השוק הזה יש סיכוי טוב שיהיה מחולק לקנטונים קטנים של 8%, 8%, 8% וכל אלה שחקנים פטורים.

איתן כבל: תודה.

איתן כבל: אני רק רוצה – שוב, לא מתוך קביעת עמדה – חשוב לי להסב את תשומת לב חברי הכנסת לניואנסים.

איתן כבל: כל אחד מן הדוברים בא עם הניואנס הקטן שלו.

איתן כבל: כולם בעד תחרות ושהשוק ייפתח אבל כל אחד מזכיר את מה שחשוב לו.

איתן כבל: חלק מאתנו דואגים ליצירה שתפחת.

איתן כבל: אני אומר לחברי הכנסת, שימו לב, כל מי שמדבר לא רק מציג, יש גם דלתות אחוריות, אנא שימו לב.

איתן כבל: יש פה שוק עם הרבה כסף, עם הרבה יצרים והרבה מאבקים.

איתן כבל: אל תראו שום דבר על השולחן פה כברור מאליו.

איתן כבל: לא כל מה שאתם רואים זה באמת מה שמונח, אני מזהיר אתכם.

איתן כבל: אז שימו לב לדברים האלה.

איתן כבל: אדוני מנכ"ל "יס", בבקשה.

<רון אילון: אני מנכל "יס".

<רון אילון: אני לא יודע איך להתחיל אחרי שהבהרת שכל מה שאגיד- - -

איתן כבל: לא, חס וחלילה.

איתן כבל: פתחתי ואמרתי, אדוני המנכ"ל, את הדבר הבא.

איתן כבל: אמרתי עוד דבר, אני לא נגד אינטרסים, זה לגיטימי, כל עוד הם אינטרסים לגיטימיים.

איתן כבל: ממש לא.

איתן כבל: אני אומר את זה בכל דיון.

איתן כבל: יש את הצד שלך, אתה רוצה להגן על הדברים שלך, וזה הכי לגיטימי בעולם, התפקיד שלך לשכנע את מקבלי ההחלטות שהאינטרס שלך הוא האינטרס הנכון, זה הכול.

איתן כבל: תודה.

עיסאווי פריג': אני רוצה להבין, "יס" ו"הוט" באותו צד?

איתן כבל: אני עוד לא יודע.

איתן כבל: אדוני, אם תרצה אני יכול לתת לך את זה גם בערבית.

איתן כבל: ..

<רון אילון: ראשית, אומר שההצגה של משרד האוצר כאן חסרה ומטעה.

<רון אילון: אם תרצו שארחיב, אשמח לעשות את זה, אבל כנראה לא בשביל זה המיקרופון נמצא בידי.

פשוט מאוד: מה אינו לגיטימי?

פשוט מאוד: שבשעה שרוצים להוזיל את המחיר ללקוח פתאום מעלימים את כל הרגולציה הזאת רק על שחקנים חדשים.

פשוט מאוד: ממה נפשכם, אם כל הרגולציה הזאת פוגעת, כפי שכתוב כאן בהצעת החוק של משרד האוצר, תבטלו אותה.

פשוט מאוד: גם "יס" ו"הוט" יהיו יותר זולים.

פשוט מאוד: תחרות משמעה תחרות חופשית, בריאה, בין מתחרים שווים שמנסים להביא את מרכולתם לצרכן.

איתן כבל: כשאתה מתחיל אתה לא יכול להיות שווה.

<רון אילון: כשאתה מתחיל אתה יכול להיות שווה מאוד.

עליזה לביא: השאלה אם הוא מתחיל, מה זה התחלה.

<רון אילון: רק הדוגמה הקטנה ביותר שנלחשה כאן, אם חברת "פרטנר" מצאה לנכון לגשת למכרז הספורט, בצדק, ולהציע שם יותר מ-140 מיליון שקל רק על זכויות שידור הליגה הישראלית, האם היא לא יכולה לעשות הפקות מקור?

<רון אילון: האם היא לא יכולה לעמוד ברגולציה?

עליזה לביא: האם היא בהגדרה של התחלה?

עליזה לביא: האם היא בהגדרה של מתחילה?

<רון אילון: האם חברה שיש לה יותר מ-3 מיליון מנויים סלולריים מתחילה משהו?

<רון אילון: יותר מזה, האם "נטפליקס", ענק בין-לאומי בשווי של עשרות מיליארדי דולרים, צריכה לקבל הגנת ינוקא ממדינת ישראל?

עיסאווי פריג': מה זה "נטפליקס"?

<רון אילון: "נטפליקס" היא פלטפורמה אינטרנטית לשידור של סרטים וסדרות.

<רון אילון: ממשלת ישראל אומרת את הדבר הבא, "נטפליקס" שיושבת בחוץ לארץ איננה משלמת מסים בישראל, לא מעסיקה כאן ולו עובד אחד, לא מוציאה כאן אגורה אחת על הפקות מקור, היא מקבלת הגנות ינוקא.

<קריאה: בעולם היא חייבת.

<רון אילון: יוצרים ישראלים, טכנאים ישראלים שעובדים ב"יס" ו"הוט", נציגי שירות ישראלים אינם זכאים להגנת ינוקא.

דוד ביטן: אני מבקש לשאול אותך שאלה פשוטה.

דוד ביטן: הם אומרים שפתיחת השוק הזאת תוביל להורדת מחירים.

דוד ביטן: אתה אומר שלאור הרגולציה שיש עליך אתה לא תוכל להוריד את המחיר.

<רון אילון: נכון.

דוד ביטן: ואז אתה לא יכול להתחרות בהם ובסופו של דבר תפשוט את הרגל.

דוד ביטן: זה מה שאתה אומר?

<רון אילון: אמת.

<רון אילון: למה הדבר דומה?

<רון אילון: מדינת ישראל גובה כ-100% מכס על מכוניות.

<רון אילון: קם משרד האוצר ואמר: חייבים להוריד את מחיר המכוניות, חייבים.

<רון אילון: יש יבואן ותיק שמשלם 100% מכס, אז במקום שהמכונית תעלה 50,000 שקל היא עולה 100,000 שקל.

<רון אילון: בא משרד האוצר ואומר: בואו נעשה תחרות.

<רון אילון: ניקח יבואן חדש שיביא את אותה מכונית ולא ישלם מכס.

איתן כבל: דרך אגב, עשינו את זה.

איתן כבל: לא ברמה של מכס.

<רון אילון: איזה יופי, יש לנו תחרות.

<רון אילון: מילא אם זה היה רק עיסוק של "יס" ו"הוט", אלא שכל מי שעומד מאחורי שרשרת הייצור הזאת, וזה אלפי אנשים: יוצרים, טכנאים, נציגי שירות, אנשי טכנולוגיה, כולם חיים מאותה רגולציה.

<רון אילון: הם לא זכאים לקבל תחרות שווה?

<רון אילון: כל מה שהם רוצים זה להתחרות, זה הכול.

<רון אילון: אנחנו לא נגד הפרטה של ה-DTT.

<רון אילון: יופרט הDTT.

<רון אילון: אזכיר לכולכם שלפני 6 שנים כשה-DTT עלה לאוויר עמדתי כאן ואמרתי: ה-DTT הוא מעשה ראוי.

<רון אילון: הוא יפגע ב"יס" אבל הוא מעשה ראוי.

דוד ביטן: אז לא היית מנכ"ל "יס".

<מיכל רפאלי כדורי: הוא היה.

דוד ביטן: אתה בתפקיד לכל החיים?

<רון אילון: פשוט לא מצאתי עבודה טובה יותר...

עיסאווי פריג': רואים שעשית שיעורי בית טובים.

איתן כבל: שירה גרינברג, בבקשה, רצית להתייחס.

<שירה גרינברג: רציתי להעמיד כמה דברים על דיוקם.

<שירה גרינברג: רציתי להזכיר לחברי הכנסת- - -

<רון אילון: אני רק רוצה לבקש שאחרי "דיוקם" שלך יהיה גם "דיוקם" שלי.

איתן כבל: את זה אתה לא צריך לבקש משירה גרינברג, היא לא יכולה לעזור לך ב"דיוק" הזה.

<שירה גרינברג: רציתי להזכיר שפקידי משרד האוצר ומשרד התקשורת הינם נטולי פניות, הם אנשים שרואים את טובת הציבור.

<שירה גרינברג: לעומת זה רבים מהדוברים פה מייצגים חברות, שחלקן הן חלק מן הדואופול, שמייצגים אינטרס שהוא כמובן- - -

<רון אילון: אני נאלץ להפריע לך.

<רון אילון: בעולמי ענף שיש בו 4-5 חברות איננו דואופול.

<רון אילון: אשמח לראות באיזה עולם כלכלי 4-5 חברות זה דואופול.

<שירה גרינברג: כשאומרים שפקידי משרד האוצר עושים לחברי הכנסת אחיזת עיניים, אני מבקשת להבהיר: אין כאן שום אחיזת עיניים.

<שירה גרינברג: אני רוצה להעמיד את הדברים על דיוקם כי היו מספר שאלות שמצריכות איזו הבהרה.

עליזה לביא: כך ביקשנו.

עליזה לביא: וגם תני לנו את הרציו שלכם, מה הציבור בסופו של דבר מרוויח מכל המהלך הזה?

מדברים עליו: מילות המפתח היו של יושב-ראש הוועדה, שאמר שצריך למצוא את האיזון הנכון.

מדברים עליו: על מנת לעודד תחרות אנחנו צריכים להכניס מפעיל, להכניס שחקנים חדשים לשוק.

מדברים עליו: על מנת להכניס מפעיל שייקח את המערך ומכיוון שהוא צריך מודל כלכלי היינו צריכים למצוא את האיזונים הנכונים.

מדברים עליו: יכול להיות שחברי הכנסת יסברו שהאיזון- - -

<רון אילון: פשוט היא מודיעה כאן לפרוטוקול שבמודל הכלכלי שמדינת ישראל בנתה היום מהרגולציה שלה אי אפשר להתפרנס.

<רון אילון: זה מה שהיא אומרת.

<רון אילון: דרך אגב, היא צודקת.

איתן כבל: פעם אחרונה שאתה מתפרץ.

איתן כבל: אני בטוח שבישיבת הדירקטוריון לא תרשה את זה, או לא ירשו לך.

<מל פולישוק בלוך: הוא מנכ"ל, הוא לא יושב-ראש הדירקטוריון.

איתן כבל: לכן תיקנתי ואמרתי שלא ירשו לו.

<מל פולישוק בלוך: חשוב לדייק.

איתן כבל: או בצוות העובדים שלו.

איתן כבל: פעם אחרונה, ברשותך.

איתן כבל: נתתי לך, העלמתי עין בפעם הראשונה, אבל נסחפת.

עיסאווי פריג': איתן כבל, זה חשוב מאוד.

עיסאווי פריג': היא התחילה באחיזת עיניים.

<שירה גרינברג: התחלתי בכך שהבהרתי שאין אחיזת עיניים.

עיסאווי פריג': התחושה שלי, שאתם "מורחים" אותנו ואחיזת העיניים היא לא קטנה אלא גדולה, זאת התחושה שלי.

עיסאווי פריג': בגלל זה אני רוצה לשמוע.

איתן כבל: אני לא מציע לנו חברי הכנסת, בוודאי כשמשרד האוצר או כל משרד אחר מנסה להביא איזה סוג של רפורמה, שאתה יכול להגיד שהיא לא תשרת את הציבור, זה לגיטימי, שאתה יכול להגיד שבשורה התחתונה מה שמוצג בפנינו לא ישרת את הציבור, יכול להיות שנשתכנע, אבל אני לא מקבל את זה שמישהו יגיד שזה מאחז עיניים או לא.

עיסאווי פריג': זו התחושה שלי, שהם "מורחים" אותנו.

עיסאווי פריג': לא רק בדיון הזה.

עיסאווי פריג': זה באופן עקבי.

דוד ביטן: זה לא נכון.

<מיכל רפאלי כדורי: אולי הם טועים, זה הכול.

עיסאווי פריג': זאת התחושה שלי.

עיסאווי פריג': אני אומר את זה לא בעקבות הדיון הזה אלא באופן עקבי.

איתן כבל: אתה מכיר את זה, בזוגיות כשאתה אומר "כך אני מרגיש", אז מה, אתה מתווכח עם הרגשות שלי?

עיסאווי פריג': יש לי את זה בנתונים שלאורך כל הדיונים מועברים לנו.

עיסאווי פריג': אביא את זה.

דוד ביטן: הם יכולים גם לטעות, אבל יש הבדל אם רוצים להטעות.

איתן כבל: עיסאווי פריג', אני מציע לך לא להשתמש במילים האלה.

איתן כבל: זה לא עניין של הרגשה.

איתן כבל: אתה יכול להגיד שלהערכתך מה שמוצג פה לא נכון.

איתן כבל: האנשים כאן הם לא חלק מל"ו צדיקים, לא כי אין מקום, אלא כל אחד בא לפה בצדק עם הטיעונים שלו.

איתן כבל: כבר קבעתם עמדה, אמרתם.

איתן כבל: אני אומר כמי שמכיר את זה, אני עוד לא קיבלתי את כל התמונה.

איתן כבל: אני לא מקבל אמירות בעלמא.

איתן כבל: אני שמכיר את הנושא לא מעז עדיין לקבל הכרעות והחלטות.

איתן כבל: חשוב לי לשמוע את כל הגורמים, אז בבקשה.

עיסאווי פריג': דיברתי באופן כללי.

<מל פולישוק בלוך: סליחה, איך חברי הכנסת הנכבדים יכולים לקבל החלטה שקולה ונכונה אם משרד האוצר מציג להם, אני לא אומרת אחיזת עיניים אלא הם אמרו: תחרות במחירים, שירות ותכנים, אך במילה אחת לא אמרו שהתכנים פשוט גנובים.

איתן כבל: תודה רבה.

איתן כבל: אפשר לעשות פה גם ריקוד דבקה מסביב וכל אחד ירקוד את הריקוד של עצמו ואף אחד לא יבין כלום.

איתן כבל: אני לא מבקש שכל אחד יביא את הסיפור של עצמו.

איתן כבל: די.

<שירה גרינברג: אני יכולה להגיד שמשק בית היום משלם- - -

איתן כבל: אני מבקש שתעצרי כאן.

איתן כבל: אני מודיע עכשיו, מי שיפריע יצא.

איתן כבל: גם להפריע בא ממקום של אינטרס, כדי לערבב.

איתן כבל: זה לא מערבל עכשיו, אנחנו לא מערבלים כך שלא נבין.

איתן כבל: אני יודע שכל אחד שיושב פה מבין רק את העמדה של עצמו.

איתן כבל: יש עמדות אחרות.

איתן כבל: אם אני אוהב אותן או אם אתם אוהבים אותן זה לא רלוונטי.

איתן כבל: נא לא לערבל.

איתן כבל: מי שעכשיו יוציא הגה פשוט יוציאו אותו החוצה.

איתן כבל: שירה גרינברג, בבקשה.

<שירה גרינברג: אשמח לענות על כל השאלות שיהיו.

<שירה גרינברג: לכן אנחנו יושבים כאן.

<שירה גרינברג: אנחנו כאן כדי לענות על כל השאלות.

<שירה גרינברג: אני לא מוכנה, לא מכובד שנציגי משרדי הממשלה ישבו פה וישמעו אמירות על אחיזות עיניים.

עיסאווי פריג': אם תביאי לנו נתונים נכונים לא תשמעי את זה.

עיסאווי פריג': אני מגיב לה כי זה קורה באופן עקבי.

עיסאווי פריג': אני פונה אליהם בשאלות אחרות והם בורחים ונותנים לי תשובות לא מדויקות.

עיסאווי פריג': אני עומד בכללים.

עיסאווי פריג': אני לא מוכן לוותר כאן.

עיסאווי פריג': כן, אחיזת עיניים.

עיסאווי פריג': יש לי את הנתונים.

רועי פולקמן: אתה לא יכול לדבר כך אל פקידוּת בכירה.

רועי פולקמן: הוויכוח לא צריך להיות כאן.

רועי פולקמן: אנחנו הוועדה, אנחנו נשמע ונחליט.

איתן כבל: עיסאווי פריג', אני מוחה על האמירה הזאת כלפי עובדי ציבור.

איתן כבל: אתה יכול לא להסכים איתם.

איתן כבל: כפי שאתה מבקש שידברו אליך, מותר לך לא להסכים, מותר לך להציג עמדה שונה לחלוטין.

איתן כבל: אני לא מקבל בשום פנים ואופן התייחסות כזו לאף אחד פה, קל וחומר לאנשי ציבור.

איתן כבל: אתה יכול לא להסכים איתם.

איתן כבל: מה, אני מסכים איתם בכל דבר?

איתן כבל: חצי מן הזמן שלי אני במלחמות איתם.

איתן כבל: אז מה?

איתן כבל: אני לא מכבד אותם?

דוד ביטן: אני כל הזמן במלחמות.

איתן כבל: זה כי אתה לא מבין את הכול...

עיסאווי פריג': אני לא רוצה להגיב אבל יש לי מה להגיד.

איתן כבל: אל תגיב.

איתן כבל: אנחנו יוצאים להפסקה.

איתן כבל: בעוד חצי שעה ניפגש שוב.

איתן כבל: שלום לכולם.

איתן כבל: אנחנו פותחים את הדיון.

איתן כבל: הוא יסתיים בשעה 15:30, כלומר בעוד שעה וחצי.

איתן כבל: יתאפשר לכולם לדבר, אל תדאגו, אך אני מבקש להיות ממוקדים.

איתן כבל: עוד דבר, אני מבקש להיות מכובדים ומנומסים זה לזו ולהיפך.

איתן כבל: אאפשר ליוסי עבאדי מערוץ 20 ולאחר מכן לתמיר אפורי ולניר יוגב.

איתן כבל: כולם ידברו, גם חיים ושרון ועמי וזיו והעובדים.

איתן כבל: בבקשה.

<יוסי עבאדי: אני עורך-דין יוסי עבאדי.

<יוסי עבאדי: אני מייצג כאן את ערוץ המורשת, ערוץ 20, שהוא אחד מן הערוצים הייעודיים ובעצם הערוץ הייעודי היחיד שרוצה לעלות ל-DTT, הגיש עתירה לבג"ץ כדי לעלות ל-DTT והמדינה כבר הסכימה באופן עקרוני והיא מתקנת כעת את התקנות כדי שהערוץ יעלה על ה-DTT.

<יוסי עבאדי: הוועדה, בדיוק כמו החקיקה, מנסה לאזן לא רק בין אינטרסים אלא בעיקר בין ערכים.

<יוסי עבאדי: הערך של התחרות בהחלט מאוד-מאוד חשוב, אבל לצדו קיימים גם ערכים אחרים, שחלקם הוזכרו כאן.

<יוסי עבאדי: אני רוצה להזכיר את אותו ערך שנקרא פלורליזם, ריבוי במות ודעות, שבגללו נחקקו אותם פרקים בחוק התקשורת שהולידו את הערוצים הייעודיים.

<יוסי עבאדי: אלה ערוצי נישה שנועדו לקדם קהלים שלא נמצאים בבמה המרכזית ובזרם המרכזי.

<יוסי עבאדי: הפלורליזם הזה מאוד-מאוד חשוב.

<יוסי עבאדי: כאשר יש התנגשות בין התחרות לבין הפלורליזם אז צריך לאזן.

<יוסי עבאדי: מה הכלים של הוועדה הזאת לאזן?

<יוסי עבאדי: למשל בנושא התחרות, איך יודעים למה לא להוסיף מפעיל שישי בסלולר?

<יוסי עבאדי: כי רואים שהמפעיל החמישי כבר צולע, לא מרוויח, שאר הגורמים בשוק נמצאים גם במאבק קשה מאוד, יודעים שאין צורך במפעיל שישי.

<יוסי עבאדי: גם בתשתיות יש כבר מפעיל שלישי, שלמרבה הצער מקרטע, סיכויו להגיע לרווחיות אינם גבוהים.

איתן כבל: על מי אתה מדבר?

<יוסי עבאדי: על IBC, אותה תשתית של חברת החשמל.

איתן כבל: אני לא מציע שנחלק ציונים.

איתן כבל: עזוב.

איתן כבל: זה אחד הנושאים שעל סדר היום שלנו.

איתן כבל: באמת אני אומר.

<יוסי עבאדי: אני לא אומר את זה לגנאי אלא צריך להיות עם יד על הדופק ולראות.

<יוסי עבאדי: כאשר השוק מגיע לרוויה מסוימת ושולי הרווח נשחקים אז לא כדאי לבזבז את ה-DTT על כל מה שהושקע בו רק לצורך ערך התחרות.

<יוסי עבאדי: ה-DTT הוקם לצורך הפלורליזם וכדאי לשמר את ערך הפלורליזם ב-DTT.

<יוסי עבאדי: כלומר אפשר להפריט אותו רק אם נמצא סידור לכך שישודרו עליו הערוצים הייעודיים, וערוץ המורשת שאני מייצג בכללם.

<יוסי עבאדי: אם הכול יהיה על בסיס של מִקסוּם של תחרות והורדת מחירים הרי ערוצים מן הסוג הזה לא יצליחו להתקיים.

<יוסי עבאדי: ולכן ההפרטה יכולה לקרות אם יובטח שערוצים כמו ערוץ המורשת ישודרו על גבי הפלטפורמה הזאת.

<יוסי עבאדי: ואם לא, אז לא להפריט.

עיסאווי פריג': יש להם מקום היום במרבב הקיים?

<יוסי עבאדי: יש כרגע תהליך של התקנת תקנות כדי לפתוח מרבב חדש שעליו ישודר ערוץ המורשת.

עיסאווי פריג': הגיע לאוזני שביקשתם להוציא את ערוץ 33 בערבית ולהיכנס במקומו.

עיסאווי פריג': זה נכון?

איתן כבל: ממשלתי נשמע רע.

איתן כבל: תגיד ציבוריים.

<יוסי עבאדי: או לפתוח אחד חדש או לבדוק מה אפשר לעשות.

<יוסי עבאדי: אנחנו מחפשים פתרון.

<יוסי עבאדי: עינינו לא צרה באף אחד, אבל אנחנו חושבים שהמדינה חייבת לקדם – הרי החקיקה הזו על ערוצים ייעודיים קרתה במשמרת שלי כמנכ"ל מינהלת השידורים בשנת 1998, כלומר לפני כ-19 שנים, ועדיין כל השדה הזה לא מוסדר עד הסוף ולא משודר ב"עידן פלוס", ואנחנו כבר רצים להפרטה בלי שסגרנו את הפינות מאחור.

<יוסי עבאדי: תודה.

איתן כבל: תודה לך.

איתן כבל: תמיר אפורי, תציג את עצמך בבקשה.

<תמיר אפורי: אני מייצג בדיון הזה ארגון של חברות סרטים אמריקאיות שנקרא MPA: Motion Picture Association .

<תמיר אפורי: חברים באיגוד הזה ששת האולפנים הגדולים, מקובל לקרוא להם "המייג'ורז".

<תמיר אפורי: בנוסף נמצא אתנו כאן סגן נשיא בכיר של חברת "קומקאסט", שהיא חברת האם של NBC Universal.

<תמיר אפורי: חברת "קומקאסט" היא חברת כבלים, מהגדולות בעולם.

<ריצ'רד סמוטקין: אני מ"קומקאסט", NBC Universal.

<תמיר אפורי: "קומקאסט" היא אחת מחברות הכבלים הגדולות בעולם ו-NBC Universal היא אחת מיצרניות התוכן הגדולות בעולם.

<תמיר אפורי: החברות ב-MPA, חברות הסרטים האמריקאיות, מייצרות תוכן אודיו-ויזואלי בהיקפים של מיליארדים בכל שנה, ההשקעות שלהם אדירות, והדבר העיקרי שיש להם כתוצאה מן ההשקעות שלהם זה זכויות יוצרים.

<תמיר אפורי: הנכס המרכזי, למעשה הנכס היחיד שיש לגורמים שמפיקים תוכן הוא זכויות משפטיות שנקראות זכויות יוצרים.

<תמיר אפורי: הסיבה שהגענו לדיון הזה היא בקשר להצעה הממשלתית לאפשר למפעיל של "עידן פלוס" ובנוסף לגורמים מסחריים פרטיים נוספים להעביר בחינם וללא רשות תכנים באינטרנט.

<תמיר אפורי: זה הדבר שמטריד אותנו ולשמו הגענו.

איתן כבל: תסביר את זה, ברשותך, לחברי הכנסת, שיבינו בדיוק ממה אתם חוששים.

<תמיר אפורי: הצעת החוק קובעת שערוצים שהוגדרו כערוצים פתוחים, וקיבלנו סקירה מאסף וסרצוג בתחילת הישיבה שלמעשה ההגדרה הזאת רחבה מאוד, היא כוללת את ערוצי ה"ברודקאסט", ערוצים שהם באוויר: ערוץ 1, ערוץ 2, ערוץ 10, אבל היא כוללת גם ערוצים נוספים ופוטנציאל אינסופי לערוצים שיכולים להצטרף לפי ההגדרות של הצעת החוק, שזה ערוצים ייעודיים וערוצים נושאיים.

<תמיר אפורי: למעשה זה רשימה רחבה למדי של ערוצים שיכולים להיות.

<תמיר אפורי: כל הערוצים שמועברים על "עידן פלוס", כך אומרת ההצעה, יועברו באופן אוטומטי לאינטרנט כפי שהם, כך אומרת ההצעה.

<תמיר אפורי: לדבר הזה אין אח ורע בעולם.

<תמיר אפורי: אף מדינה בעולם לא העזה להציע הפקעה כזו חמורה של זכות שהיא ממש מרכזית בעולם של זכויות יוצרים, וזה הזכות לשידור משנה, באופן מיוחד באינטרנט.

<תמיר אפורי: פה ממשלת ישראל חושבת שהיא יכולה להיות חלוצה.

<תמיר אפורי: להיות חלוצים לפעמים זה טוב אבל השאלה באיזה מחיר ומה ההשלכות של זה.

<תמיר אפורי: אין אף מדינה בעולם שיש בה פטור כזה להעברה של ערוצי שידור באינטרנט, ועוד מוסיף החוק ואומר שזה ייעשה ללא תשלום לבעלי הזכויות בתוכן המשודר, ללא תשלום למשדרים, ללא רשות של אף אחד, וכל זאת למה?

<תמיר אפורי: משום שיש גופים מסחריים שרוצים להיכנס לשוק, זה קשה להם אז הם רוצים לקבל הטבה רבת-ערך, שהיא הרשות לשדר חומרים באינטרנט בחינם.

<תמיר אפורי: אומרים לנו במשרד האוצר, ל"סלקום", זה דבר שאני מניח ידוע פה, יש מערכת היברידית, חלק מן התכנים של "סלקום" הם וי-או-די דרך האינטרנט וחלק מתבסס על "עידן פלוס".

<תמיר אפורי: "עידן פלוס" זאת מערכת של שידור טריסטריאלי – זה שפה מקצועית אבל זה אנטנות.

<תמיר אפורי: בזה באופן יחסי אין בעיה מיוחדת כי שידור באנטנות גם כך יש אז בסך הכול אם מישהו מוכר לציבור אנטנות כדי שיקלטו טוב יותר זה לא מפריע לנו באופן מיוחד.

<תמיר אפורי: אבל אומרים לנו בממשלה, יש חברות שלא נוח להן לבוא עם אנטנות, להציע לציבור לשים אנטנה, הן רוצות להציע לציבור לקבל את התוכן הזה בדרך אחרת, שהיא האינטרנט.

<תמיר אפורי: האינטרנט הוא שוק נפרד וקיים בפועל שמשלמים עליו בנפרד, מקבלים עליו הסכמים בנפרד, כך בעולם המציאות.

<תמיר אפורי: פה באה הממשלה ואומרת: לא צריך, מעכשיו זה יינתן בחינם, לא צריך לבקש רשות ולא צריך לשלם.

<תמיר אפורי: צריך להבין, לדבר הזה יש השלכות גם מקומיות וגם בין-לאומיות.

<תמיר אפורי: במישור הבין-לאומי יש הוראות יחסית חד-משמעיות באמנות, אמנת ברן סעיף 11b, הסכם טריפס סעיף 13.

<תמיר אפורי: אני אומר את זה לפרוטוקול לא משום שאני מניח שעכשיו חברי הכנסת ילכו ויקראו את הסעיפים האלה אלא משום שאני חושב שבנושאים- - -

עליזה לביא: מה הן האמנות הללו?

<תמיר אפורי: אלה שתי אמנות בין-לאומיות שישראל צד להן, שמחייבות את ישראל בקשר לקניין רוחני.

<תמיר אפורי: אמנת ברן עוסקת בזכויות יוצרים, הסכם טריפס הוא נספח להסכם הסחר העולמי שעוסק בקניין רוחני.

עליזה לביא: אתה אומר עכשיו שההצעה הזאת נוגדת את האמנות הללו?

<תמיר אפורי: כן.

<תמיר אפורי: ההצעה הזאת באופן ברור נוגדת את האמנות הללו.

עיסאווי פריג': אבל שידור אינטרנטי קיים היום ב"סלקום".

<תמיר אפורי: מייד אסביר.

איתן כבל: חבר'ה, הוא מציג את הצד שלו.

עיסאווי פריג': לא קיים ב"סלקום" שידור אינטרנטי?

איתן כבל: הם "רוכבים" על הפלטפורמה של- - - ומשלמים על זה.

<תמיר אפורי: זה לא קיים היום.

<תמיר אפורי: אני רוצה לעשות סדר.

<תמיר אפורי: חברות הסרטים שאני מייצג כאן, ואני בטוח שזה המצב גם לגבי כל החברים סביב השולחן שהביעו את הדעות שלהם ובסך הכול אמרו דברים דומים – אולי בתוך הבליל של הנושאים האחרים, אני ממוקד רק בזה, אז אולי זה קצת נבלע.

<תמיר אפורי: נציגים של אקו"ם ונציגים אחרים אמרו כאן דברים ואני מצטרף לכל מה שהם אמרו.

<תמיר אפורי: יש שוק קיים, היום מקבלים רישיונות ומשלמים.

<תמיר אפורי: באה הממשלה ואומרת: לא צריך, לא ישלמו.

<תמיר אפורי: היום כאשר יש פלטפורמה אינטרנטית היא מבקשת רשות מן היוצרים השונים באשר הם ומשלמת להם.

<תמיר אפורי: אני יודע מידיעה אישית, אמנם אני נמצא פה כעורך-דין של חברות הסרטים אבל אני בתחום של זכויות יוצרים בארץ מייצג הרבה צדדים, ביליתי כמה פעמים פה בוועדה גם, מי שעוד זוכר.

<תמיר אפורי: יש שוק קיים.

<תמיר אפורי: כשגופים אינטרנטיים מעבירים היום שידור על-פי הסכם הם פונים לאקו"ם, מגיעים להסכם ומשלמים תמלוגים, פונים לתל"י, ארגון התסריטאים, ומגיעים להסכם.

<תמיר אפורי: סליחה שאני מתעסק בעניינים שלכם.

<תמיר אפורי: זאת המציאות.

<תמיר אפורי: חברות הסרטים האמריקאיות, כאשר מישהו רוצה לעשות העברה של תוכן באינטרנט הוא פונה אליהן, עושה הסכם, כותבים בהסכם את התנאים שמקובלים על הצדדים, התנאים האלה יכולים להיות כסף אבל לא רק כסף, יש היבטים נוספים שמייד אגע בהם, היבטים טכנולוגיים וטריטוריאליים שאפשר להסכים עליהם.

<תמיר אפורי: עושים הסכם, משלמים תמלוגים ומקבלים רשות.

<תמיר אפורי: השוק עובד.

<תמיר אפורי: באה הממשלה ומחריבה את השוק ומציעה שלא יהיה יותר צורך בשוק משום ש"עידן פלוס", שזה גורם ממשלתי כרגע ובעתיד יעבור הפרטה, יוכל באופן גורף לשים את כל החומר שנמצא על הערוצים, החומר שאיננו באינטרנט, החומר שהערוצים קיבלו רישיון מוגבל מבעלי התוכן לשדר אותו אצלם.

<תמיר אפורי: כאשר בעל תוכן נותן רישיון שידור למשל ל"קשת", הוא נותן רישיון ל"קשת" לשדר, לא רישיון ל"קשת" להרשות לעוד אנשים לשדר.

<תמיר אפורי: אם "קשת" הייתה רוצה לפנות לבעל זכויות ולהגיד לו: גם אני רוצה לשדר אבל אני גם רוצה שעוד מישהו ישדר מטעמי, אפשר על הכול לדבר ואפשר על הכול להסכים אבל צריך לבקש רשות וצריך לעשות את זה בהסכמים ולשלם.

<תמיר אפורי: הממשלה מציעה שגופי השידור – סליחה שאני מזכיר שמות, זה לא כל-כך משנה, כולם באותו מצב – שלא בטובתם ושלא מרצונם, מישהו אחר לוקח את הסיגנל שלהם ללא רשותם, אז הם גם לא יכולים לפנות אליי, אל בעל התוכן, ולבקש רשות משום שהחוק לא מאפשר להם למנוע את זה, אין להם שום השפעה על המצב.

<תמיר אפורי: בהסכם הראשוני שביני, בעל התוכן, ובין גוף השידור אין שום אפשרות להשפיע על מה שיקרה אצל צד שלישי שהממשלה מציעה שיהיה פטור, שיוכל לעשות מה שהוא רוצה ולשים את זה באינטרנט.

עליזה לביא: האם יש פה הצעה בחוק ההסדרים שמבחינה חוקית, מאחר וישראל חתומה על אמנות, לא פתורה עדיין והיא נכנסה לחוק ההסדרים?

<אתי בנדלר: לטענת הממשלה אין בעיה.

איתן כבל: אני מכבד את עורך-דין אפורי ואני בקשר אתו.

איתן כבל: שמעתי ברוב קשב גם אותו וגם את הנציגים.

איתן כבל: הם מציגים עמדה.

איתן כבל: העליתי את הנושא.

עליזה לביא: זו שאלה משפטית.

איתן כבל: גם בשאלות משפטיות אם הכול היה חלוט לא היה צורך בבתי-משפט או בעורכי-דין.

איתן כבל: יש כאן טענה אחת, ויש טענה מנגד שאומרת: אנחנו במשא ומתן, אנחנו מטפלים בעניין הזה, אנחנו מודעים לזה.

איתן כבל: נשמע גם את העמדה של הצד השני.

עליזה לביא: הבהרה שנייה, איך כל מה שאתה אומר עכשיו ישליך על היוצרים?

<תמיר אפורי: זו שאלה מתבקשת וחשובה.

<תמיר אפורי: בעניין הזה כל האנשים, לפחות באזור הזה של השולחן, להבנתי באותה דעה.

<תמיר אפורי: מל פולישוק אמרה בתחילת הדרך, יכול להיות שזה איכשהו התפספס פה, שמשרד האוצר הצליח לאחד את כולם.

<תמיר אפורי: כל מי שיש לו יד ורגל בעולם זכויות היוצרים חושב שההצעה הזאת היא קטסטרופה, היא לחלוטין מופרכת, היא מביכה.

<תמיר אפורי: אני מסתובב בכנסים בעולם ואני צריך להגיד שבישראל יש הצעת חוק כזו?

<תמיר אפורי: זה פשוט מביך.

<תמיר אפורי: זאת הצעה שערורייתית, להגיד שמותר להעלות חומרים על האינטרנט בלי רשות של היוצרים.

<תמיר אפורי: אין לזה אח ורע בעולם וזה יפגע ביוצרים משום שהיוצרים לא יוכלו לפנות לפלטפורמות האלה שעושות שימוש בנכס שלהם ולקבל מהן כסף.

<תמיר אפורי: יש בהצעה הזאת לדעתי אי-הבנה בסיסית על מה המשמעות של להעביר שידורים באינטרנט.

<תמיר אפורי: אינטרנט זה לא טלוויזיה, אינטרנט זה לא כבלים ולא לוויין.

<תמיר אפורי: זה "בעל חיים" אחר.

<תמיר אפורי: כל העולם מתייחס אליו אחרת, הסכמים מתייחסים אליו אחרת, חוקים מתייחסים אליו אחרת.

<תמיר אפורי: כאן באה הממשלה ואומרת: מבחינתי האינטרנט זה כמו כבלים.

<תמיר אפורי: לכבלים בתחילת שנות התשעים אמרנו שאנחנו מטילים עליהם חובה להעביר את הערוצים, קוראים לזה העברת חובה (must carry).

<תמיר אפורי: יחד עם העברת החובה נתנו להם פטור בקשר לתוכן שהם מעבירים.

<תמיר אפורי: נעשה אותו דבר, נגיד שמי שמעביר באינטרנט אנחנו נותנים לו פטור "כי זה כמו הכבלים", כך אומרת לנו הממשלה.

<תמיר אפורי: אבל, מה לעשות, כאן לא מטילים שום חובה על גורמים שונים אלא רק זכות.

<תמיר אפורי: זה לא שבאים לגורמי אינטרנט ואומרים: אתם נאלצים עכשיו להקצות אפיקים וזה יעלה לכם הרבה כסף, אז משום שזה הולך לקרות ולעלות לכם הרבה כסף אז לפחות אל תשלמו.

<תמיר אפורי: כאן אומרים להם: אם אתם רוצים, אם בא לכם אז קחו את כל התוכן הזה בחינם ותעבירו אותו.

<תמיר אפורי: זאת נקודה ראשונה.

<תמיר אפורי: נקודה שנייה, אינטרנט מאפשר ללקוח לצפות בכל מיני אמצעים.

<תמיר אפורי: יש את המסך הגדול בבית, הטלוויזיה, שהוא מדיד.

<תמיר אפורי: יש ועדת מדרוג, יושבים בה נציגים של גופי השידור ומודדים את המסך הגדול, מי צפה במה, ולפי זה מחשבים פרסומות וכל מיני עניינים.

<תמיר אפורי: יש עוד מסכים: לפ-טופים, טבלטים, טלפונים סלולריים ומי יודע מה עוד יהיה מחר.

<תמיר אפורי: החוק הזה לא נחקק ליום אחד.

<תמיר אפורי: כל המסכים האלה נותנים לצרכן שירות אחר.

<תמיר אפורי: הוא יכול קודם כול לצפות בתוכן לא בבית, הוא יכול ללכת לאן שהוא רוצה ולצפות.

<תמיר אפורי: בכבלים הוא לא יכול, הוא לא יכול לקחת את הכבל מן הבית ולהתחיל לרוץ לשדה ולצפות בטלוויזיה בכבלים כי נגמר הכבל.

<תמיר אפורי: באינטרנט הוא יכול ללכת לאן שהוא רוצה, הוא יכול לצפות כשהוא במכונית כאשר מישהו אחר נוהג, יש שפע של אפשרויות.

<תמיר אפורי: את האפשרויות האלה השוק יודע לתמחר, יש לזה ערך.

<תמיר אפורי: מבחינת בעלי התוכן, כאשר מישהו רוצה לעשות שימוש בתוכן שלהם ולשימוש הזה יש ערך הוא צריך לפנות אליהם, לבקש רשות ולשלם.

<תמיר אפורי: פה נותנים במתנה.

<תמיר אפורי: ולמי?

<תמיר אפורי: לא לציבור.

איתן כבל: יש לי בקשה.

איתן כבל: זה לא בית כנסת, זה לא "לחש וחזרה" שבתפילת שמונה-עשרה.

איתן כבל: פה לא צריך לחזור על זה.

איתן כבל: הבנו גם כשאמרת בלחש.

<תמיר אפורי: אני מבטיח לא לחזור הרבה פעמים.

עליזה לביא: אתה יודע שיש הבדל בין ספרדים ואשכנזים.

עליזה לביא: ..

<קריאה: אני יודע מה זה "לחש וחזרה" אבל אני לא מבין מה האנלוגיה.

איתן כבל: אסביר למה, כי הוא חוזר וחוזר באותו עניין.

איתן כבל: היום קוראים לזה "חפירות".

החוק ואומר: אם לא די בכך, בכל העולם המערבי יש דבר שנקרא TPM, לפעמים קראו לזה DRM.

החוק ואומר: החוק קובע שמנגנוני הגנה טכנולוגיים – סליחה שאני נכנס לדברים קצת טכנולוגיים ומורכבים אבל זה ממש קריטי לעניין – הם דבר שקיים.

החוק ואומר: איך חברות קיימות, "הוט" ו"יס", מגבילות את זה שרק לקוח שלהם ששילם להם יוכל לצפות בערוצים שלהם?

החוק ואומר: על-ידי כל מיני מנגנוני הצפנה, שרק מי שיש לו את הממיר שלהם עם מנגנון ההצפנה בפנים יוכלו לצפות.

החוק ואומר: אגב, נפתח סוגריים, ההצפנות האלה רובן ידע ישראלי, זה גאווה גדולה.

החוק ואומר: יש מנגנוני הגנה.

החוק ואומר: החוק הישראלי לא מגן עליהם.

החוק ואומר: זאת אומרת, אם אדם פורץ את מנגנון ההגנה הזה, לוקח את כל החומר, שם אותו איפה שהוא רוצה, החוק בישראל לא קובע שום איסור על פריצת מנגנון הגנה.

איתן כבל: עוד 3 דקות לרשותך.

<תמיר אפורי: אעלה הילוך.

<תמיר אפורי: בעוד שבנושא של אכיפת זכויות באינטרנט הממשלה מתקדמת לה לאט-לאט והיא נזהרת ושוקלת ודנה ומפיצה תסקירים, כאן פתאום אצה להם הדרך בחוק ההסדרים.

<תמיר אפורי: בשנת 2012 פרסמו תסקיר להגן על TPM.

<תמיר אפורי: עד היום לא יצא מזה כלום.

<תמיר אפורי: עכשיו פה הם אומרים: מצד אחד הם מטילים על הגורם הזה, נקרא לו OTT, חובה לעשות אמצעים משמעותיים, מצד שני במודע ובמתכוון – אני אומר את זה בצער – לא מגנים בחוק על אותם אמצעים משמעותיים.

<תמיר אפורי: אין לזה שום ערך, אלה דברים ריקים.

אומרת לנו הממשלה: אני חושב שההצעה הזאת פסולה לחלוטין, בעניין ההעברה לאינטרנט, גם לגבי הזכיין, מי שהוא לא יהיה, שיפעיל את "עידן פלוס" וגם לגבי הגופים הנוספים שהם ספקי תוכן.

אומרת לנו הממשלה: הבוקר שמעתי מן הממשלה עמדה יחסית ברורה אחרי אין-ספור פגישות ואין-ספור שיחות, שאין כוונה לפגוע בבעלי זכויות היוצרים.

אומרת לנו הממשלה: אני שמח מאוד על העמדה הזאת.

אומרת לנו הממשלה: עוד לא ראינו נוסחים.

איתן כבל: היית פותח בה.

<מל פולישוק בלוך: ממי שמעת את זה?

<מל פולישוק בלוך: מן הממשלה?

<מל פולישוק בלוך: לא פה בישיבה.

<תמיר אפורי: מנציג הממשלה.

<תמיר אפורי: בוודאי לא פה.

<תמיר אפורי: שמעתי היום מנציג של הממשלה שאין כוונה לפגוע בבעלי הזכויות.

<תמיר אפורי: אני מברך על כך.

<תמיר אפורי: אני חושב שזה חשוב.

<תמיר אפורי: הבעיה היא בסוף האותיות הקטנות.

<תמיר אפורי: אני חושב שצריכה לצאת מפה קריאה ברורה.

<תמיר אפורי: אין לי בעיה להיפגש עם נציגי הממשלה מבוקר ועד לילה, עד שייצא עשן לבן ויוצג נוסח שבו יהיה ברור לגמרי שזכות היוצרים לא נפגעת וצריך את רשותם כדי לשדר באינטרנט.

איתן כבל: תודה.

איתן כבל: הבהרת את הדברים בצורה ברורה, את הצד שלך.

איתן כבל: כמובן תהיה התייחסות לדברים על-ידי נציגי משרד האוצר.

איתן כבל: ביקשתי לשמוע את ניר יוגב, מנהל מחלקת קשרי ממשל ב"סלקום" ולאחר מכן נשמע את חיים סלוצקי, שרון מלכיאל, עמי איטח ודורון קרני.

עיסאווי פריג': לפני ההפסקה כאשר נציג "יס" דיבר שירה גרינברג רצתה לענות ועצרת אותה.

איתן כבל: אתן לה לענות.

איתן כבל: בסוף אסכם את הדברים להתייחסויות של עכשיו ומה אבקש לדיון הבא.

<ניר יוגב: תודה רבה.

<ניר יוגב: אני מ"סלקום".

<ניר יוגב: אני מבקש, אדוני, להתחיל ולהזכיר לנו מאיפה יצאנו בכלל לדיון הזה.

<ניר יוגב: אתה הזכרת את זה היטב בתחילת הדיון אבל נדמה לי שקצת סטינו ואני כן חושב שחשוב להזכיר את זה.

<ניר יוגב: אנחנו יוצאים משוק שהוא שוק דואופוליסטי עם מחירים סופר-גבוהים, מהגבוהים ביותר בעולם.

<ניר יוגב: משקי הבית בישראל משלמים מאות שקלים בחודש ואלפי שקלים בשנה בשביל לצפות בטלוויזיה.

<ניר יוגב: במקומות אחרים בעולם המחירים נמוכים בהרבה.

<חיים סלוצקי: מפסידים המון כסף, מעל המחיר הזה.

איתן כבל: חיים סלוצקי, תיכף יגיע תורך.

<ניר יוגב: אנחנו חושבים שלא הכול אבוד.

<ניר יוגב: התחרות מבצבצת ומתחילה.

<ניר יוגב: לפני פחות משנתיים "סלקום" השיקה שירות טלוויזיה במחיר של 99 שקלים בחודש, פחות ממחצית המחיר של "הוט" ושל "יס".

<ניר יוגב: אנחנו שומעים וקוראים שיש מתחרים נוספים שעומדים להיכנס לשוק ורוצים להשיק שירותים גם כן.

<ניר יוגב: אנחנו, כפי שאמר עורך-הדין קודם, ואני מניח שגם מתחרים נוספים, צריכים מערך "עידן פלוס" חזק, טוב, מגוון, עם כיסוי מצוין ועם היצע תכנים רחב.

<ניר יוגב: אבל צריך לזכור שלא רק מתחרים חדשים צריכים את "עידן פלוס" אלא גם לקוחות שרוצים לא להתחבר לאף ספק אלא לקנות ממיר בעלות חד-פעמית צריכים ורוצים מערך שיודע לכסות את המדינה בצורה טובה ויודע להציע מגוון תכנים.

איתן כבל: ניר יוגב אומר ש"סלקום" "רוכבת" כבר היום על חלק מן התכנים של "עידן פלוס" ולהם יש עניין שהגורם הזה יצליח.

עיסאווי פריג': הוא מדבר על שידורי האינטרנט שיש להם.

<קריאה: ולא עושים הפקות מקור.

<ניר יוגב: אנחנו מספקים למעשה שירות היברידי, חלקו הערוצים המסחריים, ערוץ 1, ערוצי "עידן" מועברים באמצעות מקלט של "עידן" דרך האוויר, וחלקו בתכנים של וי-או-די וערוצים שמופצים דרך האינטרנט.

<ניר יוגב: אגע עוד מעט בנקודות שגם סקר עורך-הדין של "המייג'ורז".

<ניר יוגב: צריך לומר בכנות ש"עידן פלוס" עשה קפיצת מדרגה בשנתיים האחרונות והכיסוי שלו בהחלט השתפר.

<ניר יוגב: אנחנו מעריכים שהיום הכיסוי התוך מבני של "עידן פלוס" – וזה הדבר שמעניין כי אף אחד לא צופה בטלוויזיה מחוץ לבית – הוא סדר גודל של 85%.

<ניר יוגב: יחד עם זה, אנחנו חושבים שזה לא מספיק טוב, בניגוד לעמדת יושב-ראש הוועד של הרשות השנייה, אנחנו חושבים שזה יכול להיות גבוה הרבה יותר.

<מיכל גרוס: ברשותך, אני אציג את עמדותיי.

<ניר יוגב: אני אומר את דעתי.

<ניר יוגב: אנחנו חושבים שאפשר להגיע לכיסוי הרבה יותר טוב ב"עידן פלוס".

<ניר יוגב: כיסוי של 90% או 95% או יותר מזה ב"עידן פלוס" משמעותו מאות אלפי בתי-אב נוספים שיכולים ליהנות משירותים זולים יותר או אפילו משירותים בחינם.

<ניר יוגב: לכן חשוב בעינינו להפריט את המערך גם כדי לשפר את הכיסוי של "עידן פלוס" ואנחנו חושבים שאפשר באמצעות הצעת החוק הזאת להגדיל את מגוון הערוצים שמסופקים באמצעות "עידן פלוס" כך שזה ייהפך למוצר אטרקטיבי יותר ממה שהוא היום.

עיסאווי פריג': תתייחס להפקות המקור.

<ניר יוגב: אתייחס גם לזה בעוד רגע.

<ניר יוגב: קודם לכן לצערי היה דיון שהרושם שלי ממנו היה שנעשה ערבוב בין סוגיית זכויות היוצרים לסוגיית הפקות המקור.

<ניר יוגב: נוצר רושם ש"סלקום" לא משלמת עבור זכויות יוצרים בגין תכנים שהיא משדרת.

<ניר יוגב: ככל שנוצר רושם כזה, אני מבקש לתקן אותו.

<מל פולישוק בלוך: אתה אומר שיש רושם.

<מל פולישוק בלוך: אף אחד לא אמר את זה פה ולא התכוון להגיד את זה.

<ניר יוגב: אצלי נוצר רושם שאלה הדברים שהתכוונו להגיד.

איתן כבל: יש דברים שהוא אומר, שגם הברור מאליו מוטב שייאמר.

איתן כבל: אנא אמור.

<ניר יוגב: אנחנו משלמים בגין כל תוכן שעולה לרשת של "סלקום", בין באינטרנט ובין בערוצים, וכל הארגונים שנמצאים פה מקבלים כסף מ"סלקום" בכל חודש, אם זה אקו"ם ותל"י והפדרציה הישראלית לתקליטים ו"המייג'ורז" שיושבים פה.

<ניר יוגב: אין תוכן ש"סלקום" לא משלמת עליו.

עיסאווי פריג': כמה שילמתם בשנה האחרונה?

<ניר יוגב: אני לא יכול לחשוף מספרים אבל אנחנו משלמים לכל אחד את מה שמגיע לו.

<ניר יוגב: לגבי הפקות מקור – אנחנו מכירים בחשיבות של הפקות מקור.

<ניר יוגב: אנחנו חושבים שזה לא רק נטל.

<ניר יוגב: עובדה שגם "הוט" ו"יס" שמשקיעות הרבה מפרסמות וממתגות את עצמן באמצעות הפקות המקור.

<ניר יוגב: זה עוזר לגייס לקוחות.

<ניר יוגב: אבל כפי שנאמר גם קודם, לא נולדים בגובה 1.80 מטר ולא רותמים את העגלה לפני הסוסים.

<ניר יוגב: כדי שהפקות מקור יהיו אפקטיביות אתה צריך שיהיה לך בסיס לקוחות, אתה צריך לגדול קצת ולקבל איזה בסיס לקוחות כדי שתוכל להפיק הפקות מקור, וזה בדיוק מה שאנחנו אומרים.

עיסאווי פריג': אני חולק עליך.

<מיכל רפאלי כדורי: ומה עם ה-3 מיליון לקוחות והטריפל?

<מיכל רפאלי כדורי: אתה לא ינוקא ולא שום דבר שדומה לינוקא.

<מיכל רפאלי כדורי: אני אישיות משפטית עצמאית.

איתן כבל: אני רוצה לומר פה לכל החברים, הייתה לי זכות, כפי שאמרתי, לא נולדתי בגיל 57, אני כבר זקן פה ואני גם זוכר ינוקות של אחרים.

איתן כבל: כשיגיע הרגע נביא כל אחד עם בית היולדות שלו.

עיסאווי פריג': אבל בסיס הלקוחות – זה נימוק לא חזק.

איתן כבל: כשנתחיל את ההקראה נעסוק בכל סעיף וסעיף ונפתח אותו.

איתן כבל: זה יקרה בדיון הבא.

איתן כבל: איך נתחיל אם עוד לא הבנו?

<יריב הורוביץ: מתי תתחילו לעשות הפקות מקור?

<ניר יוגב: אם כבר מדברים על הפקות מקור, אדוני, אז אותם גופים, "הוט" ו"יס", שנלחמים פה בשביל להגן על הפקות המקור, כש"סלקום" באה ורוצה לקנות הפקות מקור ששודרו בעבר כדי להזרים עוד כסף- - -

<מיכל רפאלי כדורי: למה שתיקנו?

<מיכל רפאלי כדורי: תעשו.

<מיכל רפאלי כדורי: מי שלא עושה – שלא יקנה.

<ניר יוגב: הן מונעות מן היוצרים לקבל עוד כסף רק כדי לפגוע בתחרות.

עיסאווי פריג': לא הבנתי את המשפט האחרון.

<ליאור תמאם: אי אפשר להעביר את הדבר הזה סתם.

<ליאור תמאם: אי אפשר לגזול מאדם את הנכס שלו.

איתן כבל: אני יכול לתרגם בגוף הסרט או שיש על זה זכויות יוצרים?

איתן כבל: כמובן זה קרב עסקי לגיטימי.

איתן כבל: אומרים נציגי היוצרים ונציגי החברות: הרצון שלנו הוא שתהיה כמה שיותר יצירה ישראלית כי ככל שתהיה יותר יצירה ישראלית – הם מאמינים שזה נהנה וזה לא חסר, הם מאמינים שהיוצרים ייהנו, הפלטפורמות יקבלו את חלקן.

איתן כבל: הטענה של "יס" ואחרים כלפי "סלקום", שהם "רוכבים" וכשאתה "רוכב" אתה לא מרחיב את השוק.

עיסאווי פריג': אבל הוא אמר משהו אחרי זה.

עיסאווי פריג': אני רוצה להבין.

<מיכל רפאלי כדורי: שיפיק חדש אם צריך תוכן בעברית.

<מיכל רפאלי כדורי: אם צריך לשדר עברית – שיפיק חדש.

<מיכל רפאלי כדורי: המפיקים "מתים" לעבוד.

עיסאווי פריג': ומה לגבי קניית תוכניות ישנות ותשלום עבורן?

איתן כבל: אמרתי באופן ברור.

איתן כבל: אני מזכיר לחברי הכנסת כל הזמן, אין פה שיח של בית-הכנסת, כלומר כל אחד מתפלל לפני ארון הקודש.

איתן כבל: כל אחד מתפלל מהכיוון שלו.

עליזה לביא: היום אתה מתאים את עצמך לבית היהודי...

איתן כבל: סליחה, יש להם פטנט רשום על זה?...

עיסאווי פריג': הוא למד בישיבה.

איתן כבל: יש לי עבר "שחור"...

עיסאווי פריג': אני מבקש שניר יוגב יבהיר, הוא אמר שהוא פנה לרכוש תוכן.

<ניר יוגב: את שוק הפקות המקור אפשר להגדיל בשתי דרכים.

<ניר יוגב: הפקות מקור חדשות – בוודאי זה הדבר המרכזי שמרחיב את שוק הפקות המקור, אבל גם רכש של הפקות ישנות יכול להוסיף כסף שלא קיים לשוק.

<קריאה: כאשר מוכרים את זה בשקל?

<ליאור תמאם: הם לא מוכרים כי זה לא רווחי להם.

<ניר יוגב: כאשר רוצים לקנות מוצר שיושב על המדף ואף אחד אחר לא רוצה לקנות אותו.

<ליאור תמאם: אני רוצה להגיד יותר מזה.

<ליאור תמאם: כאשר זה יעבור ונידרש להעביר את הזכויות שלנו סתם בלי כסף אז- - -

איתן כבל: בבקשה, חברים, אתם לא יכולים להגיד שלא נתתי לכם להתייחס.

איתן כבל: אנא רסנו את החלק הרגיש בגופכם.

עיסאווי פריג': עכשיו גיליתי מה ערוץ 33 רוכשים.

<ניר יוגב: אני רוצה להתייחס בקצרה למה שנאמר קודם על כך שכאשר השידורים משודרים באינטרנט אז מדובר במשהו פרוץ וכל אחד יכול פשוט לגנוב את זה ולשדר בצורה פירטית וכולי.

<ניר יוגב: זה תיאור לחלוטין לא מדויק של הדברים.

<ניר יוגב: כפי שאמרתי, אנחנו משדרים ערוצים ומשדרים תכנים באינטרנט.

<ניר יוגב: אף אחד לא יכול לשים יד על התכנים של "סלקום" ולשדר אותם מחוץ לישראל, חרף העובדה שהם משודרים על גבי האינטרנט.

<ניר יוגב: אף אחד לא יכול לטעון ולו בדל של טענה שתוכן של מישהו מהיוצרים כאן או מישהו מן הערוצים כאן

<ניר יוגב: או מן האולפנים נגנב כתוצאה מכך שהוא משודר ב"סלקום".

<ניר יוגב: אגיד לכם יותר מזה, בסוף גם אנחנו רוכשים תכנים מ"קשת" ומ"רשת" ומערוץ 10 ומערוץ הספורט.

<ניר יוגב: לאף אחד לא הייתה שום בעיה לבוא במסגרת הדיאלוג אתנו ולהשיג את הזכויות של האינטרנט כדי שנוכל לשדר אותם.

<ניר יוגב: כפי שאמרתי, אנחנו משדרים כ-20 ערוצים על גבי האינטרנט ולא היה לנו אפילו בדל של בעיה או בדל של טענה על כך שאי אפשר לשדר על גבי האינטרנט.

<ניר יוגב: משפט אחרון לסיום, אנחנו חושבים שבהצעה של משרד האוצר יש בשורה אדירה לצרכנים ולשוק.

<ניר יוגב: צריך לזכור את זה ולא לתת לגורמים כאלה ואחרים להסיט את הדיון מן הנושא העיקרי.

<ניר יוגב: התחרות תוביל לירידת מחירים, לשיפור שירות, לגידול בהיצע התכנים, ובסופו של דבר כשהתחרות תתבסס גם היוצרים ייהנו מזה כי יהיו יותר גופים בישראל שיפיקו הפקות מקור.

<קריאה: איזה שטויות.

איתן כבל: אנא תרשמו בפניכם את השאלה.

איתן כבל: חיים סלוצקי, אנא תגיד מה תפקידך בכוח.

<חיים סלוצקי: אני מפיק טלוויזיה ומפיק ערוצים.

איתן כבל: כדי שלא תבזבז את זמנך, אנא קודם כול תתחיל עם מה שחשוב לך לומר ואחר-כך תגיב, אם יישאר זמן.

איתן כבל: בסדר?

<חיים סלוצקי: אני רוצה להתחיל בנושא "עידן פלוס".

<חיים סלוצקי: לפי מיטב ידיעתי הייתה פגישה בין נציגי משרד האוצר, משרד המשפטים, היועץ המשפטי ופורום היוצרים ויושב-ראש איגוד הבמאים והיה סיכום שב-DTT יעשו מה שעשו פעם בערוץ שתיים כאשר הוציאו מכרזים: מי שעשה הפקות מקור גדולות יותר הוא שזכה בערוץ שתיים.

<חיים סלוצקי: אמרו שיתקנו את הסעיף הזה בעת ישיבת הוועדה.

<חיים סלוצקי: נכון מה שאני אומר?

<יריב הורוביץ: כן.

<חיים סלוצקי: תודה.

<חיים סלוצקי: ופתאום לא מדברים על זה, נעלם הסעיף הזה.

<חיים סלוצקי: זה צריך להיות הפרמטר הראשי לבחירת הזכיין שיקנה את הערוצים.

<חיים סלוצקי: זה היה הסיכום.

<חיים סלוצקי: עכשיו משנים גם את זה.

<חיים סלוצקי: אני לא שומע את זה פתאום, משרד האוצר לא מדבר על זה.

<אסף וסרצוג: לא היית בישיבה.

<אסף וסרצוג: לא נכון להגיד שלא היה סיכום.

<אסף וסרצוג: אתייחס לזה.

איתן כבל: אסף וסרצוג יתייחס לזה.

איתן כבל: הוא ידבר אחריך.

<חיים סלוצקי: לא אמרתי שלא היה סיכום.

<חיים סלוצקי: להיפך, אמרתי שהיה סיכום.

איתן כבל: חיים סלוצקי, אתה מבזבז את זמנך בשיח איתם.

<חיים סלוצקי: דבר שני, אני רוצה לדבר על הפקות מקור.

<חיים סלוצקי: אני חושב שאנשים לא כל-כך מבינים מה זה באמת הפקות מקור.

<חיים סלוצקי: זה לא שאנחנו מחפשים פרנסה לי או ליוצרים כאלה ואחרים.

<חיים סלוצקי: הפקות מקור עושות גם שירות גדול למדינת ישראל.

<חיים סלוצקי: ראשית, על-ידי זה שומרים את השפה, זה לא בדיחה.

<חיים סלוצקי: שנית, אל תשכחו שהיום ההפקות הישראליות אהודות מאוד בעולם, יש ייצוא "מטורף" של הפקות ישראליות לחוץ לארץ, שזה גם תורם לשם של ישראל "בלי הכרה", מקבלים פרסים, עושים כסף ומוכרים.

<חיים סלוצקי: אני לא בקי בסכומים אבל "פאודה" נמכרה בטח לא בזול וכך גם הפקות דומות ויש הכנסות כספיות מההפקות האלה.

<חיים סלוצקי: זה יכול להגדיל את השוק.

<חיים סלוצקי: אם תעצרו אותו הכול יתמוטט בחזרה, מה שיש לא יהיה יותר.

<חיים סלוצקי: צריך לעשות סדר בעניין הזה.

<חיים סלוצקי: הDTT – דהיינו "עידן פלוס" בלשון שלכם – זה פשוט הרס התעשייה.

<חיים סלוצקי: אני רוצה לענות ל"סלקום".

<חיים סלוצקי: הוא צדק, הוא לא התחיל מ-1.80 מטר, הוא התחיל מ-2 מטרים, הוא התחיל עם 2.5 מיליון מנויים כאשר מכרו טלפון במחיר פי שלוש ממה שמוכרים היום מנוי ל"יס" או ל"הוט".

<חיים סלוצקי: זאת החברה "המצטנעת" הזאת שרוצה להיות נחמדה לאזרחים.

<חיים סלוצקי: מכרו ב-800 שקלים לחודש מכשיר טלפון, פי שלוש מ-600 ערוצים שמקבלים היום.

איתן כבל: קנית אותם?

<חיים סלוצקי: אני שילמתי להם.

<חיים סלוצקי: אז תבינו מה זה 2 מטרים.

<חיים סלוצקי: הגנת ינוקא לגוף כזה – זה הרי בדיחה.

עיסאווי פריג': למה אתה קובע ש"עידן פלוס" זה הרס התעשייה?

<חיים סלוצקי: אני אומר לך מניסיון.

<חיים סלוצקי: כבר 47 שנים אני מתעסק בתחום הזה.

<חיים סלוצקי: ברגע שיש "עידן פלוס" ואין יצירה ישראלית – אין תעשייה.

עיסאווי פריג': אולי תהיה.

עיסאווי פריג': למה אתם קובעים כך?

<ליאור תמאם: תסתכל על "סלקום".

<ליאור תמאם: עד שהיא לא תהיה חייבת היא לא תעשה.

<קריאה: זה מה שיהיה.

איתן כבל: תודה.

איתן כבל: אסף וסרצוג צריך לצאת.

איתן כבל: אנא תהיה ממוקד.

איתן כבל: יש לי עבורכם שיעורי בית אחר-כך בסיום התהליך.

<אסף וסרצוג: אני מבקש להעיר הערה כללית אחת ואחר-כך כמה הערות.

<אסף וסרצוג: עשיתי טעות, הייתי צריך ללכת לרחוב, ללקט הרבה מאוד צרכנים, ציבור שלא נמצא פה, להושיב אותם פה ושיצעקו.

<אסף וסרצוג: יושבים פה מסביב לשולחן – ואני לא פוגע באף אחת מן הטענות, לא מוריד מאף אחת מן הטענות שנאמרו כאן – אנשים שיש להם אינטרס מסוים, וזה בסדר גמור.

<אסף וסרצוג: תיכף אתייחס לכל ההערות שנאמרו.

<אסף וסרצוג: אבל חסר הצד של הצרכנים.

<אסף וסרצוג: אמר לי פעם אחד מן הרגולטורים שעובד במשרד התקשורת: אנחנו יושבים בשולחן ונפגשים כל הזמן עם החברות אבל אנחנו מייצגים את הצד של הצרכנים.

<אסף וסרצוג: הגעתי לכנסת פעמים רבות.

<אסף וסרצוג: אני חושב שזו הפעם הראשונה שאנחנו מגיעים עם משהו שהוא נטו אך ורק לטובת הציבור והצרכנים.

<אסף וסרצוג: אני לא אומר שלא צריך לטפל בסוגיות שעולות כאן, נשמעות כאן טענות ואנחנו נתייחס לכולן, אבל אלה דברים שבסופו של דבר הם נטו לטובת הציבור, כל אחד ואחד מן הסעיפים שאנחנו רוצים לעשות.

<קריאה: איזו דמגוגיה.

<מיכל רפאלי כדורי: גם אנשים הגונים טועים.

איתן כבל: סליחה, נתתי לכם להתבטא.

<ליאור תמאם: אנחנו אינטרסנטים?

<אסף אמיר: אנחנו מדברים על היצירה הישראלית המקורית.

איתן כבל: מספיק, די.

<אסף וסרצוג: אסף אמיר, לא דיברתי אליכם, ואתם יודעים את זה.

<אסף וסרצוג: עם כל אחד ואחד פה יש ערוץ ישיר ואני נפגש אתכם פעמים רבות מאוד.

<אסף וסרצוג: מקבלים שיח ישיר.

<אסף וסרצוג: זה לא אומר שאין מחלוקות, וזה בסדר.

<אסף וסרצוג: המחלוקות שלכם – תוכלו לשאול את כל מי שדיברתי אתו פה, בין אם זה חברי כנסת ובין אם זה גורמים אחרים, גם הם שמעו ממני בדיוק מה הטענות שלכם לאשורן, אחת לאחת.

איתן כבל: זה נכון.

איתן כבל: לפחות אין התעלמות.

<אסף וסרצוג: לא מורידים מזה.

<אסף וסרצוג: תיכף אתייחס להערות שלכם.

<אסף וסרצוג: אבל כן חשוב לי לומר שהצרכנים לא יושבים פה ולא יכולים לומר את הדברים אבל אם הייתי מביא לכאן חבורה של אנשים- - -

איתן כבל: יש פה לפחות צרכן אחד.

<אסף וסרצוג: בסוף כולנו צרכנים.

<מל פולישוק בלוך: גם אנחנו צרכנים.

<אסף וסרצוג: אבל כל אחד מאתנו מייצג כרגע משהו אחר.

<אסף וסרצוג: אני רוצה להתייחס לגופם של דברים שחשוב לי לומר עכשיו.

<אסף וסרצוג: קודם כול, לעניין הפצת שידורים על האינטרנט – לא דיברנו על הרציונל הבסיסי של הפצת שידורים, למה בכלל עשינו את זה.

<אסף וסרצוג: אנחנו בעצם עושים השוואה של מצב קיים.

<אסף וסרצוג: נרחיב על זה יותר כאשר נגיע לדיון.

<אסף וסרצוג: כפי שאמר עורך-דין אפורי, האם יש פה שאלה של הפרת אמנות?

<אסף וסרצוג: האם זה נוגד זכויות חוקתיות?

<אסף וסרצוג: יושבים פה כמובן נציגי משרד המשפטים, משרד שסמך את ידיו וליווה אותנו לאורך כל הדרך והתייחס לטענות, כמובן במיוחד גם לגבי המישור הבין-לאומי.

<אסף וסרצוג: אני אומר שוב, יש לנו הצדקה מלאה לעשות את המהלך הזה.

<אסף וסרצוג: בד בבד, אגיד שאנחנו כן מנסים למצוא פתרון שיניח את דעת כולם בלי "לשפוך את התינוק עם המים".

<אסף וסרצוג: בסוף אנחנו רוצים שתתאפשר לשחקנים חדשים כניסה ושידור על גבי האינטרנט כי אין מה לעשות, זאת הטכנולוגיה.

<אסף וסרצוג: אף אחד לא ילך להקים כאן עוד רשת כבלים ועוד רשת לוויין בשביל לשדר.

<אסף וסרצוג: זה הולך להיות דרך האינטרנט ואנחנו צריכים לתת להם כלים לעשות את זה.

<אסף וסרצוג: הדבר השני הוא לגבי הגנות ינוקא של הפקות מקור.

<אסף וסרצוג: חייבים למצוא איזון, צריך להבין את זה.

<אסף וסרצוג: להפקות מקור יש ערך רב.

<אסף וסרצוג: יושבים כאן אנשים ונפגשתי עם כל אחד ואחד מכם פעמים רבות ואתם גם יודעים את עמדתנו.

<אסף וסרצוג: בלי קשר לסוגיית הערך של הפקות מקור, לא בצד של החור שבגרוש, אבל צריך להבין גם שכאשר נכנס שחקן אחר – "סלקום", "פרטנר" או כל אחד אחר – כניסה לשוק דורשת השקעות.

<אסף וסרצוג: דרך אגב, גם מי שייקח את "עידן פלוס" יידרש להשקעות רבות, ונפרט את זה – צריכים להיות ממירים חדשים, צריך להשקיע עוד בשדרוג – יש לו לא מעט השקעות.

עיסאווי פריג': כמה?

איתן כבל: הוא יציג את זה.

איתן כבל: לא חשוב כעת.

<אסף וסרצוג: צריך למצוא את האיזון הנכון.

<אסף וסרצוג: אם יש מחלוקות לגבי התקופה – ואנחנו יודעים שיש מחלוקות – אנחנו נשב ונדבר.

<אסף וסרצוג: לגבי הסיכום שהייתי בו, נפגשנו ודיברנו עם יריב הורוביץ, עם עמית ליאור ועם אסנת טרבלסי.

<אסף וסרצוג: הם הציעו: למה לא תכניסו במכרז פרמטר שאומר: מי שמשקיע בהפקות מקור?

<אסף וסרצוג: אמרתי להם: אני לא יכול להתחייב בשם ועדת המכרזים.

<אסף וסרצוג: זה נראה לי רעיון מצוין ונראה איך לשלב אותו.

<אסף וסרצוג: בין זה ובין להכניס את הסעיף לחוק, לבין הטענה שלא עומדים בסיכום – אני מבקש, נאמרו פה היום הרבה דברים שאני חושב שאינם ראויים.

<אסף וסרצוג: אפשר להתווכח מקצועית.

<חיים סלוצקי: זה מה שאמרתי.

<אסף וסרצוג: זה ממש לא מה שאמרת.

<חיים סלוצקי: התכוונתי בדיוק למה שאמרת.

<מיכל רפאלי כדורי: איזו משמעות יש להסכמה כזאת אם היא לא בחוק?

<דנה נויפלד: עם כל הכבוד, אסף וסרצוג הוא לא ועדת המכרזים.

<דנה נויפלד: יש ועדת מכרזים שיש לה הרכב מסוים.

איתן כבל: אני מודע לשאלה הזאת.

איתן כבל: נעלה אותה.

איתן כבל: זה שאתם צועקים חזק יותר לא עושה אותי יותר משוכנע.

איתן כבל: כל הנקודות המרכזיות שהועלו על-ידכם ועל ידי משרד האוצר ייבחנו כאן לפרטי פרטים.

איתן כבל: הצגתם את הטענות שלכם.

איתן כבל: הם מגיבים אפילו ללא ירידה או עלייה ברזולוציות, רק מציגים את הדברים.

איתן כבל: אנחנו מניחים כעת על השולחן את העניינים שלפנינו.

<אסף וסרצוג: עלו כאן טענות מצד "יס".

<אסף וסרצוג: קודם כול, חברת "יס" קיבלה הגנות ינוקא כשהיא נכנסה לשוק.

<אסף וסרצוג: אין לי שום טענות לגבי זה שהיא קיבלה הגנת ינוקא.

עיסאווי פריג': מה הם קיבלו?

<אסף וסרצוג: הם קיבלו must sell על ערוצים, הם קיבלו תקופה של התחדשות טכנולוגית, ציוד פנימי.

<מיכל רפאלי כדורי: שילמנו על זה יפה מאוד.

<מיכל רפאלי כדורי: קיבלנו 9 חודשים שבמהלכם לכבלים נאסר לעשות "טירינג" ולנו הוּתר.

<מיכל רפאלי כדורי: יופי.

<מיכל רפאלי כדורי: הצענו חבילות שידורים ועליהם נאסר לעשות זאת במשך 9 חודשים.

<אסף וסרצוג: קיבלתם must sell על כל הערוצים.

<מיכל רפאלי כדורי: שילמנו עבור זה.

<מיכל רפאלי כדורי: גם הם יקבלו must sell, יש בחוק must sell.

<אסף וסרצוג: בסופו של דבר הגנות ינוקא נדרשות וקריטיות.

<אסף וסרצוג: שוב, אפשר לדבר על כמה איך ולמה.

<אסף וסרצוג: לא משנה מי אתה, להיכנס לשוק הזה דורש סיכון, דורש השקעות.

איתן כבל: הבנו, העניין ברור.

איתן כבל: תתקדם.

<אסף וסרצוג: לגבי ההשקעות, זרקו פה מחירים.

<אסף וסרצוג: זה לא 200 ולא 230.

<אסף וסרצוג: כפי שאמרתי, סדר גודל של 130 מיליון שקל הוא הסכום שהושקע.

<אסף וסרצוג: אף אחד לא אמר באף שלב שהמכרז לא יהיה על הדבר הזה.

<אסף וסרצוג: אני לא יודע כמה ישלמו על זה אבל זה לא רלוונטי כרגע.

<אסף וסרצוג: אף אחד לא אמר שזה יינתן בחינם לאף גורם בשוק.

<אסף וסרצוג: חשוב לומר את זה.

איתן כבל: תודה.

איתן כבל: אאפשר לאנשים להתייחס.

איתן כבל: אני מתחייב, גם בהנחיות שלי שיהיו למשרד האוצר, אנחנו לא נתחמק.

איתן כבל: הרי יש פה עניין שמונח לפתחנו וצריך להחליט האם עושים אותו ומה הדרך לעשות אותו.

איתן כבל: אסף וסרצוג, אתה יכול ללכת, נשארה כאן שירה גרינברג.

איתן כבל: אגיד למה אני מצפה בדיון הבא ומה אני מצפה שיוצג לחברי הכנסת עד הדיון הבא.

איתן כבל: יש לנו עוד שלושה דוברים.

איתן כבל: שרון מלכיאל, אנא תציג את עצמך.

<שרון מלכיאל: שלום, אני יזם בתחום הטלוויזיה הרב-ערוצית בישראל.

<שרון מלכיאל: אני מנסה כבר כמה שנים להקים פלטפורמת שידור שתתחרה ב"הוט" ו"יס".

<שרון מלכיאל: נכשלתי עד היום מספר פעמים.

<שרון מלכיאל: אני כאן בבקשה, תחנונים לפתוח את ערוצי "עידן פלוס" לשידור באינטרנט בישראל בלבד, בצורה מאובטחת לתושבים, שתהיה להם זכות בסיסית לראות שידורים ישראליים.

<שרון מלכיאל: בנוסף, אנחנו נוסיף ערוצים רבים ונרחבים מכל הגוונים כדי לבנות חבילת טלוויזיה משלימה.

<שרון מלכיאל: נכון להיום יש לי משקיע צרפתי שבנה מערכת, השקיע מאות אלפי דולרים בהקמת המיזם הזה.

איתן כבל: מה מונע ממך?

איתן כבל: הרי אתה לא נמצא כאן כדי לחפש בשולחן הזה משקיעים.

איתן כבל: אם כבר אני נותן לך את זכות הדיבור, תגיד מה החסם שמונע ממך, מבלי שאקבע את עמדתי בעניין.

<שרון מלכיאל: אני רוצה לקבל באופן חוקי את ה-source של שידורי "עידן פלוס" כדי שאוכל לשדר אותם באופן אישי בישראל בחינם לכולם.

<שרון מלכיאל: אני מוכן לקחת על עצמי את כל עלויות ה-"סקרינינג" בצורה מוצלחת לתושבי ישראל בלבד, שלכל עם ישראל תהיה זכות לראות את ערוצים 1, 2 ו-10.

<מיכל רפאלי כדורי: יש את המערך.

<מיכל רפאלי כדורי: למה זה צריך להיות באמצעותך?

<שרון מלכיאל: בחינם.

<מיכל רפאלי כדורי: הרשות השנייה גם נותנת את זה בחינם.

<שרון מלכיאל: היא לא עושה את זה.

<מיכל רפאלי כדורי: לפי החוק היא תיתן את זה בחינם.

<שרון מלכיאל: היא עדיין לא עושה את זה.

<שרון מלכיאל: אני הולך לעשות את זה בחינם, יש לי את הטכנולוגיה לעשות את זה בחינם.

<שרון מלכיאל: אני אעשה את זה בחינם לכולם.

<שרון מלכיאל: אני אעשה כסף מערוצים נוספים שאמכור בתשלום אבל אני מבטיח לכל תושבי ישראל שיוכלו לראות טלוויזיה- - -

איתן כבל: טוב, המועצה יכולה להתפזר...

<שרון מלכיאל: אני אומר שוב, יש לי את הטכנולוגיה לשדר את ערוצי "עידן פלוס" לכל device, מטלוויזיה למסך גדול, מובייל, טאבלט ו-PC, בחינם לכולם ללא פרסומות, עליי.

<שרון מלכיאל: אני אעשה כסף משידורי ערך מוסף – ערוצי ילדים, ערוצי ספורט, ערוצי סרטים, בצורה חוקית.

<שרון מלכיאל: היום יש לי כבר הסכמים חתומים עם 85 ערוצים, רובם מן העולם, עם זכויות אינטרנט כך שבתשובה לעורך-דין תמיר אפורי שדיבר על זכויות יוצרים, יכולים לעשות את זה בצורה חוקית מוסכמת, ועושים את זה בצורה מאובטחת בשירותי DRM.

<שרון מלכיאל: המשקיע שלי עובד עם פלטפורמות מובילות בעולם כך שמבחינה טכנולוגית תחרותית יהיה פה ערך ו-fight מאוד-מאוד תחרותי, גם במחירים וגם באיכות.

<שרון מלכיאל: אני מבקש, בבקשה תנו לי הזדמנות לשדר את "עידן פלוס" באינטרנט לתושבי עם ישראל בחינם.

עיסאווי פריג': רק לעם ישראל?

עיסאווי פריג': הערבים נכללים בהגדרה הזאת?

<אופירה לובניצקי: אם אתה יכול למכור את הערוצים הנוספים אז זה נפלא ותתפרנס מזה.

איתן כבל: עמי איטח, מנכ"ל ערוץ הקניות, בבקשה.

<עמי איטח: שלום לכולם, אני מערוץ הקניות שקיים כבר 21 שנים.

<עמי איטח: הייתה בזמנו יוזמה של המדינה להקים את הערוץ הזה.

<עמי איטח: הוא פועל באמצעות רישיון מיוחד מטעם המועצה לשידורי כבלים ולשידורי לוויין, הוא משודר כרגע ב"הוט" ו"יס".

<עמי איטח: כרגע על-פי הצעת החוק ערוץ הקניות לא אמור להיות ב"עידן פלוס" וזה יהיה נורא בעייתי.

<עמי איטח: כדי לקיים את ערוץ הקניות, המודל העסקי הוא להיות חשוף לכמה שיותר בתי-אב בישראל.

<עמי איטח: למשל בעולם, כדי להיכנס למדינה מסוימת KVC למשל צריכה לפחות 2.5 מיליון בתי-אב, ואילו פה בארץ אנחנו בכ-1.5 מיליון בתי-אב.

<עמי איטח: אם עכשיו לא ניכלל ב"עידן פלוס"- - -

עיסאווי פריג': הוא אומר 2.2 מיליון.

איתן כבל: פוטנציאל.

<עמי איטח: מיליון בתי-אב מחוברים ל"הוט" ול"יס".

עיסאווי פריג': הם כבר מבטלים את השאר?

איתן כבל: הוא הסביר, הרי את החרדים למשל לא תכריח להתחבר.

<עמי איטח: אם עכשיו "עידן פלוס" ילך ויתפתח ותהיה זליגה גבוהה יותר של בתי-אב לטובת "עידן פלוס" זה יפגע בערוץ הקניות ויסכן את הקיום שלו.

<עמי איטח: לכן אנחנו מבקשים להיכלל בחבילה של "עידן פלוס".

איתן כבל: גם לזה תצטרכו להתייחס בשלב כלשהו.

איתן כבל: תודה לך.

איתן כבל: בבקשה זיו מאור מן האגודה לזכות הציבור לדעת.

<זיו מאור: תודה רבה.

<זיו מאור: אנחנו ארגון שמבין שהדרך לפתוח את שוק התקשורת בישראל למגוון של דעות ורעיונות הוא על-ידי דה-רגולציה.

<זיו מאור: נדרשים להחליש את המעורבות הממשלתית, להחליש את השידור הציבורי, להחליש את הפיקוח וכן הלאה.

<זיו מאור: שלוש נקודות שהייתי רוצה להכניס לדיון, גם בעקבות הדברים שנאמרו.

<זיו מאור: קודם כול, היוזמה לפטור את מי שמשדר טלוויזיה על גבי האינטרנט מתשלום עבור זכויות יוצרים דומה לניסיון לפתור את משבר הדיור באמצעות כניסה לחדרים של אנשים שהם כבר בעלי בתים.

<זיו מאור: אם הממשלה רוצה לתת הגנת ינוקא שלא תעשה את זה על חשבון הקניין הפרטי של אנשים אחרים.

<זיו מאור: זכויות יוצרים הן קניין פרטי לחלוטין.

<זיו מאור: דיבר כאן קודם שרון מלכיאל על משהו שאפשר למצוא לו פתרון חוקי לחלוטין במסגרת הסכם דו-צדדי בין בעל הזכויות לבינו כגוף שידור.

<זיו מאור: אין שום צורך במעורבות ממשלתית בעניין הזה.

<זיו מאור: הנקודה שבולטת בעינינו בפרק הזה בהצעת חוק ההסדרים היא עניין הקשירה בין שוק התוכן לבין שוק התשתית.

<זיו מאור: בשנת 1997 ישבה ועדת פלד.

איתן כבל: הזכרת לי, אני צריך להתקשר אליו.

<זיו מאור: בתקופה ההיא עוד היו כותבים "אינטרנט" עם מירכאות.

<זיו מאור: הערך הסגולי של הדוח הזה חשוב מאוד משום שכל מה שכתוב שם הוא נבואה.

<יוסי עבאדי: הייתי חבר בוועדה.

<יוסי עבאדי: לא היו מירכאות סביב המילה "אינטרנט".

<זיו מאור: כמעט כל מה שהוועדה הזאת דרשה והציעה – לאורך השנים שעברו מאז התממש.

<זיו מאור: ערוץ 10 – זה מסקנה של ועדת פלד; "יס" – זה בעקבות ועדת פלד; החבילות הצרות – זה בעקבות ועדת פלד.

<זיו מאור: רק נושא אחד מרכזי מאוד שמופיע בוועדת פלד לא מדברים עליו עד עכשיו, והוא ההפרדה בין שוק התשתית, שבדוח פלד קוראים לו "שוק ההולכה", לבין שוק התוכן.

<זיו מאור: אני רוצה לצפות באמצעות תשתית של "יס" בתוכן של "הוט", באמצעות תשתית של "סלקום" בתוכן של "יס" וכן הלאה.

<זיו מאור: כך תהיה תחרות אמיתית בשוק התוכן, שתאפשר גם הוזלת מחיר עבור התוכן וגם גיוון אמיתי שלו, ללא תלות בתשתית כזו או אחרת, והנמכה משמעותית של מחסומי הכניסה לשוק התוכן.

<זיו מאור: נקודה נוספת נוגעת לסוגיית האינטרנט.

<זיו מאור: בהצעת החוק יש חובה שאמורה לחול על מי שיקבל לידיו את "עידן פלוס" לשדר את התכנים באמצעות האינטרנט.

<זיו מאור: ההצעה הזאת להבנתנו היא שגיאה.

<זיו מאור: אפשר ללמוד לקח ממה שקרה בשוק התעבורה בארצות-הברית, אם יינתנו לי 2 דקות לספר מה קרה שם.

איתן כבל: אתן לך דקה.

<זיו מאור: בסוף המאה התשע-עשרה הרכבות היו מונופול ביישובים נידחים רבים בארצות-הברית.

<זיו מאור: כתוצאה מזה הוקמה רשות פדרלית לפיקוח על התעבורה שפיקחה על המונופולים האלה.

<זיו מאור: חמישים שנים אחר-כך, במחצית הראשונה של המאה העשרים נכנסו המשאיות בפריסה מספיק גדולה, כאשר הן נותנות גם תחרות לתחום הרכבות וגם מתחרות בינן ובין עצמן.

<זיו מאור: בא הלובי של הרכבות לממשלה ואמר: תפקחו גם עליהן, ואכן הממשלה הכניסה את תחום המשאיות לפיקוח הזה.

<זיו מאור: בשנת 1980 המצב אבסורדי עד כדי כך שיש חברה שיש לה זיכיון להוביל מניו-יורק לוושינגטון וחברה אחרת שיש לה זיכיון להוביל מוושינגטון לניו-יורק, המשאיות חוזרות ריקות והצרכנים משלמים פעמיים.

<זיו מאור: האינטרנט הוא כמו משאיות.

<זיו מאור: יש תחרות בין הגופים לבין עצמם, בין הגופים לבין שיטות השידור המסורתיות.

<זיו מאור: אין שום הצדקה להתערבות ממשלתית, לפיקוח מכל סוג שהוא – פרסומת, חיובי תוכן, כל הדברים האלה.

<זיו מאור: אין שום הצדקה להתערבות ממשלתית ולפיקוח על תחום האינטרנט.

<זיו מאור: תשאירו את התחום הזה בלתי מפוקח כי זו הדרך היחידה של התחרות פה לצמוח בצורה אמיתית והגונה.

<זיו מאור: אחת המשמעויות של זה היא שההצעה שיש כאן כרגע, להחיל על "עידן פלוס" חובה לשדר באינטרנט, וכתוצאה מכך כל מיני חובות שנגררות מזה, כמו לדוגמה הפטור שניתן לו מזכויות יוצרים, שהוא בעצם אמירה: אנחנו מחייבים אותך לשדר באינטרנט אז גם נפטור אותה מזכויות יוצרים כתוצאה מכך, זה דבר שיש להימנע ממנו.

<זיו מאור: תודה רבה.

איתן כבל: תודה רבה.

איתן כבל: דורון קרני ואחריו חברי הכנסת, אם ירצו להתייחס.

איתן כבל: אם לא, אסכם ואבקש את התייחסותכם לנושאים שונים לדיון הבא.

<דורון קרני: אני מהסתדרות עובדי המדינה.

<דורון קרני: אני רוצה לתת את רשות הדיבור למיכל גרוס, יושבת-ראש הוועד, אבל לפני כן רק הערה אחת.

<דורון קרני: אני אוהב מאוד את אנשי משרד האוצר.

<דורון קרני: הם דיברו עם כולם, רק לא עם העובדים.

<דורון קרני: זה מנטרה, כל הזמן זה חוזר על עצמו.

<דורון קרני: מדברים עם כולם, רק אתנו לא.

<דורון קרני: זאת אומרת, "עידן פלוס" הזה מופעל על-ידי לא-יודע-מי, גמדים, חתולים.

עיסאווי פריג': כמה עובדים נמצאים שם?

<דורון קרני: 18, לא הרבה, אולי אפילו פחות.

<דורון קרני: זה הכול.

איתן כבל: תודה.

איתן כבל: בבקשה מיכל גרוס.

<מיכל גרוס: המערך של "עידן פלוס" מונה נכון להיום 13 עובדים, שגם עובדים במשמרות.

<מיכל גרוס: יש לזכור, 10 אנשים עובדים במשמרות, שזה לא חישוב מדויק, זה כאילו יש עוד פחות כוח-אדם בפועל.

<מיכל גרוס: המערך הזה מונה כ-60 מתקני שידור בכל הארץ, כמעט בכל מתקן יש 3 מרבבים והרשות השנייה הקימה את המערך הזה במו כוח האדם והידע שיש לה.

<מיכל גרוס: אני שומעת פה מסביב לשולחן וגם בתקשורת שגורמים פרטיים יודעים לעשות את זה טוב יותר.

<מיכל גרוס: לא רק זה, אני שומעת גם שחברות פרטיות מביאות בשורה צרכנית לציבור.

<מיכל גרוס: איך שאני שומעת שהחברות הפרטיות מביאות בשורה צרכנית לציבור – אני קצת מודאגת, אני חייבת לומר.

<מיכל גרוס: באתי לפה כדי לדבר על מה שנראה לי ככשלים בהצעת החוק הזאת.

<מיכל גרוס: שאלו אותי למה, למה אני צריכה לדבר על זה, "את בסך הכול יושב-ראש ועד, נציגת עובדים".

<מיכל גרוס: אם אני יכולה להגן על העובדים שאני מייצגת באמצעות זה שאעיר את תשומת לב חברי הוועדה לכשלים שבהצעת החוק זה בהחלט כשר וזה, להבדיל אולי מהצהרות אחרות, באמת דואג לאינטרס הציבורי.

<מיכל גרוס: היומרה לדאוג לאינטרס הציבורי דרך הצעת החוק הזאת היא לא פחות ממגוחכת, ואסביר למה.

עליזה לביא: את זה אני ממש רוצה לרשום.

<מיכל גרוס: אנחנו מדברים היום על מערך שמשדר את הערוצים שכבר נזכרו כאן.

<מיכל גרוס: יכולנו בהחלט להרחיב את התחרות, כפי שדובר כאן, אם היו מוציאים לזה מכרזים.

<מיכל גרוס: כשדיבר אסף וסרצוג על סיבות שונות, ואני קפצתי כנשוכת נחש, הייתה לזה סיבה.

<מיכל גרוס: המכרזים לא יצאו מסיבות שונות ומשונות, בעיקר משונות, ואם הם היו יוצאים אז המערך הזה היום היה מאכלס עוד ערוצים שהיו משדרים.

<מיכל גרוס: בנוסף, המערך כפי שהוא היום דואג לשעת חירום.

<מיכל גרוס: במצב של שעת חירום אנחנו אלה שמקבלים את ההודעות.

איתן כבל: תסבירי למה זה לא יצא.

עליזה לביא: מה הם המכרזים האלה לערוצים נושאיים?

<מיכל גרוס: מועצת הכבלים והלוויין הייתה אמורה להוציא מכרזים.

עיסאווי פריג': יש להם 6 ערוצים היום.

עיסאווי פריג': מועצת הכבלים צריכה להוציא מכרזים לערוצים נוספים בנוסף לששת הערוצים הקיימים.

עיסאווי פריג': היא נמנעה מלהוציא מכרזים.

עליזה לביא: למה נמנעתם?

<מיכל גרוס: אנחנו היינו כבר ערוכים.

<מיכל גרוס: הרשות השנייה כבר הייתה ערוכה עם מכרז על מנת שאותם ערוצים שיעלו על המערך יוכלו לשדר לציבור, הערוצים החינמיים, ואת אותם ערוצים שבגינם הציבור ישלם כסף, קרי: חבילות אלטרנטיביות.

עליזה לביא: מתי הייתם מוכנים?

עליזה לביא: באיזה שלב?

<מיכל גרוס: בשלב שבו הוחלט על הרחבת המערך.

<מיכל גרוס: העבודה נעשתה אצלנו מן ההתחלה ועד הסוף בצורה הכי יעילה שיכולה להיות, כאשר החלק של מועצת הכבלים והלוויין היה להוציא מכרזים לאותם ערוצים וזה לא נעשה.

<טל איזנפלד: אני יכולה להגיב?

איתן כבל: בוודאי, אני מבטיח שתוכלי להגיב בהמשך.

<מיכל גרוס: באותו זמן מועצת הכבלים והלוויין התקשתה עם הוצאת המכרזים.

<מיכל גרוס: נאמר לנו ששוכרים יועצים לעניינים שונים.

<מיכל גרוס: מהון להון, זה לא קרה ולא יצאו המכרזים.

<מיכל גרוס: ברשות השנייה יש ידע גם להוצאת מכרזים, גם לניהול המערך הזה, יש עובדים סופר מקצועיים.

<מיכל גרוס: אגב, נאמר פה שאף אחד לא נולד בגובה 1.80 מטר.

<מיכל גרוס: זה נכון, אבל השאלה למה אם מישהו לא נולד בגובה 1.80 מטר והוא הגיע היום צריך לתת לו סולם כדי להגיע ישר ל-3 מטרים.

<מיכל גרוס: זו שאלה אחת, ושאלה שנייה, אם אנחנו כבר – אומר בצניעות – בגובה 1.70 מטר אז אולי כדאי לתת לנו להשלים את המלאכה כי אנחנו יודעים לעשות את זה.

<מיכל גרוס: לעניין האינטרס הציבורי, המערך הזה עובד בשעת חירום, מתפעל את כל הודעות החירום, ובמדינה שלנו הרי זה לא חסר.

<מיכל גרוס: המערך הזה דואג שהשידור יגיע לפריפריה ולמיעוטים וזו לדעתי אחת מאושיות הדמוקרטיה, אם אני לא טועה.

<מיכל גרוס: אז איפה ההבטחה או הדוגמאות שיש לנו מן העבר, שגורם פרטי, שכמובן יודע לעשות את זה טוב יותר, יביא את השידור בצורה כזאת כפי שאנחנו מביאים אותו לכל אחד ואחד, לכל בית בישראל?

<מיכל גרוס: לנו יש משדרים בכל מיני מקומות שאולי ייראו מעט הזויים למי שנמצא סביב השולחן הזה, אבל אנחנו דואגים להביא גם לשם את השידורים.

איתן כבל: רק בקריית אונו אין.

<קריאה: זה לא פריפריה.

<מיכל גרוס: רק אתקן משהו שאמרתי קודם.

<מיכל גרוס: 80% קליטה שאנחנו מחויבים להם זה משהו שנקבע כאן סביב שולחן הוועדה בדיוני ועדת הכלכלה, לא בחוק.

<מיכל גרוס: היום יש לפי בדיקות שלנו 92% קליטה ביתית.

<מיכל גרוס: לומר היום שחברה שכל מיזם הטלוויזיה שלה מבוסס על מערך "עידן פלוס" תעשה את זה הרבה יותר טוב כגורם פרטי – אני שואלת המון-המון שאלות: איך הם יעשו את זה טוב יותר?

<מיכל גרוס: מישהו פה הציג איזה מודל כלכלי?

<מיכל גרוס: האם למשרד האוצר יש – אולי יש – איזו עבודה כלכלית שמוכיחה שיעשו את זה טוב יותר, שהגורם יוכל גם להשקיע, גם לשלם מס למדינה, גם לתפעל את המשדרים הקיימים וגם להרוויח?

<מיכל גרוס: אשמח לראות עבודה כלכלית כזאת.

<מיכל גרוס: למה אני מעלה את כל השאלות הללו?

<מיכל גרוס: אני לא נגד מהלכים שאמורים להיות טובים.

<מיכל גרוס: אני לא רואה רק בעין צרה את טובת הציבור הקטן שלנו ושל עובדי הרשות השנייה.

<מיכל גרוס: אני באמת מסתכלת גם על האינטרס הציבורי.

<מיכל גרוס: יכול להיות שתהליך כזה יהיה טוב אבל הוא יכול להיות טוב אחרי שעונים על כל השאלות.

<מיכל גרוס: אחרי שחברי הכנסת ירימו פה יד ויצביעו בעד הצעת החוק הם יידעו את התשובות לשאלות האלה.

<מיכל גרוס: לעניות דעתי טוב תעשה הוועדה אם קודם תקבל תשובות, והכי טוב אם היא תוציא את זה מתוך חוק אנטי דמוקרטי שנקרא חוק ההסדרים.

<מיכל גרוס: דבר כזה צריך להיות הליך מושכל.

איתן כבל: זה סיום יפה לדברים.

<מיכל גרוס: הדבר הכי חשוב, כפי שאמר עמיתי דורון קרני, לא יכול להיות שמובילים מהלכים כאלה מעל ראש של עובדים ולא מדברים איתם קודם.

<מיכל גרוס: לא רותמים עגלה לפני הסוסים משום בחינה, לא מבחינת איך ייראה מכרז כזה, שזה דבר שכן צריך לעניין פה את האנשים שיושבים מסביב לשולחן.

איתן כבל: תודה, אמרת את אשר רצית בצורה רהוטה וברורה.

<טל איזנפלד: אני מן המועצה לשידורי כבלים ולוויין.

<טל איזנפלד: רק נקודה אחת.

<טל איזנפלד: לגבי הערכות למה לא יצאו המכרזים, כי מה שצוין כאן הוא לא עובדות– נעשתה עבודה נרחבת במועצת הכבלים והלוויין על הכנת המכרזים והמתנו להשלמת הליכי חקיקה לתיקון מספר 3 לחוק הפצת שידורים, שגם אמור היה לדעתנו לשפר את ההיתכנות של המכרזים האלה והוא יידון פה.

עיסאווי פריג': כמה שנים אתם עובדים על הכנת התיקון הזה?

<אתי בנדלר: את יכולה להבהיר?

<אתי בנדלר: אני לא יודעת על איזה תיקון חוק את מדברת.

<דנה נויפלד: תיקון מספר 3 עבר בשנת 2014 בקריאה הראשונה אך על ההצעה לא הוחל דין רציפות.

<דנה נויפלד: במסגרת ההצעה שלפנינו נטמעה הצעת תיקון מספר 3.

<דנה נויפלד: נוספו עליה עוד הוראות נוספות שיובאו בהצעה הנוכחית.

עיסאווי פריג': אבל זה קיים משנת 2010.

איתן כבל: תודה.

איתן כבל: חבר הכנסת עיסאווי פריג' והחברים האחרים, ואז תרשו לי לסכם.

עיסאווי פריג': חברים, לפי אינטנסיביות הדיון צריך לצאת מוועדת הכלכלה בסוף עם דוקטורט בתקשורת, לפי המידע שזורם כאן וצריך להסדיר אותו בראש.

עיסאווי פריג': אני מבין שאנחנו ברפורמה הזאת בחוק ההסדרים יוצאים לתהליך של הפרטת "עידן פלוס" תחת הכותרת של תחרות והוזלת מחירים, זאת הסיסמה שאנחנו שומעים בכל הוועדות.

עיסאווי פריג': אני מאמין שבסוגיה הזאת אכן המחירים ירדו, אין לי ספק, זה הרושם הראשוני שקיבלתי, אבל לכל דבר יש את המחיר שלו.

עיסאווי פריג': עלו כאן מספר רב של שאלות.

עיסאווי פריג': אתחיל מהסוף, ממה ששמעתי ממיכל גרוס מן הרשות השנייה.

עיסאווי פריג': הבנתי ש"עידן פלוס" התחיל ב-2009 ומאז ועד היום היה מספיק זמן להליכי חקיקה בכדי לאפשר הוצאת מכרזים.

עיסאווי פריג': עברו 6 שנים והחקיקה לא הושלמה והמכרזים לא יצאו וההיתכנות הכלכלית לא יצאה לאור.

עיסאווי פריג': זה סימן שאלה אחד גדול.

עיסאווי פריג': דבר שני שמעלה סימן שאלה הוא לגבי עלות הברזל והמתקנים הפזורים לאורך המדינה שהושקעו בעלות של 130 מיליון שקל.

<מיכל גרוס: שהוחזרה.

<מיכל גרוס: כאשר סגרנו את כל המערך האנלוגי הוחזר המון כסף.

עיסאווי פריג': המדינה הוציאה 130 מיליון שקל בנוסף לכספים שהציבור שילם עבור רכישת הממירים, כך הבנתי, 230 כפול 160,000 ותוסיפו לזה 130 מיליון שקל שמשרד האוצר ציין.

עיסאווי פריג': זה כסף שיצא מקופת המדינה והזכיין העתידי אמור לתת הסבר מה לגבי כל ההשקעה הזו.

עיסאווי פריג': הדבר השלישי, שהוא לא פחות חשוב, שבעיניי הוא החשוב מהכול, הוא לגבי זכויות היוצרים.

עיסאווי פריג': אני חושב שאנחנו מטעמי אחריות כלפי היוצרים צריכים להסתכל על התמונה הכוללת.

עיסאווי פריג': בחוק רשות השידור הציבורית, חוק התאגיד, בכדי שהשר גלעד ארדן יעביר את החוק הוא הלך לסינמטק ועשה כינוס של כל היוצרים, גייס אותם בתמורה ל-200 מיליון שקל להפקות מקור בחוק החדש.

עיסאווי פריג': הם באו לכאן ונתנו "פייט" רציני לחוק, למה החוק יאפשר את פתיחת השוק הישראלי להפקות מקור.

עיסאווי פריג': נכון לעכשיו הם רואים את הפירות רק על העץ אך בפועל לא חשו כלום.

עיסאווי פריג': כנ"ל יש לנו מחויבות מוסרית כלפיהם, שאנחנו צריכים במהלך הזה שהולכים עליו לחייב בחוק את הזכיין להתחייבות להשקעה מינימלית בהפקות מקור.

עיסאווי פריג': יש לנו מחויבות אם אנחנו מסתכלים על התמונה הכוללת.

עיסאווי פריג': לגבי סוגיית העובדים של הרשות השנייה, צר לי מאוד שהגענו למצב שעל-פי חוק מפטרים עובדים.

<שירה גרינברג: אין כאן פיטורי עובדים.

<דורון קרני: מה הם יעשו עכשיו?

<דורון קרני: הטכנאי שמפעיל את השידורים מה הוא יהיה עכשיו?

<מל פולישוק בלוך: עיסאווי פריג', לא התייחסת לזכויות היוצרים של יצירות שמועברות בלי לשלם עליהן.

איתן כבל: הוא דיבר בכלל על כל הזכויות.

<מל פולישוק בלוך: הוא דיבר על הפקות מקור.

עיסאווי פריג': אתייחס לדברים ברזולוציה כזאת בזמן הקראת הסעיפים.

עיסאווי פריג': בסוף אני רוצה להבהיר עיקרון.

עיסאווי פריג': עוד לא הבנתי לעומק מי הגופים שמסוגלים לזכות אבל צריך להיות מונח מול הוועדה המשפט: אין ארוחות בחינם.

עיסאווי פריג': משרד האוצר, אני מקבל את מה שאסף וסרצוג אמר, שיכול להיות שזאת הרפורמה הכי צרכנית ויכול להיות שהיא אכן תחלחל.

עיסאווי פריג': יש לי תחושה שזה כן נכון, בניגוד לרפורמות אחרות שאנחנו דנים בהן עכשיו.

עיסאווי פריג': אבל אין ארוחות בחינם.

עיסאווי פריג': אני מציין את זה, וזה קו שינחה אותי לאורך כל הדרך.

עליזה לביא: בגדול, דיברתי כפי שדיברתי במליאה על התקציב, משרד האוצר העביר רפורמה מבורכת, כולל נושא "בזק", שעוד לא דיברנו עליו ועוד נדבר הרבה.

עליזה לביא: נעשתה פה עבודה כל-כך חשובה לפתור כשלים ממושכים של השוק בישראל, מכל מיני טעמים, גם פוליטיים.

עליזה לביא: בגדול, כשהסתכלתי על כל הפרק, הלוואי ונצליח להעביר חלק מן הדברים.

עליזה לביא: אני בטוחה שיש לנו גם מאבקים פוליטיים מעבר לכל הסוגיות הערכיות, גם על המקום של היצירה וזכויות ועוד ועוד.

עליזה לביא: אז את זה אני רוצה קודם כול לומר.

עליזה לביא: נעשתה פה עבודה.

עליזה לביא: אין לי ספק שבחלק מן הדברים יש אומץ לשים את זה בחוק ההסדרים, להעביר את זה.

עליזה לביא: אתם יודעים שהנחתי הצעת חוק בנושא "בזק" והיא נפלה.

עליזה לביא: יש דברים שאני ממש מברכת עליהם.

עליזה לביא: היום כשאנחנו מדברים כאן עדיין לא ברור לי מספיק מה הציבור מרוויח.

עליזה לביא: שירה גרינברג דיברה על מחירים, מגוון תוכניות, שירות ללקוח וכן הלאה.

עליזה לביא: נוכח הדברים שנאמרו כאן, והקשבתי קשב רב, אנחנו כאן מן הבוקר וגם אהיה פה בכל הדיונים, ויש לי דוקטורט בתקשורת, הרבה נעלמים חסרים והרבה דברים גם מאיינים זה את זה.

עליזה לביא: התמונה מאוד-מאוד חסרה.

עליזה לביא: גם אני אעשה שיעורי בית.

עליזה לביא: למשל המקום של קשר בין היוצרים לבין משרד האוצר, האם נעשה?

עליזה לביא: האם היה איזה דיאלוג לפני שנכתבה הצעת החוק?

עליזה לביא: האם נכון שהיה איזה הסכם ביניכם שלא מומש?

עליזה לביא: שמעתי שהיה הסכם.

עליזה לביא: אני לא יודעת.

עליזה לביא: אני חברת כנסת, אשת ציבור, ואני שואלת.

עליזה לביא: הרבה פעמים בוועדות בכנסת, גם בדיונים שאני מנהלת, אני מרגישה שהדיון מהווה חלק מן ההזדמנות להיות ביחד וגם לשמוע.

עליזה לביא: יושב-ראש הוועדה עוסק בנושא כבר שנים ואנחנו היום, בטח במפגש הזה למדנו יותר ופחות הגבנו מטבע הדברים.

עליזה לביא: יש פה תחושה שאם היו דברים ביניכם הם לא באו לידי ביטוי היום.

עליזה לביא: הטענות והמענות שנשמעו כאן באופן עקבי בין נציגי החברות השונות הם בהלימה אחת, הדברים שנאמרו בפתח הישיבה על כך שהצעת החוק הצליחה לאגד אותם.

עליזה לביא: אז משהו פה לא נכון כנראה.

עליזה לביא: זו נקודה אחת.

עליזה לביא: נקודה שנייה שמעניינת אותי היא לגבי השחקן שיצטרף.

עליזה לביא: אני מבינה שהוא לא חייב להיות ישראלי.

עליזה לביא: מה נקבע בהצעת החוק?

עליזה לביא: הוא צריך להיות ישראלי?

עליזה לביא: הוא יכול להיות לא ישראלי?

עליזה לביא: לא הבנתי.

<מיכל רפאלי כדורי: החוק שותק בעניין הזה.

<מיכל רפאלי כדורי: אין אזכור לישראליות.

<שירה גרינברג: הוא חייב להיות ישראלי, אבל אני מציעה שדנה נויפלד תענה.

עליזה לביא: זה היה ונמחק, או אין אזכור לכך מן ההתחלה?

<דנה נויפלד: לא היה מפעיל כזה.

<דנה נויפלד: זו הפעם הראשונה שאנחנו מתירים מפעיל פרטי.

עליזה לביא: מבחינת מה שכתבתם והצגתם, האם היה כתוב מלכתחילה שהוא יהיה ישראלי ואחרי כן זה נמחק?

<דנה נויפלד: אני לא זוכרת שזה היה, אבל בכל מקרה, הדגם הזה של מפעיל פרטי הוא חדש עכשיו בהצעה.

<דנה נויפלד: זה לא מצב שהיה חוק שעכשיו מתקנים אותו.

<מיכל רפאלי כדורי: אבל הוא רשאי לקבל רישיון לשידורים כלליים וכל מי שמשדר בישראל חלה עליו חובת היותו ישראלי.

<דנה נויפלד: זה לגבי בעל רישיון לכבלים ובעל רישיון ללוויין, אבל עכשיו אנחנו מדברים על דגם חדש.

עליזה לביא: זאת אומרת שאין חובה על המפעיל להיות ישראלי.

עליזה לביא: זה דבר שאשמח לדבר עליו, גם על השלכות נוספות.

איתן כבל: אפשר להכליל את זה גם על עיתונים.

עליזה לביא: נחזור לדבר על "האח הגדול".

עליזה לביא: .. וגם כל נושא ההגנות – ממתי אנחנו מגדירים הגנה?

עליזה לביא: מה זה הגנה?

עליזה לביא: שחקנים חזקים מאוד שרוצים להצטרף – אז על מה אנחנו מגינים?

עליזה לביא: במי אנחנו פוגעים?

עליזה לביא: שוב אני חוזרת ואומרת, עדיין לא ברור לי מה הציבור ירוויח.

עליזה לביא: תודה.

רועי פולקמן: הצעתי שמראש "נסגור" ששלדון יהיה המפעיל החדש ואז זה יקצר את הדיונים...

<מל פולישוק בלוך: כתוב שהוא לא יכול להיות בעל עיתון אז הוא צריך להחליט... אתה רואה שעשינו שיעורי בית.

רועי פולקמן: אני רוצה לשתף במשהו ולהציע.

רועי פולקמן: אני רוצה לשתף אתכם מכיוון שהסיפור של הרפורמה הזאת, שהיא רפורמה צרכנית פר-אקסלנס, הוא חלק מתהליך שאנחנו מתעסקים בו עכשיו בכמה ועדות במקביל, ודרך אגב הוא המשך לרפורמת הסלולר שהוביל שר האוצר בתפקידו כשר התקשורת, ואז גם התחילו דיונים על הדברים האלה.

רועי פולקמן: אגיד כמעט את אותם טיעונים, למעט פרק אחד שאתייחס אליו, שעולים אחד לאחד.

רועי פולקמן: אנחנו דנים עכשיו בוועדת הרפורמות על הפרדת כרטיסי האשראי מן הבנקים ובדיוק אותם טיעונים נשמעו גם בדיון על הסלולר, אותם טיעונים בדיוק על קריסת השוק, על הגנת ינוקא ועל העובדה שיש תחרות בתנאים לא שווים.

רועי פולקמן: ברוך לוברט יושב בדיונים ושומע.

רועי פולקמן: אחד לאחד תשמעו אותם טיעונים מחברות האשראי והבנקים.

איתן כבל: אני לא מחייב אנשים להשמיע רק מה שאתה רוצה לשמוע.

<מל פולישוק בלוך: הוא לא היה בחלק הראשון של הישיבה ולכן הוא לא שמע את החלק הערכי.

רועי פולקמן: מייד אתייחס.

רועי פולקמן: אמרתי שיש גם פרק שונה.

רועי פולקמן: הדברים חוזרים על עצמם אחד לאחד.

רועי פולקמן: חברים, אין לי דוקטורט בתקשורת אבל אני כן מתעסק ברפורמות ואני מבין את הפחד של השוק במציאות שבה יש שני שחקנים חזקים ורוצים לפתוח את השוק.

רועי פולקמן: זה רפורמה צרכנית.

רועי פולקמן: אני אומר לחברתי חברת הכנסת עליזה לביא, תהיה כאן מיידית ירידה משמעותית במחירים.

רועי פולקמן: היום מחירי הכבלים והלוויין בישראל יקרים.

רועי פולקמן: תהיה פה ירידת מחירים.

<דורון קרני: כאשר הפריטו את בז"ן חשבו שתהיה ירידת מחירים.

<דורון קרני: בדלק זה לא עבד.

רועי פולקמן: זה עבד בסלולר, זה יעבוד בכרטיסי אשראי וזה יעבוד פה.

איתן כבל: דורון קרני, אני רוצה להזכיר לך שגם העובדים הם צרכנים.

<דורון קרני: אבל הם משלמים דלק יקר.

רועי פולקמן: אני מציע שלא יצטייר כאילו העובדים הם תמיד המלחמה, ואחר-כך מדברים אתנו על יוקר המחיה.

רועי פולקמן: זה לא האירוע.

רועי פולקמן: יש כאן שני עניינים שונים ואני רוצה להציע.

רועי פולקמן: יש כאן אירוע שונה שקשור בהפקות המקור ובזכויות היוצרים.

רועי פולקמן: בזה אכן יש שוני מהדיון שמתנהל כרגע בתחום כרטיסי האשראי, בתחום הסלולר ובדברים אחרים ולכך אנחנו צריכים לתת מענה.

רועי פולקמן: גם לי יש שאלות שלא קיבלו עדיין תשובה.

רועי פולקמן: אני מכיר את הצעת החוק, למדתי אותה.

רועי פולקמן: אני רק אומר, נדבר עליה.

רועי פולקמן: יש עוד תיקונים ונושאים שצריך לדון עליהם, גם בנושא זכויות יוצרים וגם בנושא הפקות מקור.

רועי פולקמן: זה קשור בכלל בשוק התקשורת בישראל ואני סומך על ועדת הכלכלה, על יושב-ראש ועדת הכלכלה וצוות הוועדה שאנחנו ניתן לזה מענה.

רועי פולקמן: אני רוצה להציע, מכיוון שהרפורמה הזאת תקודם, כל ההפחדות שנשמעות כאן אין להן מקום כי הן לא ישכנעו אותנו.

רועי פולקמן: מה שכן, צריך לדייק ולעבוד.

רועי פולקמן: הפתרון הוא לא להטיל אימה על השוק.

רועי פולקמן: אני מציע לכם, תראו שיש לנו פרספקטיבה של דיונים כאלה בפורומים שונים ואנחנו שומעים דברים מאוד-מאוד דומים.

רועי פולקמן: לכן אני מציע שנהיה אופרטיביים, יהיו הצעות קונקרטיות למקומות שבהם צריך לתקן כאן דברים.

רועי פולקמן: הגנת ינוקא זה דבר מתבקש.

רועי פולקמן: התחרות תהיה שווה לאחר הגנת הינוקא.

רועי פולקמן: צריך להתווכח מה יהיה בתקופת הגנת הינוקא, לאיזו תקופה ומה זה ינוקא.

רועי פולקמן: אפשר להתווכח.

רועי פולקמן: זה קורה בכל הרפורמות, זה קרה בסלולר, זה קורה באשראי, זה יקרה גם בשוק התקשורת.

רועי פולקמן: לכן אני מציע שנהיה הרבה פחות ברמת הפרנויה על שוק התקשורת ומה הולך לקרות לו ויותר בפרקטיקה הקונקרטית.

רועי פולקמן: יהיו הערות ספציפיות – נטפל בהן ונעשה את החוק הזה טוב.

רועי פולקמן: אני לא חושב שהוא מושלם כרגע, צריך לתקן אותו, אבל זה הכיוון.

איתן כבל: תודה.

איתן כבל: ברשותכם, אני רוצה לסכם ולהגיד לאן זה הולך.

איתן כבל: סביב השולחן הזה, לצד אתי בנדלר ולצד מעט מן האנשים שיושבים כאן, אני מלווה את העניין הזה יותר מכל אחד אחר, ממש מתחילתו, את כל השלבים.

איתן כבל: שמעתי כבר הכול.

איתן כבל: בשורה התחתונה, אני רוצה להבהיר, הצעת החוק, אולי לא בהכרח כפי שהיא כתובה, אבל הרפורמה בתפיסה שלה תעבור, בתפיסה שהיא מייצרת תחרות ומורידה את המחירים לאזרח.

איתן כבל: לא יעזור בית-דין, לא כבלים, לא לוויין.

איתן כבל: המצב הנוכחי, אני אומר את זה כלקוח כבד, במקרה הזה של "יס", המחירים בשמים ובהתאמה כך גם ב"הוט".

איתן כבל: המחירים של "הוט" ו"יס" בשוק התקשורת – זה נושא שמפריע לאזרחי ישראל בצורה הכי ברורה.

איתן כבל: אפשר להגיד את הסיבות, כל אחד יכול לבוא עם טיעונים כאלה ואחרים.

<מל פולישוק בלוך: אנחנו מנסים להבין מה זה "לקוח כבד".

איתן כבל: הכוונה למי שלוקח את כל ערוצי הספורט.

<מל פולישוק בלוך: זה בדיוק מה שאמרתי להם.

<מיכל רפאלי כדורי: מודל חברת "פרטנר".

איתן כבל: לא משנה מה.

<מיכל רפאלי כדורי: זה מאוד משנה כי זה מה שעושה התחרות.

איתן כבל: אני לא חושב שיש פה מישהו שמאזין למוזיקה עברית יותר ממני.

<מל פולישוק בלוך: אני.

איתן כבל: את יודעת מה, שברת אותי.

איתן כבל: אנא אל תפריעו לי.

איתן כבל: הקשבתי לכם גם כשלא הסכמתי אז בבקשה.

איתן כבל: אני אומר בצורה הברורה ביותר, הרפורמה תהיה כי אנחנו לא יכולים לצאת נגד הציבור ששלח אותנו לכאן כדי לעשות לו את הכי טוב.

איתן כבל: זה קודם כול, אני אומר כאן באופן ברור.

איתן כבל: אני תמיד מציע בדיונים שאני מנהל לגורמים לשתף פעולה איך לעשות את זה הכי טוב.

איתן כבל: אף אחד לא נגד, רק בתנאי.

איתן כבל: כלומר, כל אחד בא מהמקום שלו.

איתן כבל: אמרתי בפתיחת דבריי, אני אומר לכולנו, גם לחברי הכנסת, אנחנו לא יכולים לצאת נגד הציבור ששלח אותנו.

איתן כבל: יש דברים שבהם אני מסכים עם משרד האוצר, יש דברים שאני במלחמת עולם אתו, ויש דברים שהוצאתי מחוק ההסדרים יותר מפעם אחת, גם בדיונים האלה, יש דברים שלא הסכמתי להם ויש דברים בחוק ההסדרים הקודם שנלחמתי בכל כוחותיי וכמעט הוצאתי את כל הדברים, אני רוצה להזכיר.

איתן כבל: זה לא מקרה שאני בא ורוקד סטפס כששר האוצר ושלוחיו מדברים, לא.

איתן כבל: הכוונה פה לגמרי נכונה.

איתן כבל: יש שתיים וחצי נקודות מרכזיות – בלי לציין שאבקש תשובות גם על עניין ערוץ הקניות – אבל בגדול יש כאן עניין של זכויות יוצרים – הפקות מקור, על כל המרחב העוסק בזה, לאן זה הולך.

איתן כבל: כל אחד יודע שהייתה לי הזכות להיות מהמובילים הגדולים ביותר ולהגן.

איתן כבל: יושבים פה אנשים שלא הפסקתי להגן עליהם מתוך תפיסת עולם בסיסית.

איתן כבל: זו נקודה אחת.

איתן כבל: נקודה שנייה היא עניין ההעלאה באינטרנט.

איתן כבל: חברים יקרים, הפולנים פתחו את מלחמת העולם השנייה עם סוסים וחרבות.

איתן כבל: עולם האינטרנט הוא עולם חדש לגמרי שמאתגר אותנו.

איתן כבל: נצטרך לדעת איך להתמודד אתו.

איתן כבל: עורך-דין אפורי, אני לא חולק על העניינים שאתה מניח כאן לפתחנו, ואתה מאתגר אותנו.

איתן כבל: יש למדינת ישראל אמנות בין-לאומיות והיא תצטרך להתמודד איתן.

איתן כבל: אני מקווה מאוד שהיא תדע לעשות את הדברים נכון, בשיתוף פעולה, בהידברות לאורך כל הדרך.

איתן כבל: גם בשיחותיי עם משרד האוצר הנחתי לפתחם, עוד בטרם שוחחת אתי, את העניין הזה שמונח באופן טבעי, שאם אתה עושה שימוש בנושא שיש עליו מחלוקת או מתעוררות שאלות כאלה ואחרות באופן טבעי מישהו צריך לתת תשובות שהן על אדני ברזל.

איתן כבל: זה לא יכול להיות בכאילו, אם זה יהיה רק כאילו זה לא יכול לצאת אל הפועל.

איתן כבל: זה לא שאלה שאני אצביע בעד והכול בסדר גמור.

איתן כבל: יש כאן מאות חוקים שעברו והם כאבן שאין לה הופכין.

איתן כבל: אנחנו לא מתכוונים שהחוק הזה, שהוא רפורמה אמיתית, יהיה כזה.

איתן כבל: אפשר להתווכח, ובצדק, על כל אחד מן הסעיפים ולבקש ולדרוש איך לעשות את זה הכי נכון, אבל אין להתווכח על הכוונה כאן.

איתן כבל: הרצון הוא ללכת לקראת הציבור בעניין שהוא באמת – אם תעשו סקר בקרב הציבור בשיח של כל אחד במקום שבו הוא יושב, יסתבר לכם שזה אחד הנושאים שהכי מעיקים על הציבור.

עליזה לביא: זה במסגרת חוק ההסדרים.

עליזה לביא: אני מוטרדת.

עליזה לביא: לדעתי חלק בסוף לא ייכנס, לצערי, במיוחד חלקים שאנחנו נלחמים עליהם.

עליזה לביא: מה מטריד בכל המטריצה שעכשיו ציירנו?

עליזה לביא: בסופו של דבר אנחנו לא מדברים על משהו אחד.

עליזה לביא: נמצא את עצמנו עם קרעים.

איתן כבל: במשך שנה וחצי השתדלתי לאחות קרעים.

איתן כבל: בשורה התחתונה, הבאנו לכאן חוקים.

איתן כבל: זה לא החוק הכבד בתוך הסִדרה, בכל הכבוד.

איתן כבל: הוא חוק לא פשוט אבל אפשר להתמודד אתו.

איתן כבל: התמודדנו בוועדה הזאת עם חוקים לאין שיעור יותר מסובכים.

איתן כבל: אינטרסים אף פעם לא הפחידו אותנו.

עליזה לביא: התכוונתי ל"בזק", אם לא הייתי ברורה.

עליזה לביא: זה משליך.

איתן כבל: כנראה לא שידרנו על אותו תדר.

איתן כבל: יש עוד שני נושאים כבדים לאין שיעור מהנושא הזה.

איתן כבל: פתחתי וציינתי אותם: נושא התשתיות, "בזק", על כל המשתמע מכך, זה נושא יצרי וכלכלי כבד, מצד אחד, ומצד שני יש את נושא ערוצי הספורט, שהוא לא פחות מסובך.

איתן כבל: במחילה, כל אחד בא עם מה שמציק לו.

איתן כבל: יש נושאים כבדי-משקל ואני לא בטוח אם נושא הספורט לא יהיה פה הכי-הכי מסובך.

איתן כבל: אני אומר את זה בלי קשר אליי אלא ברמה של הכוחות שמשחקים סביב השולחן, זאת הכוונה שלי.

איתן כבל: אני פונה אליכם במשרד האוצר, אני מבקש, חשוב מאוד, לא רק לוביסטים צריכים לדבר עם חברי כנסת, שזה יפה וזה הזכות שלכם, אלא גם אתם מעת לעת תוכלו לדבר, לא יקרה כלום.

איתן כבל: בכל זאת חברי הכנסת צריכים להצביע ואף אחד מאתנו, גם אני לא נולדתי שולט בחומר.

איתן כבל: צודק חבר הכנסת עיסאווי פריג' וצודקים אחרים, יש כאן נקודות ועניינים שמצריכים הבנה של השיח.

איתן כבל: לכן אתם צריכים להכין נייר פשוט, כפי שגם חברת הכנסת עליזה לביא ביקשה: מה המצב הנוכחי, מה אמור הצרכן להרוויח מהרפורמה הזו, מה אבני הדרך המרכזיות שאיתן צריך להתמודד בשאלות של העלאות לסוגיהן לאינטרנט, זכויות היוצרים במיפתח הרחב, בין היתר מה שהציג עורך דין אפורי, מה שהציגו היוצרים, מה שהציגו תל"י ואקו"ם, כל אחד מן המקום שלו.

איתן כבל: אנחנו פה נכריע.

איתן כבל: עוד נקודה לסיום.

איתן כבל: כל מה שאתם יכולים לסיים בהידברות בטרם תבואו לכאן כן ייטב.

איתן כבל: בסוף נקודת המוצא היא להביא לנו לכאן את הדברים לאחר הידברות.

איתן כבל: אני מניח שיהיו דברים שלא תגיעו בהם להסכמה, וזה לגיטימי, אבל כאן אני מקווה שיהיה השכל הנכון לעשות את הדברים.

איתן כבל: בשורה התחתונה, אני חוזר ואומר, תהיה רפורמה.

איתן כבל: אנחנו לא יכולים כחברי הכנסת לפעול נגד רצון הציבור, ובמקרה הזה הוא רצון נכון.

איתן כבל: תודה רבה.

איתן כבל: הישיבה נעולה.